
Kao prvu knjigu Male knjižnice Istarske Danice odlučili 
smo predstaviti vam roman Ivana Pregelja PLOVAN PRE 
ŠIME. 

Dva su nas razloga navela na ovaj izbor: u očekivanju 
skoro stote godišnjice smrti biskupa Dobrile, zeljeli smo 
otvoriti niz popularnih knjižica pripoviješću iz života 
Istre u njegovo vrijeme. Drugi je razlog: sedamdeset godi- 
na od autorove profesorske službe u Pazinu. 

Ovaj je roman izašao na slovenskom jeziku 1925. u iz- 
danju ,Družbe sv. Mohorja"' pod naslovom ,,Božji mej- 
niki", a 1926. izlazi u Gorici pod naslovom ,,Oče, budi 
volja tvoja". U hrvatskom je prijevodu izlazio u ,,Pučkom 
prijatelju" u Trstu (1926—1927) pod naslovom ,,Plovan 
pre-Šime " (,,pre' ispred imena, u Istri je oznaka za sveće- 
nika, kao ,,don* ili ,,pop"'). Kao knjiga izašao je pod na- 
slovom ,,Božji međaši" u izdanju Hrvatskog književnog 
društva sv. Jeronima. Kao poklon HKD sv. Jeronima, ta 
je knjiga ušla u izdanja ,,Društva sv. Mohora* u Trstu. 

Ovo izdanje (i naslov) koje je pred Vama pretisak je 
iz Pučkog prijatelja. Tekst je ponovno revidirao Vlado 
Sironić, tadašnji urednik Pučkog prijatelja. 

1. ,,Pokrajina Hus" 


Bilo je kasnog jesenskog jutra oko devet sati. Sunce se 
je uspelo već visoko i ublaženom jesenskom svjetlošću zalilo 
more, luku i grad Trst koji se je zavio u višnjevu koprenu 
dima i zraka. Grad je štropotao od šuma ljudi i strojeva. 
Kao da se što prije želi oteti gradskoj zagušljivosti i štro- 
potu, uspinjao se mlad i vitak svećenik iz grada uzbrdo 
prema crkvi svetoga Jušta. Tu je stao šetati laganim kora- 
kom, izvadio je brevir i počeo moliti. Katkada bi podigao 
oči, zatvorio knjigu i zagledao se u svjetlost i sunce. 

Na blijedom licu svećenika zrcalio se nekakav umoran 
mir. Oči su bile vedre, ali nekako žalosne; sitne bi se usnice 
katkada trpko stisnule. Šetalac je očevidno tražio sunca 
i okrenuo lice prema njemu da ga svega ogrije i prosunča. 
Od časa do časa pokušavao bi rupcem na ustima zadržati 
suhi kašalj koji ga je dražio. Stupio je na zapadnu stranu i 
nepomično se zagledao nad grad i more. Izgubio se je u 
motrenju. Daleko vani na moru svijetlila su se jedra na 
velikoj ribarskoj ladi. Vjetar je gonio lađu dolje prema 
istarskoj obali. Svećenik ju je dugo pratio očima. Onda 
se, kao da mu je lađa plovila previše polagano, okrenuo 
nevoljko prema jugu i dugo zurio da su mu se oči ovlažile 
od sunca. Lagano rumenilo dahnulo mu je u lice. Bila je to 
nezdrava boja bolesnih, sušičavih ljudi. Svećenik je ponovno 
otvorio brevir i poluglasno molio. Onda je opet šetao, 


stupio u crkvu i kleknuo. Kad se podigao i izašao opet iz 
crkve na danje sunce, lice mu je bilo još bljeđe nego prije, u 
oči su sijevale u čudnoj sreći i ogledale se za svjetlom i 
suncem, kao da prvi put vide. U čudnoj tronutosti progo- 
vorio je svećenik riječima psalmista: 

»Gospode, Gospode naš! Kako je čudesno Tvoje ime na 
zemlji i veličanstvo Tvoje nadvisuje nebesa. 

Usred svečanog čuvstvovanja prisluhnuo je i obazro se. 
Iznenađen je stao i nepomično se zagledao. Jato lastavica, 
koje su se selile, spustilo se na crkveni zvonik glasno cvrku- 
ćući. ,,Lastavice“, razveselio se svećenik, ,,zar ste još tu? 
Selite se? Drage ptičice! Sretan put, ako se više ne vidimo. 
Pozdravite mi Istru, kad budete letjele preko nje." 


Za trenutak je svećenik zaboravio lastavice i teško se' 


zamislio. I oči je upravio onim smjerom kojim su mu misli 
skrenule. 

»Istro, domovino moja! Nisi mi na veselje. Dan i noć 
ležiš mi kao teška skrb na duši. Ljubim te, ali u gorčini. 


Kako si siromašna, Istro! Kako si u neznanju, Istro! Kako 


si žalosna, Istro! Ja koji sam tvoj sin znam i mi Istrani 
znamo da si siromašna, puna neznanja i žalosna, a drugi 
ne znadu toga. Istro! Što si samo sagriješila?" 

Težak glas crkvenoga sata javio se je usred svećenikove 
žalosti za domovinom. Svećenik se je otresao razmišljanja, 
obazro se naglo još jednom naokolo, žedno je upio još 
jednom ljepotu i veličanstvo Božjih stvorenja i zaputio 
se hitrim koracima nizbrdo u grad, dim i štropot. Lice mu 
je opet poblijedjelo. Gospodska majka s lijepim djetetom 
sažalno se obazrela na nj kada je prolazio kraj nje ni ne 
pogledavši je. ,,Kako je blijed, jadni čovjek", mislila je 
svoje. ,,Bit će da je nesretan u svojem svećeničkom zvanju. 

Povero giovane — siromašni mladić! 

»Siromašni mladić" bio je, međutim, svladao tegobu 
svojega srca. Sveta zahvalnost obuzela mu je srce kad je 
pomislio da je upravo sada uživao jedno od najljepših 
jutara. 

Unišao je u stan tršćanskog biskupa. Obuzela ga je za 
tren čudna radost. Biskupov sluga stao je preda nj. 

»Gospodine Filipe", uskliknuo je svećenik, ,,znate li, šta 
sam vidio? Lastavice! Naručio sam im, da pozdrave Istru." 

Podvorniku se je nekako iskrivilo lice. Možda se htio 
nasmiješiti. Ali vidjelo se da se je u svojoj službi odučio 
od toga. Dostojanstveno je kimnuo. Onda je pružio ruku 
govoreći: 

Gospodine Šime! To je pismo došlo za Vas." 

»Za me?" posegnuo je svećenik i uskliknuo veselo: 
»Za me! Pa još iz Istre! Hvala lijepa, gospodine Filipe!" 
Nato je pohitio u sobu kamo je došao usopljen, ali ipak 
vedar. 


2. Istra zove u pohode 


Mladi je svećenik otvorio pismo i lagano se je osmjehnuo. 
»Kumica Tereza, teta mi piše!" uskliknuo je i zagledao se 
u slova. 

Čitao je: ,,Srce srca mojega, dragi moj unučić, zlato 
moje! Poštovani i časni gospodin Šime Križmanić, plovan u 
službi visokega gospodina biškupa Jurja Tkalčevega iz 
Ježenja u Trstu, blizu mora. Srećan bi, mili unučić, i zdrav! 
Hvaljen Isus i Marija!" 

»Tako budi!" odzdravio je svećenik oduševljeno. Oko 
mu se htjelo orositi od ganuća. Nato je čitao: 

»,Znam dobro, da ni već pravo, mili moj unučić, da Ti 
rečen Ti kako oniput, kad si još kravu i koze pasa u Dragi 


y 


zdol Ježenja, kad još nisi bi ni Božji svećenik ni u tako 
visokoj službi, kako si sada, kada služiš samemu gospodinu 
visokemu biškupu, zač po danu i po noći zahvaljujen Bogu 
i presvitoj Materi Mariji, pak Te najlipče pozdravljan, mili 
moj unučić, i uprav ću Ti reć, da san jako u škrbi, da li si 
zdrav ali si još vajka bolan u prsi, pak Te zato visoki gospo- 
din Jure neće poslat na plovaniju u Istru, ča Bog njin sto 
puti naplati i Majka Marija!" 

»Tako budi!" ponovno je rekao svećenik i lagano se 
osmjehnuo. Onda je opet čitao: 

»Pak ča Ti to pišen, kada sam najbolje znaš, kako Bog 
pošalje sada dobro, a sada zlo i da je život čovika na svitu 
križ i trpljenje i danas smo, a sutra nas već ni, mili moj 


unučić, pak i moja prijateljica botra Tonina je već treti 


misec u grobu i još su poli susedovih oca Toneta u nedilju 
zakopali na cimiteru sv. Šimuna i Jude u Tinjanu, pak mi 
se je sanjalo da su obadva došli i rekli su mi, pak kako je 
teta Tereža! i prozebla san, pak kašljem i u prsi me bode, i 
bili su gospodin tinjanski plovan poli mene, pa ča Bog da, 
blagoslovljeno Njegovo sveto ime. 

»Teta je bolesna", promrmljao je svećenik, a onda je 
čitao do kraja: 

»Ali samo da si Ti zdrav, mili moj unučić, i samo se ne 
boj, da san na Te pozabila u teštamentu, i to se zna, da 
bih imala još jenu želju, prvo nego umren, pak kako je 
Božja volja, i rado bih Te još jedanput vidila, mili moj 
unučić, ako budeš zna proštit, ča je zapisa barba Tonin, 
proždrljivac, ki ni sti pisat, dokle mu nis postavila vina 
na stol, pak sada ni proštit ne zna, ča je napisa, i već vidin, 
da moran finit pismo, da barba Tonin Brada ne bude 
umoči pero u vino, i još Te jednaput lipo pozdravin i 
rado bih Te vidila, pak molin Boga, kako je Božja volja! 

Tvoja teta i šantula Terezija Defar. Zbogom!" 

Svećenik je otro suzu koja mu se je prikrala u oko. U 
duhu mu se pojavila slika stare tetke i kume, njezina napola 
seljačka, napola gradska gospodska nošnja, njezine nespret- 
ne plemićke kretnje, što ih je usvojila bogzna gdje, njezino 
blijedo i navorano lice, koje ipak nije nikada ublažilo ugla- 
tost oštrih istarskih crta, što ih je svećenik poznavao od 
svoje najranije mladosti, otkad mu je tetka Terezija bila 
nadomjestila oca i majku, poslala ga u školu i utrla mu put 
u široki svijet. 

»Tetko Terezijo!" uskliknuo je tronuto svećenik, ,,ne 
bojte se, Božja je volja, da ćete me još vidjeti. Doći ću, 
doći!" 

Postao je sav nemiran i nestrpljiv. Morao se je silom 
obuzdavati kad je pogledao na sat i vidio da još ne smije 
k biskupu jer bi ga bunio. 

»Preuzvišeni ima pohode", dovršio je misao, ,,do objeda 
ne mogu k njemu. Pa ništa zato. Bome vlak odlazi islom 
kasno poslije podne. Neću ništa zakasniti." 

»Tetko Terezijo, doći ću!" ponovio je mirnije i latio se 
brevira da izmoli do kraja što mu je preostalo. Za pol sata 
svršio je molitvu i sjeo za stol. Zamišljen o skorašnjem puto- 
vanju kući u Ježenj zagrabio je u ladicu gdje je čuvao 
svjedodžbe, listove i drage uspomene. Našao je tetkinu 
fotografiju i nježno se zagledao u dragi lik. Srce mu se je 
kod toga ražalilo. 

»Gle, tetko! Tebe imam. Majke nemam!" 

Sažalno je pomislio na pokojnu majku. ,,Kako li je bila 
prava pravcata Istranka! Nije ni znala, da na svijetu ima 
sprava, koja uhvati  neizbrisivo čovječje lice. Siromašna, 
sretna majka! Nikada se nije fotografirala. Nikada neću 
znati, kakva je bila. Barem na zemlji neću znati!" 

Još je zurio u sliku vjerujući da mu je majka bila slična 
tetki, sestra sestri. Prinio je sliku na usnice i poljubio. 

»Za moju majku, tetko!" 

Nato je počeo listati bilježnicu koja je ležala pred njim. 
Poznao je svoj rukopis i sjetio se kada je to pisao. Bio je 
prvih mjeseci u bogosloviji. Onih je dana bio oslabio pa se 
je jedne noći probudio jer ga je nešto gušilo. Ustao je. 
Nato mu je navalila krv na usta, pa su mislili da neće pre- 
boljeti. Ipak se je othrvao. Samo je morao dugo mirovati. 
U tim osamljenim časovima bilježio bi kriomice svoju 
žalost, svoje čeznuće. Bile su to riječi strasne želje za 
domom, riječi gorkog očaja a onda opet riječi mirne pre- 
danosti Božjoj volji. 

»Gospode, kako hoćeš, tako neka bude. Ako je na Tvoju 
slavu, daj mi da ozdravim, ako nije moguće, neka umrem. 
Neka se izvrši Tvoja sveta volja!" 

»Gospode! ali ja bih rado bio Tvoj misnik. Ja bih rado u 
Istru, u svoju Istru! Gospode, sam znaš kako je Istra siromaš- 


na i puna neznanja! Gospode, ako je moguće radi Istre, pune 


neznanja, daj mi da ozdravim i da budem Tvoj misnik!? 

Onda je naučavao i zaklinjao: 

»Istro, ljubljena moja Istro, probudi se! Kristova si i 
naša si! Ne kradi, ne ubijaj, ne lezi u lijenosti! Istro, čuj 
svojega mesiju, čuj svojega Jurja, koji te od dana u dan 
poučava. Istro, vjeruj, uzdaj se, ljubi! Istro, trpi, ali živi! 
Istra danas, jučer i sutra. Istro, uzmi i čitaj! Ne ja, apostol 
ti dovikuje: Uzmi i čitaj! Utješit ćeš se. Čitaj! Tvojoj je 
knjizi ime: ,,Oče, budi volja Tvoja!? 

Netko je pokucao svećeniku na vrata. Biskupov mu je 
podvornik javio da ga biskup zove k sebi. 

»Odmah!" odgovorio je svećenik, dohvatio tetkino 
pismo i pošao k biskupu. 

3. Biskup Juraj 


Biskup Juraj Dobrila stajao je visoko uspravljen za 
stolom sučelice visokom činovniku koji se je prije dobra 
četvrt sata najavio da bude primljen. Biskup nije u taj 
trenutak ni najmanje sličio priprostom sinu istarskog 
seljaka iz Ježenja. Izgledao je plemićki i dostojanstveno od 
nogu pa do krasno izrazita slavenskog lica s visokim čelom 
i jakim obrvama, koje su mu vojnički stršile iznad mirno 
pametnih i otvoreno srdačnih očiju. Činovnik nije mogao 
podnijeti njegova sažalnog i prezirnog pogleda. Kad je vidio, 
da je biskup nekako neuljudno ustao, ustao je i on. Kušao 
je sakriti posprdni izraz na svojem licu, govorio je uljudnije 
nego što je htio, ne bi li ublažio dojam svoje posljednje 
riječi, kojom je razgnjevio biskupa. 

»Prečasni! Govorio sam otvoreno, što ja mislim o 
Hrvatima u Istri. Neću reći da se možda i ne varam. Nisam 
Istranin. To više želim da bi moj izvještaj bio suglasan s 
mišljenjem  preuzvišenoga. Zato sam Vam najavio svoj 
posjet. Ne razumijem kako se preuzvišeni može uzrujavati 
na moju upitnu riječ." 

Biskup je odgovorio hladno i uljudno: 

»Ekscelencijo, niste me uzrujali, premda ste mogli, 
jer, što ste rekli o Hrvatima u Istri, vrijeđa i samoga mene. 
Rodom i jezikom ja sam istarski Hrvat. 

Činovnik se je uljudno naklonio ne odgovorivši ništa. 

»Kao takav, pa i kao vaš duhovni pastir", nastavio je 
biskup, ,predobro poznajem dobra i loša svojstva svojih 
ljudi. Neću ih braniti. Ali nas dvojica ne slažemo se u 


drugoj stvari. Ja tvrdim da moji Istrani sami po sebi nisu 


; K. oak noo 
zli i da ih kvare tuđinci koji dolaze među njih da ih iskoriš- 
tavaju. Vi, ekscelencijo, mislite, da su oni već po naravi 

Seljaci su pozdravili nespretno, ali srdačno 


takav narod s kojim se ne da ništa učiniti. A takav sud 
o Hrvatima u Istri jest nepravedan. ? 

»slušam!" rekao je s laganim podsmijehom činovnik. 

,»Ne bajunetom ni puškom nego ljubavlju kušam odgojiti 
svoje stado u [stri", nastavio je ponovno biskup. \e znam 
kakvo bi zlo i neugodnost mogla visoka vlada vidjeti u tom. 
\li moram ustvrditi da vladi nije po volji moj način obrazo- 
vanja i odgajanja. A to, ekscelencijo, to boli!" 

»Presvijetli“, uzrujao se je činovnik, ,,boli me, da se ne 
možemo složiti. Vi ste strastveni. Čudim se kako niste 
mogli zaboraviti blata, iz koga ste izašli." 

»U istinu“, planuo je tada i biskup. »Žalim Vas, eksce- 
lencijo! Ja sam se barem iskopao iz blata. A uvjeren sam, 
da se Vi na mojem mjestu ne biste bili iskopali. ? 

Udarac je pogodio. Plemićki činovnik se pokunjio, 
izustio je riječ hladne uljudnosti i stao se opraštati. Biskup 
ga je dostojanstveno hladno ispratio do vrata i naklonio se. 

Ostao je sam, prolazio je desnicom preko čela kao da 
bi htio izbrisati zlovolju koja se je bila sakupila u njemu. 
Zatim je pozvonilo: Poslužitelj mu je najavio trojicu Istrana. 
Biskup je nijemo kimnuo. Poslužitelj je otišao. Pred biskupa 
stupiše trojica istarskih muškaraca u domaćoj istarskoj 
nošnji. 

»Opanak, pasto, škafuni, bičve, benavreke, krožat'", 
udobrovoljio se je biskup mrmljajući u sebi nazive istarskog 
narodnog “:lijela. Seljaci su pozdravili nespretno ali srdačno: 

»Hvaljen Isus!" 

»Vazda budi, dica!" odzdravio je biskup i rukovao se 
s njima. 

»Ispod Učke, ča ne?" 

»Baš ispod Učke, gospodine". 

»Od Vranje?" 


Od Mandići, presvitli.? 

»Pa ča ste došli?" 

,»,Došli smo molit za školu.? 

Za školu? Za dicu?" 

»Ku je moguće, presvitli! ?? 

Biskupova domaća dobrohotnost ohrabrila ih je i otvo- 
rila im srca. Priprosto su kazali da su, pošto im je umro 
župnik, došli moliti za nasljednika koji bi barem u nedjelju 
htio učiti djecu, da bi barem naučila čitati. Biskupu se 
razvedrilo lice. ,,Da je sada tu onaj otprije", govorio je u 
sebi, ,,pitao bih ga, idu li tatovi moliti za učitelja". 

Biskup je pozvao poslužitelja i naložio mu neka odvede 
ljude i neka ih pogosti. Pošli su: podvornik ih je uveo u 
malenu sobu i ponudio im da sjednu. Začudili su se kad 
su im metnuli na stol sira, kruha i vina. Pogledali su se, a 
onda su po domaće posegnuli za onim, što im je bilo 
ponuđeno. Poluglasno su razgovarali. Tada se otvoriše 
vrata i pred njima je stajao biskup s mladim svećenikom 
veseleći se očito njihovoj neprilici. 

»Nešto sam zaboravio pitati", rekao je. ,,Kazali ste, da 
biste željeli Istranina. A ja bih ga dao, kad bih ga imao, ali 
ga nemam. ? 

»Ma ku ga ni, ni" — odvratili su sliježući ramenima. 

»Hoćete li Kranjea?" pitao je. 

,»Presvitli! Kranjci su mudri. Hoćemo!" 

»Hvala Bogu", promrmljao je biskup, nagnuo je glavu 
i otišao. Tada se je naklonio mladi svećenik koji je bio s 
njime i poljubio mu ruku. 

»Presvijetli!?* 

pšto ćeš, sinko?" upita biskup latinski. 

»Da idem ja!" usklikne vruće svećenik. Biskup ne 
odgovori. ' 

Sjedoše šuteći k objedu. Biskup bi rekao po koju riječ, 
a svećenik je uljudno slušao i odgovarao. Kada se naobje- 
dovaše, upita biskup iznenada: 

»Što si prije molio?" 

»Rado bih u Istru!" odgovori svećenik i počne živo 
razlagati kako mu je najvruća želja služiti u zemlji koja ga 
je rodila, kako čezne za istarskim zrakom, kako zapravo 
nema više nikakva povoda da ne pode na župu. 

Biskup je sažalnim osmijehom motrio svećenika kojemu 
se lice zažarilo dok je govorio. Onda je mirno odmahnuo 
glavom i rekao: 

»Nisi zdrav!" 

Jesam", branio se svećenik, ljuteći se na liječnike 
pesimiste. Biskup je neprestano kimao glavom. Onda je 
rekao odlučno: 

»Lrebam te ja.? 

Svećenik umukne za časak. Onda posegne u džep i 
čedno ponudi biskupu list tetke Terezije. Biskup pročita, 
pa reče: 

»A\ u Ježenj smiješ na osam dana.? 

Hvala", reče svećenik. 

»Yrati se zdrav", doda biskup. ,,A ako je Božja volja, 
ni istarska ti župa neće uteći. Još ćeš je se nasititi!"? 
»Nikada!" odvrati svećenik. 

»Tako budi!" odzdravi biskup. 


4. Na putovanju 


Istarski je vlak odjurio sa stanice u Herpeljama istom 
kasno poslije podne sa znatnim zakašnjenjem. Pomicao se 
je štropoćući prema jugu pokraj mrke kraške prirode kojoj 
je rana jesenska bura bila opljačkala posljednji život. 

S toplim suosjećanjem predočio je sebi svećenik u vlaku 
siromašna Ćića kako obilazi po svijetu s mijehom i prosjači. 
Bijeli mu miševi plešu po ramenu, kada pritišće mijeh pod 
pazuhom, i žalobna mu se pjesma izvije iz mijeha. 

Vlak je zakrenuo hridinastim grebenom jureći lagano 
prema istoku. 

»Sada ću u svoju Istru", promrmljao je putnik. Bio je 
sam u vagonu. Prišao je k prozoru s desne strane gledajući 
u daljinu koja se prostrla pred njim tonući u mrak i sivkastu 
sjenu. 

Sjetio se što je nekada čitao u starim knjigama o svojoj 
Istri i morao se gorko osmjehnuti. ,,Zemlja šuma", mislio 
je po knjizi, ,,zemlja vinograda". Cijeli se svijet divi obilju 
jegulja u Čepićkim vodama. Pastrve vrve u Rječini. U 
Žminju ima više vina nego vode, u Kringi isto tako. Omiljela 
je zemlja Istra. Pliva u vinu i ulju. Pićan imade lješnjaka, 
Mošćenice lovor i ružmarin, Lovran platno. Čepić fazane, 
pazinska okolica perad. Dakako, po Valvazoru! U staroj 
knjizi staroga Kranjca koji nije Istre nikada vidio a daje 
»istarskom kraju " naslov omiljele zemlje ...? 

Svećenik je uzdahnuo: 

»Jest, leče vino i ulje, tamo gdje nema kamena, a ima 
vode. Ali krša je previše, a vode premalo. Sretna, omiljela 
zemljo! Tvoj kum je glad!" 

Jedva je putnik u posljednjem večernjem svjetlu zamije- 
tio kako je pod njim zinula dubina. Bijela cesta otrgla se 
je u rebrima nisko ispod pruge vijugajući sve dublje, pres- 
kočivši na dnu dragu i vijući se onkraj drage u laganu 
uzbrdicu prema zidovima. koji su se oštro ocrtavali na 
jasnom nebu. [ morno je bljesnula mjestimice osamljena 
crvenkasta svjetlost i pobudila u putnikovoj duši čudnu 
žalost, gorku čežnju za domom. ,,Kao da se vozim od kuće, 

a ne kući“, osjetio je neku trpku osamljenost i okrenuo se 
od prozora zatvorivši ga. 

Razmišljao je: ,Idem kući u Ježenj, k staroj tetki i 
k župi u Tinjan kroz Dragu. Kad bih samo bio već ondje! 
Nije nimalo ugodno putovati noću. Čak je i rođeno selo u 
tami čovjeku tude. Ali treba se strpiti. Sutra po bijelom 
danu doći ću u Ježenj, sutra ću ići pješke od Pazina cestom, 
zatim kroz šumarke prečicom. 

Studen ga je oblila, bilo mu je još teže. Prekoravao se, 
da se je kod biskupa razmazio. Onda je stao tiho moliti... 

Vlak se je naglo zaustavio. ,,Pinguente", vikao je kon- 
dukter. — ,[stom Buzet", uzdahne svećenik. U vagon ude 
kondukter i zapali svjetlo. Ušlo je nekoliko putnika. Sve- 
ćenik se povukao u najtamniji kut. Putnici nisu bili ugodni. 
Bili su pijani. 

Svećenik je slušao. Shvatio je, da su tri putnika Talijani, 
a četvrti Hrvat, premda je govorio talijanski. Bio je to pravi 
seoski naduvenko. Očevidno je bio bogat, pa su mu se zato 
ona trojica ulagivala. Smijala su se njegovim šalama i povla- 
divali mu kada se ljutio radi neke općinske parnice. Zvali 
su ga ,,gospodin'. Martin, što je čovjeku očito godilo. Sveće- 
nik je odmah stvorio svoj sud o njemu: 

»Oholi neotesanac! Na selu se rodio, a želi da ga drže 
gradskim sinom. O Istro! Ni te tvoje osobine nije zabilježio 
Valvazor koji je vjerovao da su Istrani maleni i niski, ali 
pobožni i vjerni." 

Putnici isprva nisu obraćali pažnju na svećenika. Tek 
pred Lupoglavom su se počeli zanimati za nj. ,,Gospodin" 
Martin izvukao je i otvorio bocu vina. Otpio je, dao drugo- 
vima i gurnuo laktom svećenika neka i on pije. 

Previše si tih. Pij, da se raspoložiš. Pa ćemo zapjevati." 

»rHvala lijepa", odvrati svećenik hrvatski. 

Martin se osupne i zašuti nekoliko časaka. Jedan mu 
Talijan prišapne: 

»Ostavi ga, ta vidiš da je svećenik. ? 

Na to Martin razvali usta i stane porugljivo govoriti: 

»Neka bude makar i biskup. Zar možda nisam pošten, 
kad neće piti, ako mu nudim? No neka mu bude njegova 
hrvatska naduvenost. Da sam ja vlast, istjerao bih je njemu i 
njegovima iz glave. [stjerao bih je tako, bičem!" 

Pokaže rukom kako bi to učinio. Onda udari u smijeh 
i stane pripovijedati, da ima kod kuće psa, koji se odaziva 
na biskupovo ime. 

»Dobrila, drž! Ne vjerujete? Kazat ću još jednu stvar, 
neka zna taj naš susjed ondje, kakve je vrste muž Martin 
Milohanovich. ? 

Pripovijedao je, da je jedanput s vozom susreo biskupa 
Dobrilu koji je onda bio još u Poreču i da je natjerao konje 
ravno na biskupa koji je morao trkom pobjeći s ceste. 

»Kakav li je to bio prizor, prijatelji!" lupao se je po 
koljenima. ,,Kakav prizor, kad je ,,preuzvišeni" dao petama 
vjetra u svoj svojoj gloriji, da mu je talar sve lepršao po 
zraku. Takve šale neću više doživjeti. Šta kažete na to, 
prečasni?" 

U svećeniku je buknula prirođena istarska srdžba. 
Čovjek mu se je tako zgadio, da se nije mogao svladali. 

»ram vas budi, Martine Milohanovichu!" usklikne. 
»To je junaštvo da se dičite deranstvom koje ne dolikuje 
pristojnu čovjeku. Recite kakvo vam je zlo učinio dobri 
biskup, da ga sramotite. Znate li, da je samo jedan Juraj 
Dobrila i da cijela dobra Istra moli sa zahvalnošću za nj?" 

Neotesanac se je nasmijao i rekao: z 

»Ako mi već prodikuješ, vraže, kaži barem, tko si. Zar 
nisi išao u škole, da bi se naučio pristojnosti??? 

»Ja sam se naučio, ali ti nisi", odvratio je svećenik i 
dodao: ,Kao biskupov kapelan valjda ću imati pravo da 
branim svojega gospodara. 

»Nisam li rekao", rugao se je Milohanovich, ,,da žlica 
neće zatajiti zdjele Klanjam se, gospodine mali biskupe! 
Da li bih smio znati rigog Vaše presta ime? Kako 
vidim, moje Vam je poznato." 

»sami ste ga kazali, nisam Vas pitao za nj", odvrati 
resko svećenik. 

»Dakako, dakako, oprostite", govorio je s nekom 
prikrivenom zlobom Milohanovich. ,,Ali zar ne vidite, da 
je to sve šala? Ipak Vaše ime, bome, želio bih ga znati." 

»Možda imate još jednoga psa, da ga nazovete mojim 
imenom "', reče svećenik. 

Neotesanac je udario u grohot. 

»Vranića, pogodio je!" 

Svećenik je dugo šutio. Vlak je ulazio u postaju. Kon- 
dukter je izvikivao Cerovlje. 

»Moje ime je Martin" — nametao se Milohanovich 
bezobrazno. 

Svećenik je ustao i rekao trpko: 

»Ja znam svoje, koje je poštenije. Ja sam Šime Križ- 
manić, gospodine Milohanoviću. Dao Bog, da se više ne 
susretnemo.? 

Htio je prijeći u drugi vagon. Ali tada se zaustavio. 
Milohanovich se u trenutku promijenio. Gutao je nešto kao 
da guta riječi oborivši pogled pred svećenikom. Vlak je 
krenuo. Svećenik opet sjedne i stisne se u svoj kut. Milo- 
hanovich se je pričinjao kao da mu uopće nije više stalo do 
njega. U beskonačnost se otezao svećeniku put pokraj 
Novaka do Pazina. Obuzela ga je hladna pomisao. Čudna 
groza uhvatila ga je zbog odvratnoga suputnika. Razmiš- 
ljao je: 

»Pako se dakle pošten Istranin vozi kući. Kao u tudinu 
medu neprijazne ljude; ne, kao u pustinju među lopove i 
razbojnik e! ? 

Vlak se je zaustavio. Svećenik se je odlučno dignuo i 
pozdravio: 

»Zbogom!" 

Nitko mu nije odgovorio glasno. Samo mu je jedan 
Talijan kimnuo lagano glavom. 

»Poštenjak, ali ropski plašljiv!" pomislio je svećenik ... 


5. U Pazinu 


»Mitterburg — Pisino!“ čuo je Šime Križmanić glas 
kondukterov i žalosno pomisli: ,,Nijemcu viče njemački, 
Talijanu talijanski, samo za nas nema riječi." 

Izašao je i krenuo sa stanice. U dolini koja je u tami 
ležala pod njim sinula su gradska svjetla. Vidio je kako 
itrepću dolje kod Potoka pa gore u brijegu nad starim 
gradom. Brzo se spuštao prema gradu jer mu je zima prodi- 
rala do kostiju. Vlak nad njim odjurio je dalje žestoko 
izbacujući vatru i dim, uspinjući se uzbrdicom iznad grada. 
Neugodno je bilo slušati hroptanje stroja i tutanj koji se 
zalijetao u dolinu te odjekivao u tami odbijajući se od sivih 
zidina pazinskoga grada. Šime se zagledao za vlakom i sam 
sebi govorio slobodno: 

»Bog s tobom, Martine Milohanovichu, sretan ti put! 
Briga me kamo si naumio. Dao Bog, da se više ne susrel- 
nemo, nevrijedni čovječe, koji si zatajio materinsku riječ i 
zgazio kršćansko poštovanje prema svećeniku." 

Odjednom se prisjetio kako je iznenadio muža, a da nije 
ni htio ni znao, kad mu je rekao svoje ime. Razmišljao je, 
zašto. 

»Takva se čuda dogadaju u Istri", govorio je samom 
sebi, ,neka je razumije Bog, koji jedini znade i to zašto 
smo uvijek i neprestano izloženi najgorim kušnjama, gladi i 
siromaštvu, pa još izdajstvu vlastite djece... 

Još dok je mislio na Milohanovicha, nenadano ga obuzme 
strah. Obazre se u tami ne ide li za njim. Nije bilo nikoga. 
Tada se iznenada sjeti pokojnog oca. ,,Tako je i on pošao po 
tami iz Pazina", razmišljao je, ,,ne sluteći ništa zla. U sat i po 
bit će kod kuće, mislio je. Nije se osvrtao, nije primijetio da 
za njim ide zločinac koji će ga zaskočiti, udariti, ubiti i oro- 
biti. Zločinac, drzak i neotesan kakav je taj Martin kojega 
sam upravo upoznao u vlaku, čovjek tmine koji nema duše." 

Nagonski je žurio. Usprkos oštroj buri osjećao je da mu 
postaje vruće pa se je morao silom obuzdavati: 

»Ne budi takav, Šime! Ni u Istri se tako lako ne ubijaju 
svećenici na cesti. Tvoj je otac stradao. Bio je neoprezan, 
javno je pokazivao novac. Slučaj mu je nanio lopova na put. 
Previše se je pouzdao u se. Možda je previše pio, pio u 
društvu, predugo — Bog mu: dao vječni mir i pokoj!" 

Prispio je u grad. U svjetlu drijemajuće svijeće čitao je 
nad vratima prve kuće natpis. Poznavao je kuću ih đačkih 
godina. Pošteni domaći ljudi su u njoj svojedobno točili 
vino. ,,Zar su poumirali", pomislio je svećenik, ,,da je drugi 
natpis nad vratima?" 

Iz kuće je odjeknula pjesma. Prepoznao je hrvatsku, 
istarsku, domaću pjesmu. Pjevala je o lijepoj Mari i junaku 
Mati. Ali svećenik se pjesmi nije veselio. Orila se iz pijanih 
grla. Pospješio je korak. Nije se obazreo ni desno ni lijevo, 
a cijelo je vrijeme mislio: 

»Lu nema više Hrvata, tu nema više mojega staroga 
Pazina!" S desne strane župne crkve odjeknulo je zvono. 
Putniku je razveselilo dušu. 





»\e! Zvono je još staro", osjetio je, ,,zvono i Bog 
kojega navješta. I oci u samostanu, nadam se, još su isti. 
Pa vidjet ću, vidjet ću...? 

Uspeo se je od trga stepenicama do samostana. Naglo je 
prešao tamnim prostorom pred crkvom, prekrižio se, 
prignuo koljeno, šapnuo kratku molitvu i pozvonio na 
vratima. Začuo je korake. Svećeniku znani glas upitao je: 

»Ki ga je pak doša?" 

»Fra Frane", pomislio je svećenik veselo, još je živ, još 
vratari kao za mojih dačkih dana, još vodi svoju posebnu 
riječ? 

Poput lozinke izgovorio je riječi znajući da će im vratar 
povjerovati: 

»Un berechino, fra Frane. Ča se vranića bojiš Otpri!" 

Vrata su se doista otvorila. Svećenik je veselo zagledao 
u znatiželjno i nepovjerljivo lice vratara. Bilo je isto kao 
nekada: glatko izbrijano, duboko navorano oko širokih 
usana, ćelav od niskoga čela do zatiljka na kojem se srebre- 
nilo nekoliko vlasi. Godine su vjernog vratara još više 
pritisle, ali štapa nije rabio. Njegove su oči živo igrale, 
još su se ruke htjele živahno kretati. Svećenik je ispružio 
ruku na pozdrav i upitao : 

»Koliko, fra Frane“ Osamdeset i devet. 

»Devedeset i dvije", rekao je vratar svoje godine talijan- 
ski. : 

»Pretjeruješ, fra Frane. 

»Bog i Majka Božja su mi svidoki. Devedeset i dve. 
Dobar večer. Pak ča ga želijo, gospodine prečasni?" 

»Frančeško, zar me više ne poznaješt" uskliknuo je tada 
svećenik. Vratar je uzmaknuo, gledao, nato je vedro raširio 
ruke, izvukavši ih iz rukava: 


24 


»Che sorpresa — kakvo iznenađenje! Gospodin, gospo- 
din Kristi — Krista — Krizmanić ...? 

Oblile su ga suze kada se je rukovao sa svećenikom koji 
se je branio da mu starac ne bi poljubio ruku. 

»Za prenoćište sam došao moliti", rekao je svećenik. 
,Imat ćeš valjda kakav snop slame. Ne bih želio smetati 
oce redovnike. 

»Ma ne, ma ne", odmahivao je vratar glavom. ,,To ga ne 
gre, to ga ne gre. Snop slame! Pa znam ja svoje delo i svoj 
dover. Dojdite, gospodin Simone, dojdite!? 

Povukao je svećenika hodnikom za sobom i pripovijedao 
je da oci još nisu večerali i da je otac gvardijan u svojoj 
sobici. 

»Študija, po noći i po dnevu, da je vero čudno, kako ga 
more čovečja glava tanto podnest ...? 

Onda se je zaustavio i zapitao brižljivo talijanski: ,,A 
Vi? Rekli su, da ste pobolijevali? Bože moj, pa zdrav ste! 
Bože, Bože! Mladi ljudi ne znaju paziti na se. Nič se ne 
čuvate. A život je velik Božji dar. 

Tako je doveo svećenika pred gvardijanovu sobicu i 
otvorio vrata. Iza stola na kojem je usred nagomilanih 
knjiga gorjela svjetiljka ustao je redovnik u najljepšim 
muževnim godinama i škiljio, zaslijepljena pogleda. Ali je 
brzo raširio ruke prepoznavši došljaka koji je stajao u punoj 
svjetlosti. Uskliknuo je veselo : 

Šime! Dobro došao!" 

»Bolje našao!" odzdravio je svećenik. ,,Hoćeš li mi dati 
prenoćište. Placide?" 

»oOpet prosjak u Božje ime", nasmiješio se gvardijan. 
»Ako obećaš, da ćeš stupili u red. ? 

»Natkrilit ćeš još i sveca Franju" odvratio je svećenik, 
»tako si revan. Dobro, stupit ću, za jednu noć.? 








»Vidi se, da si svjetski čovjek", odgovorio je gvardijan, 
»već znaš sljepariti...? 

Ali je usred vedra govora ušutio. Lice mu je postalo 
zabrinuto, prihvatio je svećenika za ruku i upitao: 

Šime! Promijenio si se. Jesi li još bolestan? Strašno si 
blijed.? 

»Kopriva ne pozebe, kažete vi Kranjci“, odvratio je 
usiljeno vedro Križmanić. 

»Kopriva*, ponovio je gvardijan nepovjerljivo. ,,Rastu li 
one takoder u Istri, Šime?" 

»Umoran sam", rekao je svećenik, kao da bi se htio 
opravdati. ,,Umoran i ništa drugo." 

Gvardijan ga je uzeo prijateljski ispod ruke i rekao: 

»Podimo! Okrijepit ćeš se i otpočinuti." 

Šime je večerao s redovnicima, okrijepio se, predahnuo i 
odmorio od vožnje. Domaće samostansko vino koje je 
poznavao još iz dačkih godina prijatno mu se razlilo udovi- 
ma. Poznato ozračje samostanske blagovaonice oživjelo ga 
je. Čedna i uljudna riječ otaca redovnika stvorila je u 
njemu ugodan osjećaj kao, da je kod kuće i da je u Božjem 
društvu. Zanosno je pripovijedao o sebi i o svojem gospo- 
dinu biskupu Jurju. Onda se je sjetio događaja s Milohano- 
vichem na putovanju. Rasplamtio se je kao propovjednik, 
Pitajući se kako može novi svijet biti tako nepravedan i 
surov prema svećenicima. Gvardijan ga je mirno slušao, a 
onda se sažalno nasmiješio. 

»Što? Jesam li rekao što loše?" začudio se je Križmanić. 

Nisi", odvratio je gvardijan. .,Ali nisam znao da si 
takav. Istranin si, a sličan si riječju i strogošću Dalmatincu 
sv. Jeronimu." 

Bog mi oprostio, što mu ne sličim“, odgovorio je 
Šime, ,Jeronimu, kojemu bi danas morali biti slični svi 
slavenski svećenici. Vjeruj mi, da je tako. Umalo se nisam 
potukao u vlaku s onim lajavcem. Istom kasnije bilo me je 

nešto strah.? 
Da", nasmjehnuo se otac Placid. ,,Samo je jedan pop 

hajduk u Istri. ; 
Pop hajduk?" začudio se Sime. 
Jest, župnik u Juršićima. Jože Velikanje iz Idrije*, odgo- 
vorio je gvardijan. ,,Kod biskupa si, a ne znaš za njega." ' 
Ne znam", odvrati Križmanić, pali vidim da je Kranjac. 
Vjerujem, da nije loš plovan. ? , 
Hajduk među hajducima. Pištoljima straši s propovje- 


: 7 + D D 9? 
daonice svoje stado. Žandara se ne boje, ali se njega boje", 


rekao je gvardijan. 

Razgovor među prijateljima skrenuo je opet na suro- 
vosti što ih moraju katkada podnositi svećenici. Otac Placid 
nasmiješio se nekako samosvjesno. Rekao je Šimunu: 

Nisi navikao na to, zato te to boli. A vi svjetovni 
svećenici ipak ste u boljem položaju; kako biste to uopće 
mogli podnijeti? O nas se redovnike spotakne svatko, tko 
hoće i koliko puta hoće." ae 

Znam", potvrdio je Šime, ,,čak su vas i janzenisti 
psovali. Da li ih još što proučavaš?" 

»sada radim", odvratio je gvardijan. 

,Pa i učenje je rad." 

»»Ako nema potrebitijega.?? 

I sretan si? 

Hoćeš li da me vrijedaš? Zar ti nisi?" 

»Jesam'", uskliknuo je živahno mladi Istranin, ,,premda 
ne potpuno. A znaš, zašto? Jer nemam što raditi, nešto 
veliko, spasonosno za sve naše ljude, za Istru.? 


21 








»Bog te poživio!" uzdignuo je tada otac Placid čašu. 
»Za Istru!" odzdravio je svećenik i dodao zanosno: 
»Pa Bog vam platio, vama Kranjcima, što ste joj dobra 


12 


učinili! 


Križmanić je svršio molitvu, legao i utrnuo svjetlo. 
Uhvatio ga je kratak san, sličan nesvjestici. Na to se pro- 
budio. Probudila ga je misao na vlak, koji je hroptao nad 
Pazinom. Pomisao na Milohanovicha rastrijeznila ga je 
sasvim i zarila mu se u glavu tako da je osjetio da će se još 
pomučiti prije nego zaspi. U svojoj je bolesti već iskusio 
neizmjerno duge noćne sate bez sna, kad bi mu tijelo 
bivalo sve umornije što se više prevrtao po postelji. I sada 
je osjetio onu odvratnu vrućinu kao toliko puta u bolesti. 
Vrućinu, koju mu nisu znali razjasniti ni liječnici, i za koju 
je sumnjao da li znači zdravlje, otkako je opazio da ga 
noćno znojenje ne oživljuje nego umara. 

Prigušena pijana pjesma prodirala je iz grada do njegovih 
ušiju. Nevoljko je slušao. Pjesma je umukla. Oglasio se neki 
životinjski vrisak a potom se začuo jedan, drugi, pa treći 
hitac. Križmanić se stresao. ,,Oni pijanci idu iz krčme kući 
u Trviž, pa se tuku i pucaju. Prokleta je ta zemlja! Pravo je 
odgovorilo nebo u narodnoj pjesmi, neka se zemlja ne tuži, 
što je od Jurjeva do Miholje prži vrućinom, a od Miholje do 
Jurjeva bije zimom. Ognjeno kamenje moralo bi se sasuti 
na nju radi grijeha." 

Misao je gonila misao. Ponovno je svećenik mislio na 
svoje putovanje.od Trsta u Pazin. Onda je opet proživljavao 
posljednji očev put od Pazina do mosta pod Bermom, gdje 
su ga našli mrtva s prerezanim vratom. Osjetio je svoju 
Vlastitu gorčinu, svoju bolest koju je, kako su mislili liječ- 

nici, baštinio od matere. Raznježio se do suza. Pekle su ga 
ie suze, pa su curkom tekle i onda ga hladile. Još je čuo 


jednolične i poznate otkucaje samostanskog sata na hod- 


niku. Izbrojio je dvanaest. Nato se je izgubio u mutan san. 

Sanjao je da se vozi vlakom koji je beskonačno štropo- 
tao. Nije znao kuda se vozi. Promatrao je kroz prozor 
okolicu. Znao je da je istarska, ali je ipak nije poznavao. 
Onda se je prepirao s nekim komu nije znao ni imena ni 
obličja, te ga mrzio i bojao ga se. I neprestano mu je od- 
nekud dopirala do ušiju istarska popijevka o Mateju i Mari. 

Za čas se stvorio na samotnoj cesti usred noći. Jurio je 
njome sav u strahu, zadržavao je dah u prsima, osvrtao se 
lijevo i desno na brežuljke okolo Drage. Nije vidio, ali je 
znao, da je negdje blizu grm borovice i da se netko pognuo 
iza njega te čeka i vreba. Osjećao je da će zamahnuti sje- 
kirom. Ne, nije sjekira, već neko drugo oružje. Eno, nišani, 
odapinje, puca ... o Isuse! Kako li ga je zapeklo u plućima 
pod srcem, kao da su mu strgnuli zavoj s gnojne rane. 

Svećenik se prenuo. Znoj ga je oblio. Ali dobro se je 
osjećao. Nije to bila istina, već samo san. Samostanski sat 
otkucavao je tri. Šime je opet utonuo u san, u bezglasje 
bez sanja... 


6. Kući 


Jutro je bilo jasno i ledeno. Šime Križmanić ustao je 
dosta kasno osjećajući malu vrtoglavicu, ali inače je dobro 
otpočinuo. Odslužio je sv. misu i pošao na zajutrak. Olak- 
šana srca oprostio se od gvardijana Placida, koji mu je bio 
znanac iz bogoslovskih godina i koji ga je susretljivo htio 
zadržati barem još do objeda. Križmanić nije popustio. 
Srdačno se oprostio i sa starim vratarom. 

»Idući put, Frančesko, imat ćete devedeset i pet. 

,»,Kako Bog da, sia benedetto, budi blagoslovljen. 

»Neka bude blagoslovljen", ponovio je Križmanić i 
zakrenuo uzbrdicom iznad grada i izbio na carsku cestu. 
Zadihao se te je na cesti morao odahnuti. Obazreo se na 
dolinu. Pod nogama mu je ležao Pazin, sivi i strašni grad 
tik nad ponorom u koji se slijeva Potok, zatim samostan, 
župna crkva, oblasni ured, gradske kuće, krov do krova, 
sve uvijeno laganom jutarnjom maglicom, koja se isparava 
iz Potoka i koaj se zarumenila na drugoj strani u brdima 
kroz koja vodi put u Grdoselo i drugamo, Bog zna kamo. 
Čini se, da su ti pred nosom te daljine, a ideš do njih 
satima... 

Svećenika obuze trpkost. 

»Grade moje mladosti", rekao je u sebi, ,,doista imaš 
lijep položaj. Kao lastavičje gnijezdo smjestio si se iznad 
ponora u stijenama. Uvijek je pod tobom živa voda, nad 
tobom zelena gorica, vrt, brajda, smokve, breskve i kajsije. 
Pa i živad po dvorištima. Lijep ti je položaj. Živjelo bi se 
vedro, skromno, zdravo, samo kad ne bi bilo ljudi, takvih 
ljudi, koji se u susjedstvu ne trpe." 

Prenula ga je buka vlaka, koji je tutnjeći prošao. Iz njega 
je dopirala tuđinska pjesma: ,,Cserebogar sarga, cserebo- 
ZAT... 7 

Tuda, nerazumljiva riječ potakla je u svećeniku još 
jedru gorku misao. 

oKako je to na zemlji s ljubavlju prema materinskoj 
riječi“ Je li ta slast u nama od Boga ili nije? Zar ne stoji 
zapisano da su se ljudi uzoholili te počeli graditi kulu koja 
bi sezala do neba* I Bog im je pomiješao jezike da se ne 
razumiju. Bože moj, zar su zato jezici prokletstvo* Smijem 

li ljubiti? Ne moram li mrziti, dok ljubim svoje, dok ljubim 
previše žarko#" 

Našao je odgovor u svojem znanju i vjeri. 

»\e griješim. Moja je ljubav od Boga. Ta ne mogu druk- 
čije, već moram ljubiti sebe, svoje Istrane, braću! A usto 
nastojim da budem pravedan i prema svojem bližnjem kao 
prema samom sebi. Nisam razbojnik, nego milosrdni Sama- 
ritanac. A zar griješim, ako sam istarski Jeronim? Gospode 
moj i Učitelju, pogledaj milostivo na nesretnu istarsku dušu. 
Trpimo, gledaj, trpimo, da osjetimo, što je dobrota, i izre- 
čemo ljepotu." 

Gorko je pomislio i poluglasno zamrmljao: 

»Da osjetimo što je dobrota i izreknemo ljepotu“ Samo 
kad nam ne bi Milohanovichi, Kaini i Jude, dolazili na put! 

Krenuo je dalje, prešao sedlo i stupio u svoj kraj. Vidik 
mu se smanjio jer je mogao zahvatiti okom samo najbližu 
okolicu i njezino prijazno i plodno zatišje. Onda je iščez- 
nula plodna zemlja i on je krenuo s ceste prečicom preko 
goleti i klisura, preko blijedih pašnjaka, mimo kamenite 
ograde u smjeru prema Ježenju. Kraj mu je dozvao u sjeća- 
nje riječi poznate pjesme: 


,»Nuze, moje suze na kamen su pale, 

Kamen se raspao, suze su ostale." 

»suze kao krvavi znoj“, našao je usporedbu zaustavlja- 
jući se kod promatranja crvenog vapnenca koji se ljuštio 
ispod golih klisura. ,Grobni kamenovi, samo za koga su 
podignuti i zašto ..., Siromašna, siromašna Lstro!" 

Prošao je bio već crkvu sv. Lucije kad je opazio da je 
malo zalutao. Tražio je put. Tada začuje istarsku frulu 
»dvojnice" i prepozna pjesmu. Zaručnik poziva zaručnicu, 
zaručnica mu se odano odaziva. 

»Spravjaj mi se ti, spravjaj, 

Mare, zejice moja, 

put mojega stanja. Ti si srdašce."? 

Svećenik je otpjevao fruli sam u sebi: 

»9pravna sam ti ja, spravna, 

Ive, žejice moja, 

Put tvojega stanja. Ti si srdašce.? 

Tiha sjeta ugnijezdila se u svećenikovo srce. Neobično se 
zaželio dobre materinske ruke i toplo se zanio glasno 
uzdahnuvši: ' 

»Majčice! Zašto si umrla tako rano!" 

Postao je svjestan umora koji mu je obuzeo udove. 
Bolno je osjetio razliku izmedu svojeg umornog tijela i 
onog sada dječačkog kada se ovuda verao s drugovima za 
ovcama. Kada je stao razgledavati poznatim krajem, nestalo 

je umora. Dok je promatrao, sve su se življe javljale uspo- 
mene. Tamo u sjeni onih hrastova odmarao se s majkom 
kada ga je bila povela sa sobom na blagoslov u sv. Petar u 
Šumi. Na kamenu je ozlijedio nožni palac. Majka mu je 
zavezala ranu kupinama (rubidom). Mora da je s one strane 
ponor odakle izlazi Mrak. Pet je ovaca ondje nestalo. Ispod 
je travnati proplanak. Ondje vile plešu po mjesečini. Točno 
se vidi na pećini kamo sjedaju. Ovdje? Da, na ovom bi ga 
mjestu bila nekoć skoro ujela šara zmija. Jedva je susjedov 
Marko dospio na nju baciti kamen. Bog mu dao rajsko 
veselje, Marku koji se utopio kao mornar — vojnik ... 

Kukurijekanje pijetla prenulo je putnika. Pogledao je 
preda se i opazio na obzorju nekoliko kamenitih kuća. 

»Ježenj“, prošaptao je, ,istarski Betleheme! Rodio si 
nam biskupa Jurja!" 

Okrenuo se na lijevo i jasno vidio, kako je visoko iznad 
drugih domova stajala kuća Tkalčevih: malo, utabano 
dvorište kao u gradu, visoka staja, stepenice do niskih kuć- 
nih vrata, koja su ipak dopirala do kamenitog potkrovlja. 

Zaustavio se kraj prve kuće. Teškom turobnošću zijevala 
su tiha kućna vrata. U kući već odavno nije stanovao nitko. 
Svećenika je zaboljelo srce. Bio je pred svojom rodnom 
kućom. 

»Oče, budi volja Tvoja!" promrmljao je svećenik i pošao 
dalje. Vonj ognjišta i staja ispunio mu.je nosnice. Negdje su 
palili borovicu. Putnik je sa slašću udisao gorke i poznate 
mirise. Obuzelo ga je čuvstvo neopisiva zadovoljstva. 

Stao je pred kućom tetke Terezije. Ušao je u izrovano 
dvorište i uznemirio nekoliko kokoši koje su zalepršale 
prema staji i uzletjele na zid. Uspeo se kamenitim stepeni- 
cama i otvorio pritvorena kućna vrata. 

»tvaljen 1sug", pozdravio je. Ugledao je domaće ognjište. 
Lanac za kotao visio je prazan iznad vatre. ,,Vrag će se 
objesiti za nj", pala mu je na pamet predodžba iz vragoljaste 
mladosti. Kako ne paze na to?" Potražio je pogledom i 
ugledao, kako uz vatru čuči nepoznati čovjek koji sveće- 
nika očito nije ni vidio ni čuo. 

»Hvaljen Isus!" ponovio je svećenik pozdrav idući 
naprijed. Čovjek kraj vatre podignuo je glavu. Svećenik je 
uzmaknuo jedan korak i upiljio preplašen pogled u nj. 
Ugledao je pred sobom čovjeka s licem Martina Milohano- 
Vicha, samo što je ovo lice bilo gluplje, turobnije i začude- 
nije. Tada se je čovjek iza vatre podignuo te počeo mahati 
rukama i kriviti lice. ,,Nijem je", pomislio je svećenik. 
Čudna ga je groza spopala. Tada je netko iz sobe zapitao: 

»Ki je?" 

»sime, unučić, sunce moje! Ca si doša? 


Šime je prepoznao tetkin glas i okrenuo se prema vra- 
tima. ' 

»Šime, unučić, sunce moje! Ča si doša?" uskliknula 
je starica. Štap, kojim se je podupirala, izletio joj je iz 
ruku. : 

Svećenik je poletio prema starici, koja je zateturala i 


zagrlio juje... 


7. Kroz Dragu 


Šime Križmanić poveo je staru tetku prema zidu i posa- 
dio je na klupu na kojoj je bio prostrt ovčji kožuh: Zatim je 
uzeo iznošenu žensku jačermu i podmetnuo je starici pod 
leda da se udobnije i toplije nasloni na zid. Onda je sjeo 
pokraj nje podupirući je lagano svojim tijelom Ženica nije 
puštala njegovih ruku iz svojih. Grčevito ih je obuhvatila 
svojim hrapavim i suhim dlanovima. Neprekidno je govorila 
birajući izraze uljudne, plemićki birane i nekako svećenički 
svečane. Lijepo ju je bilo slušati. Osjećaj veselja opojio ju 
je. Sva njezina nepatvorena narav razotkrila se pred njim. 
Gotovo je s nametljivom zabrinutošću ispitivala je li Šime 
zdrav, zadovoljan i sretan. Zahvaljivala je Bogu i Majci 
Božjoj, što su joj dali da još jednom vidi ,,unučića“', hvalila 
je poštu koja tako brzo prenosi pisma, pa i s ,,pijanicom 
Torninom bila je ponosna što je sve točno zapisao. Dičila 
se i time da Istra ima svoju željeznicu koja je tako brza. 
I sama bi rado otputovala do Trsta, kad joj vožnja ne bi 
tako škodila. Najposlije se' je, kao nad lijenim slugom, 
rasrdila na samu sebe jer da nema u glavi ništa drugo osim 
ušiju. Gorko je uskliknula kako u kuću dolazi dragi gost a 
ona ne pita je li žedan i gladan. Dakako da je gladan, daka- 
ko da je žedan, ali neće ići od kuće neokrijepljen. ,,Ča ćeš, 
unučić#" počela je ispitivati s nekim razmetanjem. ,,Ćeš 
sira, ćeš mesa“ Vina? Imam ga, ne boj se, u konobi. I bile- 
ga kruha iman. Za prvu upotribu će bit. A potli će se 
zaklat kapuna, ej, Katica! Katica, ti nesrića, kadi si! ? 




















Svećenik je pridržao staricu na stolici, kada je htjela na 
silu ustati i rekao da ne treba ništa drugo nego malo topla 
mlijeka. Ali tetka je ipak zvala. Tada je povirio u sobu onaj 
nijemi čovjek što ga je Šime vidio kraj vatre. Tetka se je 
žestoko rasrdila vičući na njega neka potraži sluškinju. 
Njemak je razumio tetku. Šime je upitao tko je taj čudni 
tudinac. 

»Svakakvih je ljudi na svitu", pripovijedala je tetka. 
+To je siromah, Jože, pravi šljutavac. Ne čuje i ne govori i 
ljudi se tuže, da je zloban. Ali ne viruj ljuden. Poznan 
Jožeta. Šljutav je, ali ni zloban. Krede. Se zna, da krede 
zato, ki nim pameti. Pred njin triba sve zapirat. Ma se 
ustrpi; učini sve, ku mu se pravo povi. A krede i pohelepan 
je za šoldi kako svraka. Blagoslova Božjega nima, nima 


svetega Duha. Strašno je lakom. Ča ćeš? Istina je. Najraje ji 


bili kruh. A bilega kruha ni u Istri; u Pazinu da, onde ga 
peku i prodaju. I to ta siromah zna, zame, pak gre u Pazin 
po kruh. Gle, to ti je Jože. Kako brek je doša u kuću u 
Božje ime, san rekla, zač bin ga tirala, kad nima ninega 
nego staru mater u Mofrdini.? 

Osluhnula je da li dolazi sluškinja, a onda je zazvala još 
nekoliko puta glasno i ljutito. Svećenik ju je mirio. 

»Ma ne gori, tetice, strpi se. Reci mi još, kako je s 
Jožom. Zanima me siromah. Prije malo da ga se nijesam 
prestrašio, a sada ga žalim. Na bijeli kruh je dakle lakom 
kao vuk?" 

»Kako vuk, unučić! A ja mislim, da je to po matere, 
koja je jedanput bila lipa i ni želila bilega kruha, ač ga je 
imala dosti. Njeja srića, da ga ni imala. Ne bi sada bila sirota 
i prez časti. Od nje ima tu slabost. A možda i po ocu, koji 
je mora bit pravi prasac. Zapelja je divojku Maru, pak ju je 
pusti z ditetom. Neka ga Bog pedepsa ...? 

»Tko je pak Jožin otac?" upitao je svećenik. 

Ne marim znat", oglasila se je opora istarska duša iz 
starice. ,, Neka bude, ki će, nima srca, ali i prave sriće neće 
imat. Neka nam se Bog smiluje, da toliko trpimo u Istre! 
Ter i zaslužimo, kad je med nami toliko griha na skrivno, 
koliko se kamika vidi vani." 

Svećenik se je zamislio: ,,Nezakonito dijete. Samo zašto 
je tako sličan Martinu Milohanovichu. O, bi li Martin mogao 
biti njegov otac? Onda bi jadnik imao pravoga zločinca za 
oca.? Unišao je njemak i znakovima javio tetki da je pozvao 
sluškinju. 

Svećeniku se jadnik sažalio. ,,Glup je i gladan bijeloga 
kruha. Cudna bolest. Možda bi radi bijeloga kruha mogao 
i čovjeka ubiti i orobiti." Posegnuo je u džep i ponudio 
Joži srebrn novac. Siromahu su se zažarile oči. Obrazi mu 
se razvukli od zadovoljstva. Poljubio je novac i počeo 
mumljati strahovito nerazumljive glasove. 

»Zami i budi pošten", govorila je tetka. ,,Gledaj, to je 
moj unučić, visoki gospodin u službi samega biškupa. 
Poljubi mu ruku, pa hodi." 

Njemak je otišao. Tetka je osluhnula i onda rekla: 

»Vidiš. Jur gre preko gaja u Pazin. Skače kako koza 
preko kamenja i ograda. Sada imamo pred njim mir do 
večeras. Tu imaš ključ, unučić, otpri oni ormar.? 

Tada je unišla sluškinja Katica. Svećenik se osmjehnuo. 
Mislio je: ,,Gle, tetka je zove Katicom, a ja bih je nazvao 
golemom Katom.'? 

Tetka je naložila sluškinji da ugrije mlijeka. Zatim se 
okrenula Šimi i rekla: 

»Io je Katica. Uljudna ni i strašno je tvrdoglava. Govori 
svake kvatre jedanput, a dela za tri." 

Šime je smijući se potvrdio glavom i stisnuo tetki ruku. 

Ča si se zamisli“ upitala je teta zabrinuto. ,,Pijanac 
Tonin Li je pisa, da ležin.i da sam bolna za umrit. Unučić 
moj, pak me najdeš na nogah. A ne misli, da sam lagala. 
U istinu sam bila slaba, ma je pasalo, nisam stila, da napiše 
tako, sam je ste i je napisa, ta pijanac Tonin. Ča ti je krivo?“ 

aWije, tetko“, odgovorio je svećenik, ,,ne znaš, kako 
sam rado došao. Da nisam dobio pismo. ne bih bio došao. 
Hvala, tetice, za pismo. Ne predbacuj si ništa. Zar bi radije 
bila bolesna, nego zdrava?" 

Ustao je. Okrijepio se mlijekom i nekolikim gutljajima 
vina. ' 

sada pak ti, tetice, ne zamjeri", rekao je, ,što ću te 
već ostaviti. Moram na župu u Tinjan. Ne boj se! Vratit ću 
se. Tjedan dana ću biti u Istri.? 

U Tinjan!" uskliknula je. ,,To se zna, da moraš u Ti- 
njan gospodinu plovanu. Da te vidi. Pozdravi ga. Je bi tu, 
-trašno se je tuži, da je trudan. Daj, unučić, hodi, hodi, da 
dojdeš do noći." 

Obećao je da će je posjećivati svakim danom, dok bude 
u Tinjanu. \ko joj bude lošije, neka koga pošalje u župni 
stan. Ženica se rasplakala i rekla da bi sama rado pošla s 
njime i ujutro prisustvovala njegovoj inisi. Utješio ju je, da 
će služiti misu za njezino zdravlje. Nato je krenuo na put. 

Sunce je već bilo nisko. Bilo je još toplo i sve je blještalo 
kad se uspinjao za suncem na brijeg da bi zaokrenuo dolje 
proti Dragi te prešao kameniti mostić i pošao uzbrdo prema 
župi. Prešao je već put nizbrdice i bio je na mostu. Suha je 
bila Draga. Sjetio se svoje djetinjske plahosli kad je morao 
nekoliko puta noću proći ovuda. Žalosna tišina razlila se 
posvuda. Stupio je u sjenu i stao se uspinjati prema Tinjanu. 

Most u Dragi 


Iznenadio se ugledavši čovjeka u svećeničkom odijelu kako 
žurno silazi niz brdo. 

»Čudo Božje!" uskliknuo je Križmanić. ,,Otkada je 
gospodin Giacomini tako lakih nogu“ Nije li se pred malo 
vremena tužio teti u Ježenju, kako ga je teško izmorio 
put#" 

Pogledao je pozornije i vidio da došljak nije tinjanski 
župnik. Svećenik koji ga je bio takoder opazio mahnuo je 
već izdaleka klobukom na pozdrav: 

«Zdravo! Ja sam žminjski plovan Mate Glavina.“ 

»Šime Križmanić ?, pružio mu je mlađi ruku. 

»Poznam Vas po imenu. Čestitam, biskupski kapelane!"? 
govorio je Glavina. ,Posjetite me u Žminju. Sada moram 
žuriti. Vama pak ne treba. Gospodin \nton iz Tinjana Vam 
neće uteći. Odsada će još manje hodati. Umrijeti pak neće, 
ne, hvala Bogu, mekušac gradski." 

»Pak što se je dogodilo gospodinu Giacominiju*" upitao 
je Križmanić. 

»Zar još ne znate?" upitao je Mate. ,,Danas ujutro su mi 
javili u Žminj da hitno dođem, jer je susjeda Antona zade- 
sila nesreća. Jurio sam iz petnih žila i došavši u Tinjan 


nađoh Antona kod objeda. Jede, pije, stenje i suze ga obli- > 


jevaju. Kaze mi da mu se nije dogodilo ništa, da je samo 
nogu nategnuo, pa u prvom strahu nije znao što mu je. 1 
jauče jer ga noga boli. A ja velim: Neka te samo boli, pasja 
vira! Misliš li ti da mene ne peku pete, koje sam brusio 
za tebe od Žminja berikine lijeni, ha! Tako je, on ti spremi 
čovjeka na put ni za što." 

Stari, koštunjavi i osebujni plovan Mate počeo je nekako 
ljutito govoriti. ; 

»Došao sam na nekoliko dana kući u pohode", rekao je 
Šime. : 

»Od časnog gospodina Jurja* Bog mu dao zdravlje! 
Ali morat će gospodinu Antonu priskrbiti pomoćnika. Ne 
mogu ja vršiti službu po cijeloj Istri. Ča, vranića! Jedanput 
na mjesec, ajde de, ali dan na dan ne mogu. Kako dugo 
ćete biti kod kuće?" 

»Ijedan dana." 

»Pišite preuzvišenomu u Trst, neka Vas pusti tri mjeseca. 
Prije nećete Giacominija dići na noge. Toliki je strah ušao 
u nj. Još će se odučiti hodati. 

Živahno se uspravio, pogledao u sunce na brijegu i 
uskliknuo : 

»Žao mi je što mi se žuri. Pa posjetite me doskora, ta 
sada se poznajemo. Možda su Vam pripovijedali i o meni 
štogod! Biskup Juraj je prvi, hajduk Jože u Juršićima je 
drugi i ja sam treći. Do vidova! ? 

Pohrlio je preko mosta i stazom uzbrdo. 

»Ide lakše nego drugi u opancima", pomislio je Križ- 
manić. Onda je vedro promrmljao : 

»Tako dakle! Sada ću barem za silu smjeti neko vrijeme 
plovaniti u Istri. s“ 
Veselo se požurio da stigne što prije u Tinjan. 


8. Na plovaniji 


Kod starih gradskih vrata Pod mostom, ušao je u Tinjan 
i krenuo glavnom ulicom pod ladonju ili trg pred crkvom. 
Dok je hodao, budile su se pritajene uspomene u duši. 
Zatim ga je obuzela žalost. Od kuće do kuće spoznavao je 
da i njegov grad boluje od bolesti svih istarskih gnijezda i 
da stari. Bure i kiše ispiru zidove. ,,Drugdje se kuće pomla- 
duju ", pomislio je, ,,u Istri umiru". 


Zaustavio se pred župnom crkvom. Kao toliko puta do 
sada, zagledao. se s osjećajem tajnog poštovanja u crkveno 
pročelje, u natpis nad vratima: Cura et vigilantia Joannis 
Sestan ... Brigom i revnošću Ivana Šestana... 

Sada je razumio natpis i znao je da je župnik Ivan iz 
Novaki bio popravio crkvu, zvonik i zvona u vrijeme carice 
Marije Terezije. Tajno osjećanje drukčije vrste unio je sada 
natpis u Šimu. 

.Revnost Ivana Šestana"', pomislio je, ,Šestana! Ali ne 
onog nesretnoga koji je pred dvadeset godina ubio i orobio 
mojega oca, ne onoga Mateja, koji zbog svoje pohlepe 
već tako dugo čini pokoru u koparskoj tamnici ako već 


nije iznemogao i umro smilovao mu se Bog!" 


Pristupio je crkvenim vratima, ali su bila zatvorena. 
»Moraju zatvarati kao u gradovima", pomislio je s gorčinom 
i krenuo prema župnom stanu. I tu je bilo zatvoreno pa je 

Tinjan 


pozvonio. Dok je čekao da mu otvore motrio je susjednu 
zgradu. Znao je da je to mansionerija Casamara i da u njoj 
stanuje kapelan. Sada je kuća bila prazna. Biskup u Trstu 
nije imao dovoljno svećenika. Šime je znao, da je to bisku- 
pova jedina svakidašnja žalopojka. 

Otvoriše se vrata. 

Župnika Giacominija je doista našao onako kako je 
rekao žminjski župnik. 

,Sam Bog mi te je poslao", uskliknuo je šepavac latinski 
s izrazito talijanskim izgovorom. ,,,Sjedi, domine (gospodi- 
ne), sjedi!" 

Šimunu je pružio svoju meku, punu i bijelu ruku sa 
župničkim prstenom. Nato se je sam raznježio do jaukanja, 
pitajući se zašto je baš njega morala zadesiti tolika nesreća. 

Ktižmanić mu je rekao da će mu pomoći i zamjenjivati ga 
Ljedan dana. 

.IIvala Bogu, hvala Bogu“, uskliknuo je župnik i počeo 
ispitivati: ,Djedan dana# Misliš li, da ću u osam dana 
prohodati? Impossibile — nemoguće, prijatelju! Noga mora 
otpočinuti. Ne znaš, kako je natekla. Sumnjam da će ikada 
hiti posvema zdrava. 7 

(Qnda se opet raznjezio: 

Mora danas takva nevolja zadesiti čovjeka. O! Neka 
boli, ta rado trpim. Neka bude za grijehe! Ali služba, služ- 
ba! Ubogo moje stado. Kako će biti bez pastira i njegove 
palice vodilice! * 

.Mekušac", sjetio se Šime riječi žminjskoga župnika, 
okako se pričinja revan i zabrinut. No, no, gospodine 
Antonio! Ta znadem kako vam je draga udobnost i kako 
su vam teški istarski putovi." 

No začas mu bi žao, što vremešnoga svećenika osuduje 
zbog čovječje slabosti. Prijateljski mu je rekao: 

»Budite mirni, gospodine župniče, sada sam za prvu silu 
ja ovdje. \ pisat ću još preuzvišenomu biskupu u Trst, da 
mi produlji dopust. ? 

»Pametno govoriš", uskliknuo je župnik radosno. Tada 
se sjeti da treba gosta poslužili i poče ga nuđati: 

»Čime da poslužim* Bože! Tu smo u Istri. Siromaštvo 
je. Nemam svježe ribe, nemam parmezana (sira). Želiš li 
suhe tunineZ Kruha? Da, kruha i vina je dosta. Dakako sam 
tinjanac: šarac, vrestulja, plavinac i mačkiz. Piliće -kokoši“ 
Dobit ćeš. Radića? [| radića s vinskim octom i uljem. U 
zdravlje, sinčiću." 

Križmaniću se u srce uvlačila neka čudna radost. 

»Kako znade nabrajati što je dobro. Sve je dobro, ali 
njemu nije dosta. Sto hitaca iz puške odatle je od kuće, 

pa već osjeća, da se usred Istre živi drukčije nego kraj 
mora. Kako je samo razgovorljiv! Ne, jezik mu nije otežao, 
nego samo noge. A nama Hrvatima riječ je tvrda. 

Župnik Giacomini je, međutim, pozvao gospodu Mariut- 
tu i naredio joj da mu postavi stol kako bi mogao pisati. 
Učinila mu je po volji. Župnik je uzeo papir, umočio pero 
u tintu i napisao naslov. Ali dalje nije išlo. Očajno je još 
jednom pozvao sluškinju. Naredio je da mu donese majoliku 
vina. |)ok je pio, razmišljao je o čem će pisati. Nije išlo. 
Po treći put je pozvao gospodu Mariuttu i uskliknuo: 

Ne mogu." 

,,Zar latinski?" — upitala je ona. 

»Zar mislite, da presvijetli ne zna talijanski? Znade i 
govori, kako da se je rodio u Toskani. ? 

»E, pa pišite talijanski." 

»pišite, to je lako reći. Gospodo Mariutto! Ali pisati i 
što pisati i kako zapisati ...? ' 

Gospođa Mariutta podbočila se rukama i stala govoriti. 
Župnik je slušao i uskliknuo: 

»Vi ste andeo, gospo Mariutto. Govorite, no laganije! 
Već pišem. Pa da, tek sada uvidam, kako ste pismeni!" 

Gospođa Mariutta je kazivala u pero, da je bilo veselje... 

Takvi smo mi i takvi su oni. Kako je Bog htio. Gospo- 
dine Antone, vi ste mi po volji! Vaša živahna riječ će me 
razvedriti, ako se budem ovih dana s teškoćom vraćao sa 
svojih plovanskih putova." 

Došla je župnikova gazdarica, ,signora Mariutta", kako 
ju je nazivao Giacomini. Preuzela je skrb oko mladog 
svećenika. Šime je opazio da ona gospodari u kući i da su 
župnikove zapovijedi površne. 

»Dobro, gospodine župniče, ben bene. Učinit ću svoju 
dužnost. Žnadem, što mi je dužnost, samo se ne brinite 

ništa. Gospodin — kako se već zove gospodin? — ben bene, 
gospodin Simone će biti zadovoljan sa mnom premda je 
razmažen jer jede kod biskupskog stola. Znadem dobro 
kako je to kod biskupskih stolova, sama sam služila kod 
prečasnog gospodina Peteanija u Poreču, Bog dao gospo- 
dinu nebesa! Bio je svetac, vero svetac, ali gospodariti nije 
znao. Ne, ne! Gospodariti pak nije znao." 

Otišla je. Župnik je namignuo Šimunu. 

»Jesi li vidio“ Gospoda Mariutta! Ne! Gospođa Mariut- 
ta nije biskup Peteani. Ne bi je prevarili gladusi i prosjaci. 
Smilovala bi se ona siromahu, ali znade i štedjeti. Ti si joj 
pak po volji..Vidjet ćeš. Bit će to krasna večera. Ali gdje 
ćeš spavati! Ta nesretna ženska, kao furija, ni na što ne 
misli. Šjora Mariutta, šjora Mariutta! 

Gospoda Mariutta je došla i dogovorila se sa župnikom 
da će za Križmanića pripraviti sobu u mansioneriji (kape- 
laniji). 

Šime je večerao sa župnikom. Kad su se opraštali pred 
počinak, spomenu župnik Anton: 

»Hoćeš li odmah leći, domine? Ne savjetujem ti. Nije 
zdravo. Gospođa Mariutta ti je postavila na stol papir i 
ernilo. Piši, piši biskupu za dopust. Što prije, to bolje. 
Crkvene poslove ne treba odlagati." 

»Hoću ", obećao je Šime, a župnik je nadodao: 

»Pismo daj sutra meni. Priložit ću ga k svojemu." 

»Dobro. ? 

»Tako se pristoji", uživljavao se župnik u staleško pred- 
stojništvo. ,,Sada sam ja tvoj starješina. Razumiješ?"? 

Šime je veselo potvrdio i otišao. ,,Dobro"', mislio je, 
»biskup će biti veseo. Hrvatskoj i talijanskoj molbi lako će 
udovoljiti jednim potezom. Možda do sada nije imao 
prilike takvo što učiniti. ? 

Šime Križmanić spavao je mirnije nego li prošle noći u 
Pazinu. Ustao je zdrav i odmoren te je pošao misiti. Iza 
mise posjetio je župnika. Dan mu je prošao, a da nije ni 
imao vremena otići u Ježenj. Tetka je bila nestrpljiva te 
mu je poslala Jožu s pismom. , 


,»Unučić! Nič nisi doša u Ježenj. O, to znan da nisi 


moga. Nu daj, napiši nekoliko besid i javi, si li zdrav. Neka . 


te čuva Bog i Majka Božja! Za vajk tvoja teta Terezija." 

Pod tetkino pismo potpisao se latinski i njezin pisar, 
barba Tonin: 

»\ko si zdrav, dobro je... Preporuča se najponizniji i 
najuljudniji pisar i kancelar gospode Terezije Defar, Antun 
\ntunov Brada." 

Križmanić se osmjehnuo. 

»,Gospođa Mariutta je čudo među ženama", bio mu 
je prije povjerio župnik Anton. ,,Gle, u pero mi je kazivala 
pismo. Vjeruj da je bolje napisala nego ti. ' ' 

Toga se prisjeti mladi svećenik i usporedi pisara iz 

 Ježenja s ,čudom među ženama? iz Tinjana. 

»ITako", rekao je u sebi. ,,[ još nas psuju da smo mi u 
Istri nepismeni. Nismo!" 


Biskup Juraj je odgovorio župniku Antonu latinski: 
»Žao mi je zbog Tvoje nesreće i uslišat ću Ti molbu. 
Pobrini se za hranu i topli stan za gospodina Križmanića, 
. jer je krhkoga zdravlja. Duhovne pobude, koliko ga pozna- 
jem, ne treba. Biskup Juraj." 
U isto vrijeme čitao je Križmanić:. 
»Ostani! Bog je znao zašto te je pozvao u Tinjan upravo 

zada. Plovani, kako si želio. Ali vrati se zdrav. Moli za me, 
kako ija molim za te.? 

»Bog je već znao, zašto me je pozvao u Tinjan", pono- 
vio je svećenik zamišljeno biskupove riječi. ,,Kako li je 
utješno spoznati da je naša volja samo prividna i da njome 
upravlja volja i misao svemudroga na nebesima." Još toplije 
mu je bilo pri srcu. ,,Biskup Juraj moli za me! O, kako je 
lijepo služiti gospodaru, koji te ljubi! 

Već je tri dana bio u Tinjanu. Dva put je posjetio tetku. 
Četvrti dan su mu donijeli krstiti dijete iz Radići. Djetinjski 
se veselio svojoj novoj službi kada je upisivao novoga 
župljanina u župne krsne knjige. Cijelo prije podne je 
potom proveo nad župnom maticom, listajući knjige 
krštenih i umrlih. Čitajući imena umrlih, prisjećao se ljudi 
koje je nekoć poznavao a vremenom mu se izbrisali iz 
pamćenja. Našao je godinu rođenja i smrti svojih roditelja, 
čitao je imena svojih prvih drugova, prepoznao rukopise 
svećenika koji su ga učili prve istine o Bogu, koji je jedan 
jedini i pravedan sudac... Promatrao je rukopise svojih 
prethodnika; njihovim potpisima pridružio je svoj te je 
čitao kao iz litanija: Šestan iz Novaki, Peršić Fran Niko iz 
Lovrana, Kovač iz Pazina, Ivančić iz Pazina, Bogović Krčan, 
Gregorič Frane iz Kranjske, Giacomini iz Kubera... Avete, 
zdravstvujte tinjanski pastiri, vi svi koji ste samo Davidovu 
pjesmu pjevali, i još vi s njima koji ste slušali istarske 
dvojnice i ljubili u Bogu i još u jednomu, komu je ime Hrvat 
i Juraj.? 

Pronašao je u knjigama malen svežanj ispisanih listova. 
Stranica koja mu se prva otvorila bila je očevidno posljed- 
nja svećenikova ispovijed. Čitao je: 

»Istro, zbogom! Tvoj plovan Frane Gregorić oprašta 
se od tebe. Deset je godina želio da se vrati u domovinu 

među Kranjce, a danas, kad mu se san ostvaruje, nije tako 
veseo kako je sve ove godine mislio da će biti. Istro! Tvoj 
desetgodišnji plovan Franciscus zahvalan ti je za tvrdu i 
dugu školu. Dobro si ga učila. Svjetovno tašt došao je 
među 'Ćiće i Ćiribirce', među 'tatove i hajduke', među 
“braću koja Slovencima nisu na čast", i odlazi s tihom 
žalošću uvjeren da je također 'tužna' Istra vrijedna kranjske 
ljubavi. Zbogom, Istro! Ne odlazim na vlastitu molbu, ne- 
nadano mi je došlo premještenje. Zato osjećam zadovolj- 
štinu: kao Jakob za Rahelu služio sam deset godina. Sada, 
prema volji starješina, odlazim. Vjerujem u njihovu volju, 
jer je to Božja volja. Odlazim kao potpuno zreo muž i 
vrijedan svećenik ...? 

Križmanića je u čitanju prekinulo nečije nespretno ku- 
canje na vratima. Ostavio je čitanje i otvorio vrata. Ondje je 
stajao njemak Jože i glupo buljio. Lice mu se čudno izmije- 
nilo. Svećenik je brzo zaključio, što bi moglo biti, i zapitao 
ga: 

Od tetke, zar ne? Nije zdrava?" 

Jože je tupo kimao glavom. 

»Ajdmo*", uskliknuo je svećenik i gorko pomislio: 
Možda će Bog pomoći i tetka neće biti baš prva koju ću 
zapisati u knjigu mrtvih. “ 

Uzeo je štolu. Obazreo se na Jožu i upitao: 

Jesi li gladan? Odmah ćeš dobiti komad bijeloga kruha. 

Njemak je mučno odmahnuo glavom odbijajući. 

Otkada ti presjede?" upitao je svećenik. Njemak je 
odgovorio znakom kojeg Šime nije razumio. 

Rekao je gospodi Mariutti neka ga ne čekaju s objedom. 
Usput je ušao u crkvu. Bi li pošao na put ,,s Bogom", 
upitao se. Unatoč neprovjerene obavijesti njemaka odlučio 

je daje zasada dovoljna samo štola. U mislima na Gregori- 
ćeve papire pošao je vedro: 

»Plovanim! Kad mi bude dosadno, čitat ću ispovijesti 
davnoga prethodnika. ? 


9. Lijepa Mara 


Prešao je most preko Drage pod Tinjanom i teško se 
zadihao hodeći uzbrdo. Njemak je Jože naime hodao 
dugim korakom i vrlo hitro, ne osvrćući se na svećenika. 
U svojoj priprostoj pameti mislio je samo na hodanje. 
Šime ga slučajno sustigne. Dvije crne ptice graktale su 
blizu hrasta. Njemak je pljesnuo rukama da ih preplaši. 
Ptice se nisu dale otjerati. Okrenuo se prema svećeniku kao 
da ga pita za savjet. Zatim je pograbio kamen i bacio ga 
na ptice. Odletjele su. Tako je Šime dostignuo njemaka. 

Stigao je do malenog raskršća i krenuo poznatim putom 
prema Ježenju. Tada ga je njemak potegnuo za rukav i 
zamahnuo glavom pokušavajući objasniti da to nije pravi 
put. 

»Što?" upitao je Šime. ,,Zar više ne poznaješ puta?" 

* > Jože je kimanjem potvrdio da pozna puta, ali je uporno 
lavom pokazivao na onaj koji je vodio mimo Ježenja. 
Svećenik upita: : 

»Zar te nije poslala tetka Terezija?" 

Njemak je odmahnuo glavom. 

»Kuda me vodiš?" upita ga. Njemak je pokazivao ravno 
preda se i davao znakove kojih svećenik nije znao rastu- 
mačiti. 

»je li daleko?" upitao je. ,,Dva sata hoda? Pa kuda? 
Jesu li te poslali po me? Je li tko bolestan? Jest! Teško?" 

Njemak je bolno iskrivio lice. 

Bolestan na smrt?" upita Križmanić. 

»Va-smrt, dakle??? 

»Nespretno plovanim", govorio je Križmanić. »Dode 
po mene, ne zna jasno kazati a ja ne znam pitati. Sada pak 
idem da providim, a nemam sv. Tijela sa sobom. Imat ću 
dvostruki put." Odmah se utješio. 


To ću podnijeti. Samo zašto nisu poslali nekog drugog, 
a ne ovog njemaka koji ne može ništa objasniti. Gospodine 
Frane Gregoriću! Razumijem te! Teško je u Istri!" 


Utonuo je u razmišljanje. Odjednom pred njim oživi 
svećenik iz Kranjske čijih je nekoliko riječi bio pročitao 
prije odlaska. Poznavao je Gregorića iz svoje rane mladosti, 
iz doma i škole. Njegdv lik bio mu je pred očima: pojava 
visokog, lijepog i silno ozbiljnog muža koji se nikada nije 
smijao. Ipak se jednom osmjehnuo, prisjeti se Šime. Bilo 
je to u njihovu domu. Gospodin Frane uzeo ga na koljena 
i upitao: ,No, što ćeš biti, kad porasteš, Šime? Hajduk, 
zar ne?" Dječak je odgovorio jasno:.,,To, što si ti." Gospo- 
din Frane se osmjehnuo i rekao: ,,Zdrav bio, moj Šime!" 

Kod te pomisli sva se svećenikova nutrina uznijela. 
Posvema je zaboravio na put i na vodiča koji je tupo kora- 
čao pred njim. Prenule .su ga pastirske dvojnice i istarska 
pjesma: : 

,Spravna san ti ja, spravna, 

Ive, si žejice moja, 

put tvojega stanja. Ti si srdašce. 

Svećenik je viknuo za njemakom ali ga on nije čuo. Požuri 
da ga sustigne i pokuša saznati kuda ga vodi. 

..Razumiješ li me“ Tko te je poslao po me?" 

Jože se je mučio da mu objasni. 

oKriž je s tobom", ljutio se svećenik. Njemaku se je 
bolno krivilo lice. Svećenika je skoro hvatala groza. U 
njegovu liku ponovno je otkrivao crte koje mu nisu bile 
mile. Pitao se: 

»Je li taj čovjek uopće pri zdravoj pameti? Kuda me 
vodi?" Odlučno ga uhvati za ruku i oštro upita: 

Je li žena ili muškarac?" 

Morao se nasmijati glupoj neprilici koja se zrealila 
njemaku na licu. U sebi je mislio: 

»ITeta Terezija poznaje ljude. Jože je glup, ali nije zao.“ 

Pomoći ću ti", rekao je nato. ,,Neka je žena oboljela. 

Ti je poznaš i ona pozna tebe.? 

Jože je razumio i potvrdio. 


»Iko je, to mi dakako ne možeš kazati“, rekao je sve- 
ćenik. ,,Vidjet ću, kad dođem. Je li još daleko?" 

Jože je odmahnuo glavom. Nato je pokazao na svoje oči 
i svoje srce i poljubio si ruku. ' 

»Dobro, prijatelju, vjerujem. Razumjeti se doduše 
nećemo," No tada se iznenadi. Licem njemakovim prele- 
tjela je nekakva čudna bol. Usnice su mu podrhtavale poku- 
šavajući oblikovati glas. Sada je svećenik razumio. Njemak 
je mukom izgovorio riječ: ' 

»Majka!? 

Križmanić se ganuo. Sav strah i nepovjerenje ugasnulo 
je u njem. Njemak je čudom izrekao jednu od najsvetijih 
ljudskih riječi , Majka!" “ 

' »Istro!?? mislio je svećenik zanesen i sretan ovim otkri- 
ćem. ,,Zemljo čudesa, poplava koje ubijaju, i suše koja 
ubija! Zemljo gladi i obilja, zemljo mučenika i razvratnika 
(pojedeža), zemljo apostola i Juda! Kome si se otkrila 
OCItije nego meni? Tvoj sin, tvoja zadnja luda, nijem i gluh, 





koji krade od požude za bijelim kruhom, izrekao je svu 
tajnu ljudskih srdaca i Istre: majka, majka!" Njemak nije 
ni slutio pjesmu kojom je zanio svećenika. Ponovno je 
pljesnuo rukama i uzimao kamenje da potjera crnu pticu 
koja mu se opet našla na putu i koje se praznovjerni Jože 
bojao bogzna iz kojeg razloga. Svećenik je tada opazio u 
šikarju pred sobom nekakav stan. U isti čas njemak je 
zamahnuo rukom, kimnuo svećeniku i potrčao prema 
samotnoj kući. Svećenik je pošao polagano za njim. Došao 
je do napola raspale kuće. Njemak je izašao na vrata i ostao 
na pragu kao straža. Svećenik ude. 

Isprva nije ništa vidio. A kad mu se oči pomalo privi- 
koše na tamu, opazi u kutu na hrpi slame prekrivene krpa- 
ma sitno staračko biće. U prvi mah nije mogao raspoznati, 
je li muškarac ili žena. Bilo je to neobično mršavo i navo- 
rano lice, dubokih očiju, koje su grozničavo sjale. Sitne i 
mršave ruke grozničavo su grabile slamu pred sobom. 
Teško je udisalo vlažan i zagušljiv zrak. Svećenik je prišao 
niskom prozoru i skinuo crvenu zavjesu. U kuću je bljesnulo 
nešto danje svjetlosti. Istom tada uvidio je svećenik da se 
nalazi kraj ležaja umiruće žene. : 

Hvaljen Isus!" pozdravio je svećenik i nagnuo se nad 
bolesnicu. ,,Ča želiš, mati? Tu sam, svećenik sam, tvoj 
plovan! Daj, pokaj se i reci što si sagriješila." 

Tijelom bolesnice preletio je grozničav drhtaj. Podignula 
je uvelo lice te hvatajući dah protisnula iz upalih prsiju: 

»Hvala Bogu! Si doša.? 

Svećenik je preko ramena prebacio štolu i pokušao se 
što zgodnije smjestiti uz niski ležaj. 

»No, majko! Čuješ li, što pitam?" 

»Čujen'", odvrati ona teško dišući. 

»Sina si poslala po mene, da te ispovjedim“. rekao je 
svećenik; ,,ta razumiješ me.? 

,,.Razumen!" 

nEto, sad se lijepo pokaj, kao da govoriš sa samim 
dragim Bogom. Ništa mu nemoj zatajiti, jer on sve znade 
a oprostit će ti samo, ako se iz svega srca pokaješ. Je si li 
razumjela??? 

Bolesnica je potvrdila. 

Svećenik je nagnuo uho njezinim usnama... 

Ispovijed je bila svršena. Križmanić je tiho šaptao obred- 
nu molitvu. Nato je podigao ruku, molio i odriješio je od 
grijeha... Oprezno je pokušao položiti bolesnicu na uzglav- 
lje, što ga je na brzinu načinio od slame i krpa. Starica je 
lagano blijedjela. Svećenik je žalio što je ne može pričestiti 
i podijeliti joj sv. pomazanje. Načas je starica živnula i 
rekla oštrim glasom: 

»Knjiga! Ponesi mu je nazad." 

Svećenik ju nije mogao pronaći. Nešto šušnu za njegovim 
ledima. Jože mu je pružao izlizan molitvenik. Svećenik ga 
otvori i prepozna Dobrilinu knjigu. ,,Biskup Juraj sa svojim 
Bogom, i to još u posljednjoj kući moje tužne Istre", osje- 
tio je svećenik veselo. Starica ga prekinu u razmišljanju 
rekavši: 

»Knjiga! Vrati mu je." 

' Svećenik je pomislio da starica bunca. Na slijepo je otvo- 
rio molitve i čitao: 

IZ dubine vapim k Tebi, Gospodine! Gospodine, usliši 
glas moj! Neka budu uši Tvoje priklonjene čuti glas molitve 
moje. Da bi na nepravdu gledao, Gospodine! Gospodine, 


tko bi podnio? Ali u Tebi je smilovanje; i radi zakona uzda- 
Jem se u Tebe, Gospodine!" 

Ponesi mu knjigu nazad", rekla je bolesnica za vrijeme 
molitve još jedanput. _ 

,Pa ponijet ću, majko, ako tako želiš", rekao je svećenik, 
ali reci, komu." 

»Ča pitaš!" začudila se. ,,Martinu nosi, Martinu iz 
Juršići.? 

,U Juršiće?", upitao je svećenik. Starica ga nije čula. 
Kao u bunilu ponavljala je riječi poput onih u pjesmi 
žalostinki: ,,Oćeš, Mare, oćeš, oćeš i po sili..." 

,Mara, nesretna Mara", prisjećao se svećenik tetinog 
pripovijedanja o Jožinoj majci. ,,Lijepa Mara me šalje 
Martinu iz Juršići. A to je dug put.7 

Ustao je. Njemak je stajao iza njega. Nova misao javi 
se u svećenika. 

,Martin iz Juršići", izgovarao je slog po slog, ne bi li 
Jože pročitao značenje s njegovih usnica, ,poznaješ li ga?" 
Njemak je potvrdio kimanjem i iskrivio lice. ,,Iz Juršići?" 
zapitao je svećenik. Jože je zanijekao glavom. Ne?" 
Njemak je pokazao rukom. ,,U Žminju? Uistinu?" 

Bolesnica se opet vrati svijesti. Postala je razdražena 
i zagrižljiva. 

Ponesi “mu jedanput knjigu! Ča čekaš? Ku ima dušu, 
će doć, prvo nego umren. ? 

»Idem'', odgovorio je svećenik, ne znajući ni sam što 
mu je učiniti. Izašao je iz kuće. Zastao je razmišljajući 
što da poduzme. Jože je stajao uza nj. Začas se svećenik 
domisli što će. ,Poći ću u Žminj", došlo mu je na pamet. 
Gospodin Mate će mi pomoći da nađem čovjeka kojega 
ova sirota traži. Dočekat će ga. Doći ću ja ili zminjski 
župnik sa svetom pričesti.“ Pogledao je na nebo i vidio, 
kuda mu je ići. Krenuo je. Osvrnuvši se, vidio je da Jože ide 
za njim. Pokušao ga je nagovoriti da ostane kod majke, ali 

je luda odmahnula glavom. ,,Dobro", pomislio je svećenik, 
obit će mi barem vodič. Ta potvrdio je da poznaje toga 
Martina." 

Martina?" počela mu se javljati gorka slutnja da bi to 
mogao biti onaj isti koji se s njime sastao u vlaku, na 
kojega su podsjećale neke osobine gluhonijemoga. Nakon 
groze i odvratnosti, javila mu se nježnost u duši. ,Pa ako 
jest i ako ju je bacio u nesreću, sirotu, ona se neće pogubiti! 
Ta ne pozna ga više ni po potpunom imenu." Nato je u 
misli tražio, da nade prezime bolesnice između sto imena 
što ih je prolistao u knjizi krštenih u Tinjanu. ,,Mara Kozu- 
lićeva? Mara Juretićeva? Iz Mofrdini? Mara, Mara, Mara 
Stipanićeva?" Okrenuo se njemaku i progovorio: 

»Mara, zar ne, Mara Stipanićeva? 

Njemak je vedro i grčevito potvrdio. 

»Požurimo se", uskliknuo je svećenik, ,,put je dalek." 

Istom tada se dosjeti da je već kasno, a on još nije obje- 
dovao. Osjetio je i umor. ,,Ah, šta", rekao je. ,,Plovanim. 
I žminjski župnik me neće pustiti gladna ispod krova." 

Prispio je na cestu. Činilo mu se da jugo donosi zvuk 
zvona. Hodao je brzo. Uznojio se. Tada se pred njim uka- 
zalo selo. 

»Žminj"', razveselio se i pogledao na sat. Bila su tri sata. 
Za dobar četvrt sata stigao je u župu pred prvu kuću. 
Obazro se na Jožu. On je bio zaostao i mahao glavom. 
Rukom je pokazivao na visoku kuću na lijevoj strani ceste. 
Križmanić je pročitao natpis. Mučno je uzdahnuo. I 
- U kući su prodavali vino na veliko i malo. Vlasnik kuće 
bio je Martin Milohanovich. 

Onda se svećenik još jednom osvrne na Jožu i shvati da 
se on ne usuđuje dalje jer ne može otjerati vrane s obližnje 
njive. On sam odlučno stupi u Milohanovichevu kuću. 


Otvorio je mračno predosblje i pogledao na lijevo kroz 
staklena vrata. Vidio je spremište i dvije osobe koje njega 
nisu opazile. Bili su to mlad, crnokos muž i vrlo debela 
žena. Držali su se za ruke. Svećenik se s odvratnošću okre- 
nuo. Zakašljao je. Otvorila su se vrata. 


»Iko je?" čuo je svećenik uznemiren ženski glas. Okre- 
nuo se i stao pred ženom koju je maločas crnokosi držao 
za ruku. 

»Rado bih govorio s gospodinom Milohanovichem'', 
rekao je Križmanić. ' 

»Odmah!" snašla se žena. ,,Angelo, pozovite gospo- 
dina!" Crnokosi se pojavi na vratima, neprijateljski od- 
mjeri svećenika od pete do glave i uspne se stepenicama na 
prvi kat. Žena se vratila u spremište i povukla crvenu 
zavjesu preko staklenih vrata. 

»Možda još nisi posvema propala", pomislio je mučno 
svećenik. ,,Barem se skrivati još ne znaš ako jesi ili nisi 
njegova žena." 

Sam se prestraši svoje misli. Zatim začuje poznati glas: 

»Iko traži Martina Milohanovicha? "? 

»Ja", odazvao se svećenik. Martin se iznenada pojavi 
pred njim, došavši očevidno iz konobe. Bio je goloruk, jak 
i zaudarao je na vino. 

»Poslala me Stipanićeva Mara", poče Križmanić. 

»Zar da ja poznam sve djevojčure na svijetu?" uzavrelo 
je surovo iz Martina. 

»Ako znate da je djevojčura —'', zausti svećenik, ali 
ne izgovori do kraja. Muž pred njim prezirno je zahroptao: 

»,Ta poznamo se... Ali, van iz moje kuće!" . 

Pograbio je svećenika i izbacio ga na cestu. Za njim je 
zalupio vratima. 

10. Tko je vidio... 


Šime Križmanić je pošao, a da se nije mogao snaći od 
zapanjenosti. Jože ga potegnu za rukav. Svećenik se pribrao 
osmjehnuvši se. ,Jesi li vidio?" upitao je i odstupio korak 
natrag jer je lice njemaka izražavalo silnu mržnju. 

»Oprostimo"', rekao je svećenik, ,,samo sirota Mara mi 
se smili, što joj ga nećemo dovesti. Što sada? Ne bi li možda 
ti pokušao? Daj, Jože, za majku!" 

Gluhonijemom se lice smirilo. Naprezao se da bi razumio 
svećenika, Shvatio je. Neprijateljski je stresao glavom. 
Svećenik je pak osjetio, da mu noge klecaju od slabosti. 
Sjetio se svoje druge službe i rekao: 

»Hajdemo, Jože! Onaj neće s nama, ali Gospodin iz 
tabernakula se neće odupirati." 

Krenuo je prema crkvi i studio u župni stan. Žminjski 
župnik Matej živo mu se obradovao. 

»U pohode, brate? Udi! Sve moje je tvoje, po starom 


«istarskom običaju." 


Uzeo je mladoga svećenika pod ruku i posadio ga za stol. 
Istom, kada se je Križmanić nešto bio okrijepio, mogao je 
zminjskom župniku ispričati razlog svoje posjete. 

»Nije slab početak za prvo plovanjenje", uskliknuo je 
gospodin Matej. ,,Pa gdje leži ta Mara?" 

Križmanić je kazao, koliko je znao. 

»Ta rekao sam", razigrao se je žminjski župnik. ,,Vidiš, 
da ti govorim ti, otkako si mi gost. Ali, da mi ideš činiti 
takovu sramotu i hoćeš jednu od mojih ovčica prevesti 
mimo posljednje postaje. Ne, brate! Stipanićeva je legla na 
mome i poći će u grob također na mome ako vi Tinjanci 
naročito ne platite za nju prevoza. Ne dam mrtvaca!" 

Skočio je na noge i naložio, da pozovu sakristana. 


»što pak, kad bi ja bio sakristan?' ponudio se Križ- 
manić. ,,Ta isti me put čeka natrag:" 

»Hoćeš li pak moći? Nisi ti Matej Glavina.? 

»Moram. Starica me je poslala s posebnim nalogom." 

Spomenuo je Martina. Žminjski župnik se uznemiri: 

Šta? U takve kuće zalaziš? K Martinu? Sram te budi! 
Samo čuj. Odmah ću ti reći tko je taj Milohanovich. Ovca 
je, ali šugava! Sam Bog neka znade zašto mi ga je bacio u 
župu. Za pokoru i slab primjer. 

Križmanić je napomenuo, da ga je Milohanovich izbacio 
iz kuće. 

Žminjski župnik je udario u smijeh: 

»Vjerujem! Ali ne zamjeri mu previše. Moliti također 
nije potrebno za nj. Taj je zreo. Pa kako je Bog odredio. 
Ne sudimo. A to još moram kazati. Moj župljanin nije. 
Čuo sam, doklatio se iz Juršići. I on je jedini iz Juršići 
kojega hajduk Jože nije ukrotio. Ta već si čuo o tom 
hajduku.?? 

»Nešto jesam", odgovorio je Krizmanić, 

Jesi", dodao je žminjski župnik zadovoljno. ,,Ništa 
zato. On je takav muž da će ga još u pjesmi opjevati kao 
Kraljevića Marka... Eto, na propovjedaonicu je pošao 
pištolama. Kradete, povikao je nad župljanima. Ali nećete 
više. Tu sam ja i tu su pištole. U deset sati naveče da ste svi 
muškarci doma. Vidjet ćemo! Vi hajduci, ja hajdučki pop. 
Tako ih je zastrašio. Sam mi je to rekao. Ali Milohanovicha 
nije obuzdao. Hoćemo li poći?" 

Ustali su i pošli u crkvu. Putom je žminjski župnik još 
pripovijedao da je Milohanovich uopće nesreća za cijelu 
općinu. 

»Krvopija, pijavica i poturica. Kud ćeš više. Moje ovce 
se već sada boje da je vukodlak.? 

U taj čas je starica ugasnula... 


»Tako mu vraća Bog, što je psa nazvao imenom našega 
biskupa", pripomenuo je Križmanić. 

»I to već znadeš", kimnuo je gospodin Matej. 

»Sam mi je kazao.? 

»Ča? Razgovaraš s njime?", začudio se je žminjski 
župnik. 

»Ne znam, kako", nasmjehnuo se je Križmanić. ,,Kao 
da mi je suđen. Ali odsada, nadam se, nećemo se više 
susresti. ? 

»Moli Boga za to! Ni s njim ni s njegovom babom.? 

»Dakle je istina, istina. —" 

»Nečedna! Mi Istrani kažemo: pasja!? 

Trpko je pljunuo i zaustavio se. 


»Stanimo malo“, rekao je, ,,da me bijes prođe prije 
nego otvorim svetohranište. ? 

Četvrt sata kasnije žurili su svećenici sa sakramentom 
samotnim putom na granicu među tinjanskom i žminj- 
skom župom. Sunce je krvarilo na zapadu. Molili su na glas. 
Tupo je za njima išao Jože s velikim komadom bijeloga 
kruha pod kaputom. 

Vrana više nije bilo. Glupo obličje kao da mu se pro- 
duhovilo. U Božjoj blizini, na putu k majci, bio je ipak 
čovjek s licem stvorenim na sliku Božju... 

Večernje je rumenilo na zapadu blijedilo. Prve su zvijez- 
de zatitrale kad su svećenici prispjeli pred stan umiruće 
Mare. 

»Staja! " pobjeglo je žminjskomu župniku kada je skoro 
pao preko praga u tamnu i zagušljivu komoricu. Providio je 
bolesnicu i izmolio molitve za umiruće. Nato se odmah 
oprostio od Križmanića i vratio u Žminj. 

»Ivrda će ti biti do Tinjana", rekao je Križmaniću. 
»Ne bili se vratio sa mnom??? 

Križmanić je odgovorio da će poći do Ježenja i čekati 
dok mjesec izade. 

»Moram, plovanim!'' nasmijao se. 

Vratio se u kuću k bolesnici koja je bivala sve slabija. 
Buncala je. Jože joj utisnu u ruku kruha. Križmanić je čuo 
kako se rasrdila na sina: ; 

»Ne nosi mi kruha!" govorila je. ,,Kadi ga uzimaš? Ljudi 
ti ne rižu bilega kruha. Kradeš ga, pasje dite, kradeš!?? 

Jože je čučao u kutu i umorno kimao glavom. Kada je 
ušao svećenik, ustao je i pošao pred kuću. A svećeniku je 
postalo toplo u srcu : 

»Krao je da može kupovati bijeli kruh. Ali ne za se! 
Za majku. O, Istro, zemljo čudesa i iznenađenja! Je li to 
tvoje posljednje čudo i iznenađenje??? 

. Poslušao je. Bolesnica je buncala o knjizi i Martinu iz 
Juršići. ,Prisegla san ti na knjigu. Dušu san zgubila radi 
tebe! Ubojice! Crni čoviče! Sotona! Neću priseći! Pušti 
me!" 

Pogled joj lutao u svjetlu titrave svijeće koju je donio 
žminjski župnik. Iznenada se zagledala u svećenikovo lice, 
uprla u nj pogled i udarila u smijeh: 

»Evo! Kako sanjan! Da si ti! A prid dugo vrimena te je 
ubija u Dragi pod Bermom. Sikirom. Šime, Šime iz Ježe- 
nja!" 

Nato se je stresla i zavapila prodorno: 

»Knjiga! Na duši mi gori!" 

Svećenik se sjetio molitvenika, posegnuo zbunjeno za 
njim i otvorio ga. Zapanjio se sasvim. 

»Istro, zemljo čudesa! Je li to tvoje posljednje čudo?" 

Svećenik je prepoznao molitvenik. Pripadao je njegovu 
pokojnu ocu... 

U taj čas starica je ugasnula ... 


11. Kainove vidalice 


»Misna knjiga mojeg pokojnog oca", promrmljao je 
svećenik i prinesao dragocjenu uspomenu s poštovanjem k 
usnicama. ,,Uvijek ju je otac nosio u svojem blagdanskom 
kaputu", prisjećao se, ,imao ju je uza se i onda kad je 
umro pod Bermom. 

Svećenik je još cjelivao svetu uspomenu, pa ga je iz knji- 
ge kao zapeklo i s dubokim se čuvstvom uživio u priču koju 

je davno čuo od majke i gotovo je zaboravio. Mračna groza 
svega ga je ispunila. 

Vidalice, govorio je sam sebi, tako nazivaju danas Istrani 
svirale dvojnice. Odrasli navrtaju dva javorova kolčića, 
djeca su spretnija, traže bazgu i dakako da dječje svirale 
ugodnije sviraju. A bio je star pastir i imao je mlađega 
susjeda. Stariji je mislio da mlađi čara jer mu se stado 
množilo. Starijem su ga pak vuci razdirali. Onda je stariji 
opazio da mlađi ima posebne vidalice. Radi vidalica-čara- 
lica ubio je mladoga pastira. Zatim ga je spalio da ne bi 
nitko nikada saznao za njegov zločin. Pepeo su raznesli 
vjetrovi na sve četiri strane Istre. Pastir je pokušao zasvirati 
na ugrabljene vidalice. Zapjevale su groznu tajnu; kamenom 
ih je uništio. Došla je zima, a zatim proljeće. Istarskim 
šikarama cvjetala je bazga. Kao svake godine rezali su je 
pastirići za svirale. Vidalice su im pjevale o suncu i sreći, o 
bosioku i ružmarinu. A stari je ovčar bjesnio: gdjegod 
potjerao na pašu, vidalice su išle za njim i neprestano pje- 
vale: ,Ubio me... spalio me!" Stari ovčar nije toga više 
mogao podnositi te se objesio na osamljenu hrastu. Između 
dviju grana ostao je viseći i ptice su ga raskljuvale. To su 
mjesto pastiri kasnije prozvali Kainovim vidalicama. 

,Vidalice", trgnuo se -svećenik, spremio očevu knjigu 
i sjetio se svoje dužnosti. Tiho se pomolio za pokojniču koja 
je ležala hladna poput voska i mirna u nepomičnomi svjetlu 
blagoslovljene svijeće Zzminjskog župnika. Križmanić je na 
to teškom mukom objasnio Joži da pode susjedima da 
odmah priprave pokojnici kršćanski pogreb. Križmanić je 
ostao uz pokojnicu. Razmišljao je: ,,Hoće li ljudi htjeti poći 
s njime noću?" mislio je. ,,Iloće li ih znati dozvati?" Sjetio 
se kako je Jože nosio majci bijelog kruha i ponadao se da će 
i sada uspješno obaviti svoj zadatak. 

»Ako samo ne naleti putem na vrane", promrmljao je, 
»mimo crnih ptica ne bi pošao jadnik niti za majku." 

Skoro će ponoć. Oko kuće žaigrao je vjetar. Hladnoća je 
prodrla i u kuću. Svećenik se umotao i zgrčio od hladnoće. 
Zurio je u mrtvo lice pokojnice i umorno molio. Umor mu 
je prodirao u kosti, drijemalo mu se. Nije bio navikao 
bdjeti, a danji hod bio je iscrpio svu njegovu snagu. Zaspao 
je. 

Kada se probudio, nije znao koliko je dugo spavao. 
Probudila ga je studen. Skočio je na noge i počeo zagrijavati 
promrzle udove. U grlu ga je dražio kašalj. Jože se još nije 
vratio s ljudima. Glasnije je pjevala bura oko kuće. Otvorio 
je vrata i izašao u noć. Nebo se prevuklo maglom tankom 
poput koprene. Magla je zastrla zvijezde, ali mjesečina je 
prodirala kroz nju i otkrivala mu poznatu zemlju u neobič- 
noj, žalosnoj i tegobnoj tišini. Ispunio ga je ponoćni strah. 
Negdje u blizini huktala je sova. 

. Svećenik se vratio pokojnici i iznova molio. U njemu se 
probudilo gorko suosjećanje. Nešto neodoljivo ga je tjeralo 
da promatra suho, mrtvačko lice. 

»Lijepa Mare!" razmišljao je. ,,Lijepom Marom nazivali 
su je nekoć. Bila je doista lijepa. Na licu su se još sačuvali 
iragovi sklada i pravilnosti. Prava istarska pravilnost. O 
Mare, pa gdje je sada tvoja ljepota? Gdje su sočne usnice, 
gdje velike žarke oči, gdje mlado rumeno lice, gdje su tvoje 
duge pletenice (kite)? Kako li si bijedna, kako li žalosna 
sada!" Motreći lice zaokupile su svećenika dublje i teže 
misli. 

»Na nekoga me podsjećaš, Mare, ti i tvoje trpljenje i 
tvoja krivnja. Ne ličiš li svima nama, našoj tužnoj Istri. I o 
njoj pišu da je bila radost bogatima i stranima. A sada je 
siromašna i svima na ruglo. Sve je dala, obasula ih ljubavlju 

i gostoprimstvom. A onda su otišli i ostavili je siromašnu 
i osramoćenu. Lijepa Mare! Smiliš mi se! Ti si moj istarski 
cvijete davno cvao! Kako li su te nemilosrdno pregazili, 
kako te izdali! Mare, lijepa Mare! Počivaj u miru! Bog neka 
ti bude milosrdan! 

»Naričem nad njom", pomisli svećenik. Hoće li se Jože 
skoro vratiti? Izašao je pred kuću i osluškivao. Noć je bila 
tiha, samo je vjetar šumio iznad šikarja. Vratio se u kuću i 
uzeo molitvenik. Listao je po njemu. Otkrivala su mu se 
nova znamenja da je knjiga uistinu očeva. Prošao ga je 
umor i pospanost. Živnuo je. Misli su sustizale jedna drugu 
i vodile ga strašnoj spoznaji. . 

,»Otac je molitvenik držao u nedjeljnom kaputu. Nije ga 
izgubio. Netko mu ga je uzeo. Onaj koji ga je ubio pola- 
komivši se za njegovim novcem. Novčarku je tražio, a usto 
uzeo molitvenik. Poslije ga je bacio ili izgubio, možda u 
crkvi. Ondje su ga našli. 

»Ubojica i razbojnik ne ide u crkvu“, ispravio se. »Kako 
bedasto razmišljam. 

Trgnuo se. 

Sve je to jasno, da jasnije ne može biti. Preda mnom je 
bijedna, mrtva sirota kazala čiji je molitvenik. Poslala me je 
s njime u Žminj. Molitvenik je bio znak prepoznavanja 
između nje i njega, o moj Bože! Sada vidim i znam da je 
Milohanovich ...? 

Strašna riječ koja mu se bila počela glasno kidati iz 
unutrašnjosti zamrla mu na usnicama. Ugušio je glas čim je 
shvatio svu tajnu do konca. Tajnu je smio znati samo on, 
on i Bog u čije je ime slušao posljednju ispovijed umiruće 

žene. Nenadano mu bi neizmjerno teško. Misli i osjećaji 
turobno se u njemu komešali. Nije znao do koje granice 
smije slobodno misliti kao čovjek, a gdje počinje Božja 

svojina. Predsmrtna ispovijed ove žene otkrila mu je 
ne samo kao čovjeku i sinu, već kao članu ljudskoga diužtva 
koje ima svoj zakon, dokazni postupak, sud i kazne za 
zločin, tajnu pogibije njegova oca, Šimuna iz J ezenja. 

»Vidalice", uskliknuo je gorko gledajući knjigu. ,,Vida- 
lice, ta kako biste vi svjedočile kad ste nijeme! Ja bih io 
reći ono što sam saznao. Morao bih! Ne da izazovem 
čovječju pravdu, da zadovoljim ljudskom zakonu, nego zato 
jer sam to dužan pred Bogom. Radi nerazjašnjena zločina 
trpi nedužan čovjek. Trpi već skoro dvadeset godina." 

Silna je uzrujanost sve više hvatala svećenika. Ne znajući 
što radi pristupio je pokojnici i uskliknuo: 

»Mare, lijepa Mare! Čuj! Ustani samo za čas i kaži! 
Kaži tako kao običnu čovjeku da i ja uzmognem kazati i 
pokazati: Ovaj je ubojica, a onoga nedužnoga pustite! 
Tako kaži! To je tvoja dužnost, a Bog će ti sve oprostiti." 

Stresao se i silom sabrao. 

»Kasnije ću razmisliti što da učinim. ? 

Žarko je sklopio ruke i stao moliti. U mislima mu se 
bistrilo. i 

»Vidalice poju i progovorit će ako je Božja volja. Da 
potresu dušom ubojice, da otmu nedužnoga siromaha iz 
tamnice. Gospodine Bože sveznajući i pravedni! Ti si dobro 
znao čemu si baš mene pozvao k toj mrtvačkoj postelji, 
čemu si mi dao u ruke usudni molitvenik. Gospodine 
prepuštam se vodstvu Tvoje ruke. 
i Izašao je opet u noć da mu svježina rasprši tjeskobu 
i ohladi usijano čelo. Neka mu je sveta groza prolazila 
šnozgom. Zorno osjeti neizmjernost Božjega duha i uma. 

»Strašni tkalac sve vidi, sve snuje. Ne izbjegne mu ni 
vlakance. Sve će dobro naplatiti i sve zlo kazniti vječnom 
mukom. I još se očituje čudesima što ih čini na zemlji. 

Zašto sam malodušan? Neizmjerna je Njegova mudrost. A 
što je ipak jasnije nego da se posve predam Njegovim 
namjerama. Čudesan si, Bože nebeski! Ljubim Te i vjerujem 
u Te. Neka se vrši Tvoja volja!" 

Stao je i osluškivao u noć. U šikarju se začuju ljudski 
glasovi. 

Jože dolazi s ljudima. Odslužio sam", promrmljao je 
i ušao u kuću da se pripravi na odlazak. Znao je da je dug 
put pred njim, bude li htio biti u Tinjanu do rane mise. 

Još ga je jednom obuzela sućut prema pokojnici. 

»Zbogom, Mare", rekao je, ,,Bog ti dao nebesa. Gle, 
ljudi dolaze da za tobom nariču i da te pokopaju kako Bog 
zapovijeda. A ja moram poći. Kod mise u Tinjanu sjetit 
ću se tebe. Strpi se sada sama. Naučila si trpjeti, jer si 
često u životu bila sama, pa ti samoća nije neobična. Pa 
još bez svjetla, gladna i žalosna. ? 

Krenuo je na put i pohitio kroz šikarje ne mareći što mu 
je kamenje probijalo gradsku obuću. Verao se kamenitim 
ogradama. Ugrijao se, a čelo mu se orosilo znojem. Prola- 
zeći preko visokih i nezaštićenih pašnjaka, oštro je kroz 
odijelo osjetio studen vjetar. Najposlije je zaboravio na 
put, umor i stuđen te se sav predao razmišljanju o minulim 
događajima. Misli su mu bile nesređene. 

Što sam saznao od umiruće, jest Božje; što mi bude 
otkrila očeva knjiga, saznat ću kao čovjek. A dogodit će 
se i treće. Još nikada nije Bog zapustio čovjeka koji mu se 
utekao u molitvi. Uteći ću se Bogu i moliti ga neka otme 
nedužnoga Mateja Šestana iz tamnice." 

Težak put umarao ga je sve više. Misli su se gubile. 
Koračao je tupo s osjećajem čežnje da već jednom stigne 
i otpočine. Sa strahom je pomislio na kamenite ograde koje 
ga još čekaju na putu. Teško se verao preko njih. Htjelo 

mu se sjesti. Ali se sokolio da je već pri kraju puta. Došao 
je na rub niske kotline i spustio se u nju. Nadao se da će s 
one strane ugledati pod sobom tinjansku Dragu. Uspeo se 
iz doline, prešao je ogradu koja mu se je činila previsoka 
da bi je prekoračio. Stao je na praznom pašnjaku i ispiti- 
vao pogledom kraj pred sobom. U nejasnom valovitom tlu 
gubio se pred njim krajolik u dremovnu noć. Okrenuo se 
prema istoku koji se blijedo svjetlucao u prvom jutarnjem 
svjetlu. Svećenik se osvrtao naokolo ali se nije mogao snaći. 
Pomisli da je možda zalutao. Razmislio je i krenuo na 
desno. Put ga je strašno umorio. Žalio je što po svoj prilici 
neće doći u župu do rane mise pa će župnik Giacomini biti 
zabrinut. Sve više je gubio srčanost. Hodao je kao pijanac 
koji nagonski ide naprijed, ne znajući kamo, pa ipak nađe 
put, a da ni sam ne zna kako. 

Mrtvo se srušio u kotlinu i nekoliko trenutaka ležao na 
travi. Nije osjećao da se ozlijedio na trnju i da krvari. Kada 
se prenuo iz kratke nesvjestice kao iz sna, pričinilo mu se 
da se razdanilo. Dopuzao je do brda i stao iznad turobne 
šikare. Na istoku je izlazilo sunce i svijetlilo kroz usku 
pukotinu u magli. S lijeve strane duboke Drage u jutarnjem 
svjetlu žario se tinjanski grad, a na desnoj strani isticali 
su se oštri obrisi kuća u Ježenju. ,,U Ježenj je bliže“, 
uvidio je. Bio je previše utučen da bi mislio na župu. Zate- 
turao je na posljednji dio puta te se polumrtav srušio kraj 
ognjišta tetke Terezije. 


* 


»Vidalice!" nejasno se prisjećao. Dim u kuhinji silno ga 
je dražio na kašalj. Zapeklo ga je u prsima. Ispljunio je 
krv u pepeo. Ustao je. Otvorila su se vrata sobe. Pojavila 
se tetka Terezija i prestrašeno povikala: 

,Čat Moj unučić? Unučić moj mili! Ča je to s tobom?" 

Cijelu noć... sam hodio, tetice", promucao je svećenik, 
zateturao i srušio se na klupu. Zatražio je mlijeka: 

Samo malo mlijeka... ali toploga! Vrućega, tetice... 
strašno sam umoran. ? 

Plačući ga je tetka podvorila i kada se malo oporavio, 
obrisala mu je oštrom domaćom pređom lice izgrebano 
trnjem. Podnosio je to sa slatkim osmijehom sanjareći: 

»Vidalice! Što pjevaju Spravna sam ti ja, spravna, lve, 
žejice moja, put tvojega stanja." 

Svećenik je sretno uzdahnuo. 

Ča ćeš, unučić?" upitala je tetka. 

On se je osmjehnuo i tiho rekao: 

»Tako si dobra, teto! Ne znaš kako mi to dobro čini. 
Daj, pogladi me! Miluješ me kao mati." 

Žena je shvatila njegovu sreću i slabost. Suze su je oblile. 
Onda se sagnula, obuhvatila rukama njegovu glavu i polju- 
bila ga u čelo. 

,Vidalice", šapnuo je umorno. ,,Tetice, pripovijedaj mi 
o pokojnom ocu." 

Žena je zapanjeno gledala u nj. On se osmjehnuo i 
rekao: 

Da! O mojem ocu mi štogod kaži! Slušat ću i dotle 
otpočinuti. Onda moram u Tinjan." 

A žena je još uvijek zapanjeno gledala u nj... 


12. ,,Šime, žejice moja!" 


Ča si reka, unučićt O tvojen ocu da ti ča povin? A 
zač, moj mili, zač? Pak ča da bih ja još znala ča ti sam ne 
biš zna? Sve smo ti povedale pokojna mat i ja; dokle si bi 
još manji, školan u gradu. Ča unučić!" 

»Pričaj što te volja, teto", zamolio je svećenik, ,,bit će 
mi milo. O, znadem, kako ti pripovijedaš. Pričaj, premda 
si već pripovijedala. Zar te je sram??? 

Starici su se uznemirile oči. Bila je u neprilici. Umorno 
je rekla: 

»Unučić! Tako, kako sam jedanput poyidala, ne morem | 
već. Sada si velik Božji svećenik. Kako bin mogla povidat, 
da me ne bi bilo sran. Smija biš mi se, ač bih rekla bedastu 
besidu, ku i od srca. Bedastu besidu, unučić, ku bih i rekla 
jušto onako, kako je bilo u istinu." 

»Vidiš, teto, sada sam doista znatiželjan pa te neću 
pustiti. Ispovijedat ćeš mi se. Samo lijepo počni, kako sama 
znaš i umiješ. Hajde, teto!"? 

Žena je posegnula za njegovom rukom. Suze su joj 
bljesnule u očima i otkotrljale se po uvelom licu. Bolno je 
uzdahnula i rekla: 

»Ma zač, unučić mili! Pasalo je, pasalo. I ja sam već 
pozabila i samo po noći u sanjah mi se vraća, pak jočen u 
snu, dugo, sama, za sven, ča neće biti nikad već.? 

Svećenik je naslutio tetkinu ranu i rekao je: 

»Nisam znao, tetko, da ti je tako teško kad se sjetiš 
starih uspomena. Oprosti mi. No, pa pričaj štogod veselo 
o sebi, ili pitaj mene, pak ću ja pripovijedati, a ti ćeš slu- 
šati ..." 

Žena se brzo otresla svojeg ganuća i kao trpka i korjenita 
Istranka rekla: 

. »Ca! Ma sam bedasta. Tr ni bi grih, da bih tajila. Dobro 
je, unučić. Pita si, da ti ča povin o tvojen pokojnemu ocu. 
Na, čuj, ča znan.? 

Stala je pričati živo, kao da je sve to onog časa doživ- 
ljavala. Kao da vidi pokojnoga muža svoje mlađe sestre 
pred sobom, tako ga je slikala. 

»Nu vidiš, takov je bi kako jela u gore, lip junak, dobar 
i mudar. Govori ni puno, ali kad bi se uživi da si ga samo 
ču. Tako se je šali da se je sve smijalo. A on sam se ni nika- 
da nasmija. Grde beside ni kletve nisi ču iz njegovih usti. 
'Ča vranića? je reka kada, ma to reču i plovani kada ih 
razjade njihovi župljani. A to je istina. Svi plovani od blizu 
i od daleko su ga poznali i poštovali. I to ga je veselilo. A 
novine. Ča sve ni on zna, kako goje lozu po svitu, kako 
čiste bačve, kako cipe, kako hrane svilne gusenice na murve 
i drago hi prodavaju. Svaku večer bi doša h nan, pak smo ja 
i sestra, tvoja pokojna mat, sele u škuro blizu vrati, a on 
na ognišće i bi poveda i savitova našemu ocu kako triba 
“učinit to, kako ono.? 

Riječ je ženi ponovno zapela. 

»Nu vidiš", nato se je svladala i rekla, ,,tako se je spozna 
s tvojon materon i je povida ocu, da bi je uze; potle su 
našli starešinu i botru i svate.i bili su tri dane veseli. Stari 
svat je bi Spinčić iz Pazina i toliki pismic su kantali da hi 
ne biš ni pobroji, i plovan iz Berma Grašić je najlipče 
zakanta "Oj, igrala zlatna jabuka". A koliko je bilo dari, 
unučić, dari da se hi oči nisu mogle nagledat. Vidiš, tako se 
je ženi Šime, tvoj otac." 

»Dobro je bilo svatovima ", rekao je toplo svećenik, ,,zar 
ne tetko? Samo tebi je bilo teško pa si ostavila drugarice i 
sakrila se na pašnjaku iznad Drage i ondje si plakala ...? 

,Unučić mili, sve znaš. Kako on si mudar, kako on", 
uskliknula je žena jecajući. ,,Sve uganeš. Glej, pak je doša 
sam po me, primi me je za ruku i me je tiši. Pak sam ga sti- 
rala od sebe, neka gre h nevisti. Strašno se je začudi i pita. 
Još ga čujen. Tereza, žejica! San morda kada reka samo 

besidu, da si mogla mislit, da gren h vam zaradi tebe? Povi, 
Tereza!" Tako je reka, čuj, i me je primi za obe ruke i mi 
je gleda u oči i nisam znala, ča bih napravila od tuge i 
sramote. On je pak reka, da se ne sramin, i je uzdahnu. 
Potlje mi je pusti ruke, posta je jako ozbiljan i reka da mu 
oprostin. Nisan ni besede rekla. Šla san med svate. Ma 
doma nisan imala mira. Šla san u Tinjan, san se navadila po 
gosposki kuhat i potlje san pozabila na sve. I kad san došla 
nazad, vidiš, unučić, se je šali, da zač san mučala i nisan 
povidala, da san ga imala rad. Pomisli, pred tvojon materon 
mi je to reka u lice i vidila san, da njoj ni bilo pravo. Zato 
već puti mislin da su muški bolji nego mi ženske ...? 

»Tetko, od tebe nema bolje na svijetu", uskliknuo je 
svećenik. 

»Slaba sam bila", uzdahnula je žena, ,,zato, ač sam bila 
mlada i bedasta. Oni put sam čvrsto virovala da će svit 
propast. Potlje se je pak sve lipo ispeljalo. Služila sam u 
plovaniji, navadila sam se na gospodu i šla kakov put doma, 
tebe san držala i delala u hiži. I potlje je bi u Tinjanu oni 
dobri gospodin iz Kranjske i jedamput je ša s namon i se je 
spozna s tvojem ocem. Boljih ljudi nisam vidila i lipjih ur 
nisan preživila od onih, kad san s tvojon materon pomire- 
na služila tvojega oca i gospodina Gregoriča ...*? 


»Gregorića?" uskliknuo je svećenik. ,,[ on da je bio 
prijatelj mojega oca? Tetko! Je li to istina?" 


»Bože pomozi", začudila se žena. ,,Zač ne bi bila 
istina? To se zna da je bi, i još tvojega oca i mater je priživi 
i plaka je za njimi. Potle je ša ća iz Istre. Bilo je na mlad, 
još dobro pametim. Kad je ima poć ća, je predika tako da je 
sva crikva plakala. A govori je samo o sebi, kako ga je Bog 
posla u Istru i neka ljudi ne budu žalosni da gre ća, ač ga 

Bog zove. Tako se je on oprašta od ljudi. A jedan dan prvo, 
nego je ša ća, je doša u Ježenj na zadnji pozdrav. Šti je, da 
ja gren š njin i da mu buden gospodarica. Pak san mu 
obećala, a kad je kašnije pisa po me, nisan mogla poć od 
doma. Bilo mi je preteško.? 

Tako se je raspripovijedala starica, a da ni sama nije 
bila tog svijesna. Još je spomenula, kako je poslije smrti 
Šimina oca, dobila od strine u Trstu neku baštinu pa je 
počela u očinskom domu sama gospodariti. Bog je sve tako 
dobro uredio. 

»Za tebe san škrbila, druge škrbi ni bilo", rekla je sve- 
ćeniku, ,i kad si lipo u školah naprčdova, si mi plaća moju 
škrb; i ča si već rasa sve manje san mislila, da nisi cili moj. 
| pozabila san da nisan tvoja mat.? 

90 jesi, jesi", zažario se svećenik i poljubio je srdačno u 
čelo. ,Što li si sve učinila za me! Sav si život posvetila 
samo meni. Nisi se htjela udati, teško si se sama bez muške 
ruke lomila radom. Za mene, sve za mene, teto, tetko, 
majčice, žejice!?? 

Ženica se sva sretna raznježila od ganuća u njegovim 
rukama. 

»Šime, žejice moja!" 

»Majčice.? 

»Do smrti moj sinko!" 

»A jesi li ocu, siroti, oprostila, što je bio slijep za tvoju 
ljubav? 

»Muči, mili! Sličiš mu kako jabuka jabuki.? 

vA ti, tetko, mojoj majci kao jagoda jagodi.? 

»Ča da? Žejice!" 

»Majčice!?? 

Kakve majke žive u Istri! Žive li još? ... 


o ..Peenpona za 


13. Kao čovjek i svećenik 


Dvojnice su razglasile Dragom pjesmu zaljubljenih 
srdaca : 

Spravna san ti ja, spravna, 

Ive, si žejice moja, 

put tvojega stanja. Ti si srdašce .... 

Šime Križmanić je osluhnuo i sretno se osmjehnuo. U 
Ježenj se dovukao na smrt umoran. Tetkina ljubav pomogla 
mu je da otpočine i skupi novu snagu i veselje. Gotovo ska- 
čući hrlio je brdom u Dragu i preko mosta; počeo je laga- 
nije koračati tek pri ponovnom usponu ... ,,Ža zovom umor- 
nog tijela pošao sam prije u Ježenj mjesto da pođem za 
pozivom Božje službe", razmišljao je. Kako to da me je 
Bog ipak za tu moju svećeničku nemarnost blagoslovio? 
Bit će podne, a ja danas nijesam misio. 7 ' 

Pomislio je na gospodina Giacominija koji je stalno u 
brzi radi njega. ,,Bit će ljutit", znao je Križmanić, ali mu 
nije bilo žao. ,,Neka bude. Primit ću ukor kako sam primio 
veselje. Sursum! Gore! U Tinjan!" 


Nato se sjetio da čekaju na nj Gregorićevi zapisi. ,,Zabo- 
ravljeni prijatelju", čuvstveno je progovorio. ,Dakako da 
čeznem za tim da jednom pročitam, što si pisao. Pa i pro- 
čitat ću. S tobom ću se porazgovoriti kao s prijateljom koji 
je ljubio mojega oca, umorenoga pod Bermom. Ako si sve 
zapisao, što si doživio u Istri, eto, okladio bih se da si 
zabilježio također njegovu smrt. Gregoriću, dobri čovječe 
iz Kranjske, već sam nestrpljiv da te potpuno upoznam." 

Došao je u Tinjan. Zadržao se u kratkoj molitvi u crkvi i 
ušao u župni stan. Župnik ga je doista pogledao zabezek- 
nuto i rekao trpko i naglo talijanski: 


»Ideš, domine, odmagliš iz kuće a ne kažeš ni kuda ni 
do kada. Na lijepe si se običaje navikao, ako vam je takav 
kućni red u biskupiji. Mi u Tinjanu smo obzirni ljudi i ne 
poznajemo toga.? 

Križmanić se opravdao kratko i istinito, ali ne tako da 
bi mogao potpuno zadovoljiti svojega privremenog pogla- 
vara. 

,Imade li kakvih nužnih posala?" upitao je tiho i gotovo 
plašljivo. Osjetio je da im ne bi bio dorastao kad bi ih bilo. 
Žudio je za počinkom. Giacomini je mrzovoljno mrmljao. 
Križmanić je odahnuo: ništa nije bio propustio. A župnik 
se je još jednom rasrdio : 

»,Quomodo — kako to?", uskliknuo je. ,,Kako to, da vi 
Hrvati govorite ti čak i Bogu i Njegovoj presvetoj Majci? 
To je ipak divljački, moj dragane! Zar preuzvišeni u Trstu 
nije nikada promislio o tome i kazao svojim ljudima?" 

Križmanić se osmjehnuo i rekao. 

»Možda je to doista kako ste rekli, gospodine župniče, 
divljački ali za Vaše uho. Za naše srce nije.?? 

»Ne zanovijetaj", udobrovoljio se za čas gospodin 
Giacomini. ,,Zar ne vidiš, da sam to rekao u svojoj sitniča- 
vosti? Poput Abrahama, Izaka, Jakova i svih Istrana i ja bih 
im govorio ti, ali su mi po majci usta gospodski srasla. Tako 
je. Pa me zavrzi ako smiješ!" 

»Vas, gospodine župniče ", uskliknuo je mladi svećenik 
prestrašeno. 


»Eeco — vidiš! To sam htio. Odsada ti govorim ti,, 


Hrvate, moj svećenički brate", rekao je svečano i zanosno 
župnik. ' 

Pružio je ruku. Križmanić ju je srdačno stisnuo. Zamo- 
lio je da pođe na počinak. Giacominiju se opet namrgodi 
lice te promrmlja: 

»Kakve navike! I kod objeda će me ostaviti sama!" 
Odmahnuo je rukom i rekao nešto prezirno: 

Podi! Laku noć." 

»Mladost ludost", promrmljao je, kad je Križmanić 
otišao. 

Zazvonilo je podne. Župnik se prekrižio latinski i molio 
na glas: ' 

Angelus Domini nuntiavit Mariae... Anđeo Gospodnji 
navijestio Mariji... ? 

Križmanić je izmolio dio svojega časoslova i legao. 
Utonuo je u nemiran san. U snovima mu se javila lijepa 
Mara i šaputala trpkim istarskim govorom strašnu bajku, 
pjevala jednozvučnu žalosnu povijest svojeg izgubljenog 
života. ' 

»Ubio je čovjeka na cesti pod Bermom. Svega u krvi sam 
pustila k sebi, da se opere, i kad sam spoznala što je učinio, 
te htjela bježati i vikati, joj, što mi je položio na prsa? 
Joj, nož, nabrušen kao vatra! Triput sam ga proklela i rekla 
mu neka udari. Nato me je uhvatio za ruke, plakao je, grlio 
me i nisam vikala. Na knjigu sam mu prisegla da ću šutjeti, 
i on mi je prisegao da će me uzeti za ženu. Ukrcao me u 
vlak i odveo na proštenje. Joj, kako je lagao." 

Križmanić se probudio prestrašen. 

»Ne uvedi me u napast", molio je klečeći pred raspećem. 
»sam znadeš što znamo nas dva i što smijem znati ja sam i 
kazati. Prosvijetli me, Pravedni Bože! Ako je tvoja volja, 
bit ću oružje Tvoje osvete. Ne za prolivenu krv! Za nevinoga 
čovjeka, da više ni časa ne trpi nepravdu. Oče naš, koji jesi 
u nebesima ..." 

Svećenik se umirio. Otvorio je Gregorićeva zapise i čitao 
od početka do svršetka. 

Gregorić je pisao: 

»23. augusta darovao sam Bogu svoju mladu misu kod 
otaca franjevaca na Kostanjevici. Nikada naime nisam bio 
prijatelj bučne proslave mlade mise. Svaki po svom ukusu, 
rekao sam, a domaći ljudi su mi zamjerili i rekli da sam 
preuzetan i ohol. Znadem pak što vrijedim, pa ću samo 
svojemu Bogu dati odgovor. Moj bogoslovni učitelj koji je 
bi pozvan k mojemu skromnomu slavlju te je govorio u 
crkvi, je doduše mišljenja da imadu kod ordinarijata sa 
mnom posebne nakane. Hvala Bogu! Osjećam volju i snagu 
i veselje do učenja. 

»12. septembra pozvao me je k sebi biskup Jernej. 
Došao sam u odredeni sat. Prijateljski me ispitivao kako 
zamišljam svrhu i put svojega svećeničkog staleža. Govorio 
sam neprisiljeno i rekao kako sam sam sanjao. Nije ni odo- 
bravao ni kudio. Otpustio me je i rekao: ,,Budi ponizan 
i moli!" Pošao sam. Vjerovao sam da mi je biskup sklon i 
da će posvema podupirati moje nastojanje. Prečasni je 
naime uman čovjek. Možda također bistar poznavalac 
duša. Dobro je služiti mudromu gospodinu." 

»18. septembra dobio sam biskupijski dekret. Namjestili 
su me za kapelana u Tinjanu. U Tinjanu! Gdje je to? Negdje 
među Čiribircima i Čićima. U Tinjanu! To mora da je 
zabuna! Ja ipak nisam za Tinjan!" 

»Biskup Jernej me je primio ljubezno, a meni se činilo 
da nije iskren. Pokazao sam mu svoj dekret. Potvrdio je 
glavom i rekao da me je bio odredio u samotniji kraj! U 
samotniji kraj! Što da bude za mene samotnije od Istre? 
Biskup Jernej je svojeglav. Vjerujem, da mu nisam po srcu. 
\li France Gregorić nije muž koji bi se uklonio. Poći ću u 
Istru. Poslužiti biskupu ne bih mogao, poslušat ću znati. 
Zbogom, Slovenijo! Zbogom, domaći ljudi! Sada bih Vam 
malne oprostio, jer ste rekli, da sam ohol.? 

Nato je otvorio Gregorićeva zapiske i čitao je od početka 
do svršetka. 

Tu sam u Tinjanu u župi sv. Šimuna i Jude, tuđinac 
među tuđincima, pun čežnje za slovenskom zemljom, za 
drugovima i suučenicima, sav omražen od ovdašnjih navika 
u crkvi i župi, još kod stola, na kojem nema našega jela i 
našega vina. Gdje sam ono za dačkih godina čitao zanosnu 
hvalu istarske zemlje? Lagala je! Istra je tužna, nečedna, 
bedasta i neuka. Zašao sam među magarce i tatove. I to 
sve zbog biskupa koji je svojeglav i kome nije po srcu moj 
obraz. Moj Bože! Neka ne sagriješim. Tebi, barem Tebi 
hoću da vjerno služim. 

»Za god sam primio vlastoručno biskupovo pismo. Nije 
me ozdravilo od čeznuća za domaćim krajem, ali dobro mi 
je učinilo. Biskup mi je pisao da bi mi rado udovoljio te 
bio sa mnom obzirniji, ali da doista nije mogao. Nije smio, 
piše. Ne razumijem ga posvema. Muž je star i čudak." 

U jednoj sam njemačkoj knjizi čitao da je čovjek živo- 
tinja koja se prilagođuje. To je ružna riječ, ali sadrži u sebi 
nešto istine. Otkako sam u Tinjanu, uvjerio sam se u to. I 
istarski kruh, premda miješan kiselim kvasom, tekne, i vino 
je pošteno i zemlja — zemlju nadvisuje također Božje nebo 
kao i slovensku. Iz knjiga znadem da imade na svijetu i 
pače u mojoj Kranjskoj još žalosnijih pokrajina. ? 

»Moji prvi božićni praznici u Istri. U Ježenj su me poz- 
vali i tako sam božićevao kod domaćih ljudi. Kao i oni 
morao sam žrtvovati ,badnjaku" na ognjištu na zapovijed: 
daj miu, daj! Nato su mi pokazali hljeb ,,didnjak" na stolu 
i zapjevali: Narodio se kralj nebeski. A kod mise orila je 
sva crkva narodnom pjesmom: U sej vrime godišta... Sloven- 
ska je božićna pjesma dakako slađa. ? 

»Na smrt sam obolio. Bog je dopustio. Hvalim ga. U 
kratkoj bolesti dođe čovjek dalje nego u dugom veselju. 
Ja sam dospio do nekakvog zadovoljstva. Istra u proljeće 

nije pusta. Moji su Istrani siromasi, ali zlatni ljudi. Sva je 
crkva glasno plakala kad su me opet ugledali pred oltarom. 
A koliko su mi samo za bolesti nanesli blaga u kuću! Kad 
sam izašao iz crkve, opkolila me djeca, žene i starci i ljubili 
mi ruke i odijelo. Muževi su stajali otraga, kimali glavama i 
govorili: ,,Ča nismo mi rekli? Ne će nam ga uzet Gospodin 
bog, tr nam ga je komoć posla!" Zdravi bili, Istrani!" 
pSlovenci rijetko gdje ovako poštuju svećenika. Hvalim 
ih. Medu njima nema samo priprostih. Svaki peti imade 
misnu knjigu i čita i pjeva iz nje. Knjigu im je napisao 
porečki biskup Juraj. Njegovi su ljudi moji župljani. Zato se 
ne čudim, da ga ljudi ovdje slave. Njegovu knjigu i ja cije- 
nim. Iz nje sam spoznao da hrvatski jezik pjeva. Platio ti 
Bog, Jurju! Dobro si učio i učiš da bude Očeva volja!" 
»Istarska pjesmo, pjevaš od srca! Od srca kako ne može 
više slovenska. Istarska pjesmo! Svoje ću uho nastojati pri- 
lagoditi tebi. Prilagodit ću ti se tako kako to čini mladi 
Mate Šestan koji kliče svojoj ,,žejici" Špeti: 
Spravjaj mi se ti, spravjaj, 
Špeta, si žejice moja, 
put mojega stanja ...? 
»Mate Šestan, nedužno optuženi Mate", oživio je Križ- 
manić kad je pročitao poznato ime. Ali ga je Gregorićevo 
pisanje naglo povuklo za sobom i on je čitao: 
»Ta nisam više tuđinac među tuđincima. Imam prijatelje 
i znance koje kao da poznajem iz rane mladosti: djecu, 
koja su me naučila svirati na dvojnice ili vidalice; žene 
koje mučenički trpe i žive od teškoga rada i pijesnivog 
kruha, djevojke i mladiće, koji su'silni ali čisti; muževe 
koji su pošteni u nedjelju i u petak, samo se ne kobi 
priučiti njihovim ovčjim kožusima i vunenim kaputima, jer 
prejako zaudaraju i guše. Hej, Istrani! Hej, Ježenjci! Ondje 

sam kao kod kuće, kod Šimuna Križmanića, kod Defara, 
kod žalosne Terezije, koja je blijeda kao gradska djevojka, 
ali dobra. Veselo, Terezijo, žejice! Zar nisi Istranka?" 

Biskup Jernej je umro. Moj novi gospodin je Juraj 
Dobrila. Sva naša Istra kliče: Slava našemu pastiru!" 

Danas sam vjenčao prijatelja Šimuna Križmanića s 
Defarovom mlađom kćerkom. Veselio sam se svatovima. 
Samo ne znam zašto je starija nevjestina sestra bila tako 
žalosna. Što nosiš na srcu, djevice Terezijo?" 

Šime Križmanić je ganut prestao čitati. Dirnula ga je do 
srca, odakle je osjećao tjelesnu bol, koja ga je britko sjetila 
na bolest i slabost. 

»Tvoja volja, Oče", uzdahnuo je pouzdano. Opet mu je 
Gregorić pričao : 

»Biskup Juraj krizma po svojoj Istri. U Pazinu sam mu se 
predstavio. "Kranjac?" upitao je ljubazno. Potvrdio sam da 
sam Slovenac. "Kranjac sam rekao", kazao je, ,,to znači: 
rođeni brat koji služi Istri dušom i tijelom?. Upitao me je 
jesam li se priučio. Nisam odgovorio jasno. Biskup mi je 
naveo Slovence u Istri, Ločana Jakova Volčića, Grašića iz 
Bele, Josipa Habata i Josipa Velikanju iz Idrije, koji je već 
na daleko poznat pod imenom 'hajdučki pop" u Juršićima. 
Osjećam da neću tako skoro ostaviti Istre. Ali to je čudno- 
vato. Više nisam edipa: Neka bude, kada bude i kako 
budu viši zaključili. ? 2 

Mate Šestan nije pravo zapravo moj župljanin. Nasta- 
nio se je samo kao najamnik kod Šimuna u Ježenju. Križma- 
nić mu ide na ruku i ne može ga nahvaliti. I meni je mladić 
sve više po volji. Ispričao mi je povijest svoje mladosti. 
Još mu žive otac i majka. U gradu su. Mate im je kao petna- 
estogodišnji dječačić pobjegao na selo. 'Žatvora ne mogu 
.podnašati", rekao mi je. Pa neka je u gradu bijeloga kruha 

do sita, meni ide u slast domaća pogača." Bio je među 
Čiribircima, pasao je pod Učkom, naučio je čitati i pisati. 
odslužio je caru. Sada vjeruje, da će doskora moći kupiti 
osiromašeni dom u Bermu. Nešto će mu također pridodati 
otac koji je odslužio u brodogradilištu. Bog daj sreću, 
Mate! Tako je pravo. Najprije pobrinuti se za roditelje, a 
onda tek misliti na se i — Špetu. Vraški dječače! Nisi be- 
dast. Špeta nije od slabih ljudi. Imat će dotu. Još jednom, 
Bog daj sreću, Mate!" 


psto je pak to? Jesam li prerano hvalio? Mate Šestan je 
zatvoren. Dobio je tjedan dana zatvora. U Pazinu je istar- 
skom palicom, koju zovu balta namlatio nekoga preproda- 
vača iz Juršići, nekoga Martina koji doduše ne uživa dobar 
glas među ljudima. Čudno! Pače i sam Šime Križmanić je 
mišljenja da se Mati morala dogoditi nepravda. Šime dobro 
pozna onoga Martina. Šime pozna polovicu Istre, jer trguje. 
Sumnjam također na njega da posuduje novac i uz prilično 
visoke kamate. Doduše on ne govori sa mnom o novcu. 
Kojom prigodom ću mu samo natuknuti da nije pošteno 
zahtijevati previsoke kamate. ? 


»Mate Šestan se vratio. Deset dana zatvora silno ga je 
promijenilo. Moj Bože! Zar spava i u toj poštenoj duši 
kakva istarska strast? On znade. Govorio sam s njime kao 
da mu se nije ništa dogodilo. Vidio sam da mi je bio zahva- 
lan. Ali izgovorio se nije, nije mi se povjerio. ? 

»Hvala Bogu! Crni oblak, koji me je plašio, opet je 
nestao. Opet je sinulo sunce i jasno je nebo. Mate je kupio ' 
kuću u Bermu i isprosio Špetu. i 

Spravjaj mi se ti, spravjaj, 

Špeta, si žejica moja, 

Put mojega stanja. Ti si srdašce.... 

Imat ćemo svatove. Već po drugi put, kod dobrih ljudi i 
pjevat ćemo veselo: Pojela je nevestica prvi večerak ki 

Kod Križmanića sam naletio na čovjeka koji mi je na 
prvi pogled bio oduran. Tijelom mi je prošlo nešto slično 
kao kad pred sobom na putu iznenada ugledam otrovnu 
zmiju. Kad smo ostali sami s Križmanićem, rekao mi je da 
je to onaj isti koji je imao posla s Matom. On je dakle 
Martin iz Juršići." 

Sada znadem cijelo njegovo ime. Milohanovich se zove 
i hoda trgovačkim putovima. Ne razumijem kako je zadobio 
Križmanićevo povjerenje. Govorio sam o tome sa Šimom. 
Samosvijesno mi se osmjehnuo i rekao da pametan trgovac 
traži zaslužak, a ne prijaznost i prijateljstvo. ,,To pak 
kažem", rekao je, ,pobratim mu neću biti." Šime, boj se, 
boj! Martin je himben i razvratan čovjek." 

»Danas je došla k meni stara ženica iz Mofrdini i potužila 
mi se na kćer, da hoće poći služiti u grad. Rekao sam, zašto 
da djevojka ne pode, ako je služba dobra i kuća poštena. 
Žena je rekla, da-djevojka ne bježi od kuće od svoje volje. 
Neki Martin, koga ljudi ne hvale, nagovara je. Rekao sam 
ženici da mi dovede kćer.? 

»Mare", rekao sam joj, ,lijepa si i mlada. Neću time 
reći da nisi pametna. Ali ako majka neće, ne idi od kuče.“ 
Upitao sam je da li je doista tko nagovara da otiđe. Rekla 
je da nitko. ,,Neki Martin?" upitao sam. Zanijekala je, ali 
uvjerila me nije. ,,Mare", rekao sam, ,nek Martin dođe k 
meni“. Tako sam je smutio, da je glavom potvrdila, da će 
ga dovesti." 

Mara je ipak otišla od majke. Danas sam je vidio u Pa- 
zinu. I sada takoder znam, tko je njezin Martin. Milohano- 
vich je iz Juršići. Mare, Mare! Čuvaj se, vrati se k majci, još 
je doba!" 

»Prva škola je ipak najveća mudrost. U Ježenju kod 
Križmanića za njegov god. Stupio sam u kuću. Za stolom 
sjedi Šime, na koljenima drži četverogodišnjega sinčića i uči 
ga Čitati: 'Čitaj! Reci O! Reci Č! Reci E!' Dijete čita: 
Oče". Oči mu igraju od sreće i iznenađenja. ,,Reci B! 
Reci U! Reci D! Reci I!" Dijete čita: ,,Budi!" I tako dalje 
sav naslov Dobriline knjige, svu mudrost toga svijeta, svu 
vjeru naših duša: ,Oče, budi volja Tvoja!" Stojim na vra- 
tima i suze mi naviru na oči. Planem. ,,Šime, učeniče! 
Sretno! Druge godine preuzimam ja maloga." I nato smo 
slavili god. Kad sam već odlazio, došao je Mate iz Berma. 
Tražio je maleni zajam. Šime mu je izbrojio novac preda 
mnom. ,,A kamati?" spomenuo sam pola u šali, pola u 
zbilju. Križmanić je namignuo i rekao: ,,Ta Mate će ih 
platiti. On već znade." ,,Šime Križmaniću! Istranine! Kriješ 
se! Više kamate uzimaš nego li bi smio. Pazi se kod uskršnje 
ispovijedi!“ ,,Ta ne posudujem, nego trgujem. Zar da svoj 
novac prepustim drugomu da ima od njega dobitak i da se 
stavljam u pogibao hoću li zajam dobiti natrag?" dokazivao 
je Križmanić. Nisam mu mogao protusloviti. Muž doista 
ne guli ljude." 

Svećenik Križmanić je uzdahnuo i odahnuo. Nato je 
čitao dalje: 

»Teško je zaslužiti u Istri", još je nadodao Križmanić, 
vi ja se toga držim, kako me je otac učio, neka deset puta 
pljunem na cvanciku, prije nego je izdam." Tako je rekao i 
Ja sam mu morao to priznati. Istranin je mudar premda se 
uvijek ne vlada po Božjem zakonu. Takvih se je stvari 
morao naime naučiti od Mlečana. A Šimunu neću suditi, 
ja ne! Ne mogu. Preveliki sam mu prijatelj. i 
' »Danas je sedam godina, otkako sam u Tinjanu. Samo 
triput sam kroz to vrijeme bio za nekoliko dana medu 

svojim Slovencima. Dobro mi je bilo među njima, pa mi se 
iznova javila žalost u srcu što mi najljepše godine prolaze 
daleko od kuće. A osjetio sam također čežnju za novim 
domom. Bilo mi je pri srcu kao ocu ili majci koji se nalaze 
na putu, a kod kuće su ostavili djecu. Ne daju im mira, u 
brizi su neprestano za njih. Tako mi je bilo među Slovenci- 
ma teško pri srcu za moje Istrane." 

,Sazrijevam. Cijelu sam zimu proveo uz knjjgu o odgo- 
vornosti svećeničke službe. Čemu da je navađam! Sva sve- 
ćenička usta je hvale. Čitavoga me je obuzela, oživjela mi 
misli, kao nikada prije. Postala mi je prvi i pravi duhovni 
voda. Iz nje znadem i saznajem što sam bio dosada kao 
svećenik i što ću biti unaprijed. "Poniznost, poslušnost, 
suzdržljivost'".? 

»Poniznost, poslušnost, suzdržljivost! Pa to sam već 
odavna znao iz knjiga, kao što školsko dijete poznaje 
istine iz katekizma. Sada sam pak spoznao u bistvu, sada 
osjećam; dosada sam čuo samo uhom, rekao bih s Jobom, 
sada vidim cijelim okom. Hvala Ti, Gospodine Bože, za tu 
mudrost! Hvala Ti za moju istarsku sreću. Nema sretnijega 
staleža od mojega svećeničkoga! I ono malo žalosti u meni 
koja mi se tu i tamo oglasi kao pjesma čežnje za domom 
neka bude za zadovoljštinu, za zadovoljštinu za nekadašnju 
moju preuzetnost. Neću sam od sebe moliti da me premjes- 
te iz Istre. Ako me premjeste po svojoj volji, primit ću, po 
volji viših, koja je Božja ...? 

Potpun čovjek" uskliknuo je mladi svećenik, spustio je 
“na koljeno listove i zamislio se. Kao što je Gregoriću iz 
knjige o odgovornosti svećeničke službe tako je i Križmanić 
želio da mu iz Gregorićeve ispovijesti zasvijetli spoznanje 
koje bi ispunilo dušu srećom i mirom bezgraničnim do 


smrti, do zadnje misli. 

Okrenuo je nekoliko listova, a da to nije ni opazio. Za- 
čas je bio u drugom svijetu i čitao je: 

»Deset puta na sat kažem: Nije moguće! Deset puta na 
sat moram vjerovati da je ipak istina. U Istri je sve moguće. 
U Istri je mogao zavesti lijepu Maru nevaljali Martin iz 
Jurići. U Istri se je mogao Šime Križmanić jedanput 
napiti i poći sam kući sa svojeg trgovačkog puta. Kući? 
U smrt pod Bermom, u smrt, glavom pod oružje, pod baltu, 
koju imadu samo u Istri. U Istri, samo u Istri je mogao 
poštenjak Mate Šestan ubiti prijatelja i pokrasti ga. Moj 
Bože, moj Bože! Tko da shvati Istru! Pošten biti, čitav 
dan s prijateljem drugovati, a nato ustati, poći u noći preda 
nj i razbiti mu moždane. Ta to nije moguće! Ta nije! Mo- 
guće je! Balta svjedoči i novčarka svjedoči i još bi molitve- 
nik svjedočio, ali su ga izgubili... Našli ga nisu. Da sam 
barem posjetio udovicu i utješio je, ali nisam mogao. 
<. je što pokojnik nije imao kod sebe Božje me- 
dalje ...? 


»Iko da shvati Istru? Bije li je Bog ili vrag? Mate. Nesret- 
ni čovječe! Dvadeset godina tamnice! Mate, slobodni čo- 
vječe, koji si pobjegao roditeljima iz grada na selo pod 
Učku! Mate! Ta nećeš prenesti! Ta nećeš dočekati! Što 
bi uopće i dočekao" Špeta je u grobu i tvoj je sin takoder u 
grobu na majčinoj strani. A udovica iz Ježenja plače i vene. 
I meni je tako teško, da bih rado otresao prah te zemlje sa 
svojih nogu. Dvojici mladoženja i dvjema nevjestama sam 
pjevao nazdravicu. Nazdravicu? Što još? Naricao sam, 
pogrebnu sam pjesmu pjevao ... 


Zato bih rado otišao, otišao iz Istre među svoje, gdje ne 
N. Pošao bih! Trpim. Istra me boli. Ni mudrost istar- 
skoga biskupa Jurja neće me osloboditi čežnje za domom... 

Gospodine Bože, Oče, čuj me! Tako neka se vrši Tvoja 
volja, da otiđem odavde!" 

Mrak je čitaocu zastro pismo. Župnik Giacomini ga je 
zvao na večeru... 


14. Mate, žejice naša! 


.Što sam doznao od umiruće, to je Božje, a što doz- 
nam od oca to je moje. I time ću izbaviti čovjeka koji 
nedužan trpi. 7 

Jasnije nego na povratku od umiruće Mare u Ježenj, bio 
je Šime Križmanić trenutačno svjestan svoje spoznaje. Stu- 
pio je pred oltar, mislio i u odanosti pročistio si savjest i 
dušu od briga i nemira. Vratio se pred oltar, izmolio 
propisane molitve i pošao u župni stan. Rekao je župniku 
da namjerava otići od kuće. 

,,Zar već opet?" uskliknuo je nezadovoljno Giacomini. 
Dozvoli, dragi moj! Ali ti veoma rado putuješ. Kuda, kuda 
si blagoizvolio poći danast Dakako, opet u Ježenj." 

U Beram", tužno je odvratio Križmanić. ,,Ldem posjeti- 
ti oca." ' 

Giacomini se iznenadi: 

,,Oca? Ne šališ li se? ? 

Laka poruga koja je izvirala iz župnikovih riječi uvrijedi- 
la je mladoga svećenika. Oporije nego li je namjeravao us- 
klik nu: 

Na očev grob ipak još mogu poći." 

Župnik je osjetio gorčinu tih riječi i popustio. Nije bio 
čovjek prepirke i odlučnosti. A znao se neprisiljeno zataji- 
ti. Veoma srdačno je uskliknuo: 

To je dakako nešto drugo. Idi, domine, idi! Samo da 

znadem gdje si, pa ću biti bez brige da Li se štogod ne dogo- 
di. Ti znaš da sam presvijetlom u Trstu obećao da ću te 
zdravoga vratiti. Pozdravi mi župnika Kalca. Reci mu da mu 
čestitam. Manzonija*) je preveo izvrsno. Reci mu! Veselit 
će ga premda je skroman. ? 

Križmanić pode. Giacomini ga je još zadržavao. 

»Čekaj", govorio je. ,,Ne možeš li odgoditi? Cijelu noć 
nisam oka sklopio. Tako me je trgalo. Vani mora da je straš- 
na jugovina. * 

Križmanić prisutpi prozoru. Cijelo je nebo doista bilo 
prekriveno niskim sivim oblacima. Časak je razmišljao, a 
onda odluči: 

Ipak idem!" 

»Kako hoćeš", rekao je hladno župnik. Ostavši sam raz- 
ljutio se: 

»Hrvatska tikva, ti, tvoj biskup i još beramski Kalac! 
Smiješno! I našega Manzonija prevada. Kao da se Manzoni 
dade prevesti na hrvatski jezik. Nerazumno!"? 

Kad si je župnik tako olakšao dušu, osjećao se bolje i po- 
čeo suosjećati sa svojim mladim kolegom. 

»Jest gorljiv", mislio je, ,,ne mogu ga karati, a i skroman 
je. Jela se jedva dotakne, a vina uopće ne pije. Ako hoću bi- 
ti pravedan, ne mogu reći da sam ja u njegovim godinama 
bio bolji. Nisam. Otvoreno kažem jer sam pravedan. Rekao 
bih takoder, kad bi trebalo, da i njegov biskup nije lošiji 
od najviših monsinjora u crkvi sv. Petra. Amen." 

Mladi je svećenik, međutim žurnim koracima grabio ce- 
slom prema Bermu. Hodao je bez žalosti, a da nije jasno vi- 
ps cilj. Obuzeo ga osjećaj neshvatljive čežnje. Kao da ide 
tia žalosno hodočašće, osjećao je istodobno gorčinu i ugodu 
u tišini ceste i duboke Drage koja je, iako suha, mirisala 
na vlagu što ju je vjetar gonio visoko nad njom u oblacima. 

Svećeniku su se misli počele sređivati. ,,Idem li na očev 
grob ili me nešto tjera da vidim kuću nesretnoga Mateja?" 
upitao se. ,Hoće li grob govoriti i svjedočiti za nedužnoga“ 
Kakve su to misli! Mora da sam u kakvoj pripovijesti pro- 
čitao da grobovi mogu svjedočiti. Pa ipak, zašto ne bi mog- 
li? Ta skrivena istina mora jednom doći na vidjelo!" 

Mora i to doskora", sav se rastuži pomislivši na trplje- 
nje nedužno zatvorenog Mateja i paklenu pokvarenost ono- 
ga zločinca iz Juršići. ,,Mora biti! Samo, kako su suci mogli 
biti tako kratkovidni i nepravedno tako suditi. A Gregorić! 
Zar nije ni pomislio na nesretnog optuženika? Nemoguće! 
Gregorić je sigurno sve učinio što se moglo. Mateja su upro- 
pastile neke neshvatljivo zapletene okolnosti. Zašto se sam 
nije mogao opravdati? Dokazati da nije ubio!" 

Svećeniku-je postalo nelagodno oko srca. 

I sada, nakon dvadeset godina, kad je prešlo već sto po- 
plava preko mjesta gdje je moj otac prolio svoju krv, neka ja 
dokazujem tko je zapravo ubojica? A kakvim dokazima ra- 
spolažemt Čime da dokažem* Očevim molitvenikom? Mo- 
gu li dokazati da ga je Martin ikada imao u rukama? Čime 
da inače svjedočim? Znam što znam, a to je samo za Boga. 
a ne za suce. Mara bi mogla svjedočiti, ali je Mara mrtva. 
Moj Bože! Očev grobe, kad bi ti htio svjedočiti! Vidalice- 
čarolice, oglasite se!" 

Mislio je samo na.očev grob. Na Šestanove nije više mi- 
slio. Ta kako i bif Žena i dijete su Mateju umrli, to je dox- 
nao od Gregorića. Da mu još žive roditelji, tko bi na to mi- 
sliof ,,U Bermu će uskoro nestati Šestana. Kuća se porušila. 
Ostale su samo razvaline, obrasle koprivom i kupinom...“ 

,Špeta, žejice moja!" oglasilo se ganuće u svećenikovoj 
duši. Teška kišna kaplja padne mu na lice. Pred njim se ol- 
vorila Draga i on je stupio na Beramštinu... 

Pred njim se pojavi slikovito selo na brežuljku koji je 
bio starodrevno gradište, selo s kamenitim i golim crkvenim 
stupom, zaklonjeno pred sjevernim vjetrovima iza malene 
šumice na Kamuš-brijegu. Svećenik je, a da to nije ni opa- 
zio prošao mjesto na kojem mu je poginuo otac. Kad je pre- 
šao most preko Beramskog potoka sjetio se i obazre. Izmo- 
lio je kratku molitvu, a nato se počeo uspinjati... 

Našao je župnika Kalca. Zajedno su pošli na groblje. Be- 
ramski je župnik pokazao na iskićen grob i rekao je po svo- 
joj naravi tajanstveno, meko: 

»Ovdje plijeve dan na dan.? 

»Pa kako?" upitao je Križmanić ,,Tu ne počiva moj o- 
tac." 

Kalac je protegnuo ruku i pokazao na još jedan iskićen 
grob. 

,Plijeve takoder ondje za spas duše.? 

»A tko, gospodine župniče? " 

,»Ubojičin otac i majka.? 

pšestanovi? Zar još žive?" začuđeno je uskliknuo Križ- 
manić. Kalac ga je šuteći povukao za ruku ka grobu i otkrio 
se. Sinulo mu je lijepo bijelo i visoko čelo. Preko obraza mu 
se razlilo mekano sanjarenje. ,,Lijep je, doista sav pjesnički" 
pomislio je Križmanić o subratu. Nato je pokleknuo i mo- 
lio. Zatim je zapao u duboku žalost. ,,Oče!" govorio je sam 
sebi, ,,blagoslovi me iz groba da dovršim ono što mi je u 
Istri namijenio Bog! Ne za te i za me! Osudu prepustimo 
Bogu; blagoslovi me za nesretnoga Mateja da mi uspije za 
njegove roditelje koji ti starim rukama plijeve grob, nesretne 
roditelje koji u bludnji misle da tako daju zadovoljštinu za 
sinovljev zločin. Oče! Počivaj mirno! Oče pozdravi majku! 
Sada kad je s tobom zna da si imao medaljicu kod sebe kad 
si otišao". 

Prstima je zagrabio zemlje s groba i nasuo je u očev mo- 
litvenik. Prečudno, kao da govori iz otkrivenja, tajanstveno 
i lijepo je tada govorio župnik Kalac: 

,,Sva naša nesretna zemlja vapi da je molitvom operemo. 
Bog je vidio i blagoslovio? 

,,»Hvala! ? odvratio je Križmanić i dignuo se. 

Kalac ga opet primio kao dijete za ruku. Križmanič je 
rekao: 

»Ne! Podimo još k Špeti i njezinom djetetu. ". 

Kalac je nijemo pristao. Mučke su stajali svećenici kraj 
groba. Gušće kaplje kiše trgnule su ih iz misli. Napustili 
su groblje i zastali kraj obližnje kuće. 

Ovdje žive", rekao je župnik Kalac. ,,Stari su, plijeve 
grobove, a umrijeti ne mogu." 

Jadnici!" uzdahnuo je Križmanić. 

Nisu jadni", odvratio je Kalac. ,,Imaju svoju vjeru. Zna- 
ju da su Mateja zatvorili, a suci su odmah uvidjeli da je ne- 
dužan pa su ga pustili. Sada živi sretan i bogat, samo kući ne 
dolazi, jer su ljudi znali da su ga cafi gonili. A tako već mora 
biti. U svakom vinu ima kaplja trpkosti. Da samo misli na 
svoje, da nije samo zaboravio, da skrbi. O kako skrbi! Ne 
šalje li četiri puta godišnje novac, pa koliko! Za Jurjevo, za 
Ivanju, za Miholju i za Božić. A kad ljudi budu zaboravili, 
doći će sam. Ta nitko neće ništa znati. Brada mu je narsla, 
ej, pa brkovi kao hajduku Marku koji se je posestrio s vila- 
ma." 

,Gospodine Kalče! uskliknuo je živo Križmanić. ,,Vaše 
su riječi najljepša pjesma što sam je dosada čuo." 

»Moje pripovijedanje nije priča“, osmjehnuo se Kalac. 
..Uvjerite se! Udimo! Povjerovat ćete da je istina." 

Križmanić je stupio preko praga u kuću i ugledao na sje- 
dalu kraj prozora dva starčića jedno uz drugo i u prvom tre- 

nutku ne bi mogao kazati tko je muž a tko žena. A kad su 
podigli glavu sa slike koju su promatrali, raspoznao ih je. 

Mateja imamo", izbrbljala je ženica. ,,Samo kako ćemo 
ga prepoznat kada dode, ružni bradonja, pa tako ditinjski 
da se srami pred ljudi. Ta napisali su mu črno na bilomu da 
je nedužan. | još su ga posebice pohvalili pa su ga...Ča si re- 
ka, Mate?" 

»Korporal Matej Šestan. Zu Befehl!" rekao je starac koji 
nije čuo. Križmanić je pogledao sliku. Prikazivala je austrij- 
skog vojnika u bojnom odijelu. Tijelo je bilo nacrtano a 
samo je lice bilo fotografski snimak. Starci su imali sliku u 
bojama i ukrasnim oružjem, sabljom i klobukom punim pi- 
jetlova perja. A kad su se nato sjetili sinovljeve pokojne že- 
ne i djeteta, navrle su im teške suze na oči. U suzama su 
ih ostavili svećenici, a da nisu govorili. Starci su se doduše 
za silu razumjeli, ali stranih ljudi nisu čuli. 

Križmanić je prihvatio Kalca za ruku i upitao ga: 

»Iko Vam je nadahnuo tu misao da ste im izmislili nji- 
hovu sreću, njihovu tvrdu vjeru?" ' 

»Pa oni su gluhi", osmjehnuo se je župnik. 

»A Vi ih također podupirete, dobročinitelju! 

pBajka je moja, a novac im daje netko drugi", rekao je 
skromno Kalac. ,Možda ga poznate. Kranjac je, nekoć je 
bio u Tinjanu... 

»Gregorić!" uskliknuo je Križmanić. ,,Gospodine župni- 
če! O pričajte mi o njemu! * 

Nije ni poslušao što je odgovorio župnik, nego je u zano- 
su govorio : 

»I sada, gospodine župniče, gledajte da je grob ipak pro- 
govorio. Sada znam što mi je činiti. Pisat ću Gregoriću. U- 
vjeren sam da nije zaboravio jadnog Mateja i da će me znati 
savjetovati. Gospodine župniče! Molit ću samo malo papira. 
Za pismo! 

Časak je zaustavio župnika i skrbno ga upitao: 

»Vi šutite, gospodine župniče. Razumijem! Moj Boze! 
Mate Šestan nije više živ." 

Kalac se svojim sanjarskim tužnim očima obazreo na 
mladoga druga i kratko rekao: 

,,Mate živi! 7 

-Križmanić je još istog sata napisao tri pisma: Gregoriću, 

svećeniku kaznionice u Kopru i još svom — biskupu... 


15. Čekanje 


Šime se vratio u Tinjan tek slijedećeg jutra. Uzbudenje i 
umor zadnjih dana veoma su ga oslabili tako da je nekoliko 
dana morao odležati u postelji. Čitavo su to vrijeme jesen- 
ske kiše plavile Istru. Suhe doline, i drage natapale su prlja- 
ve bujice. Iz Ježenja su ljudi odlazili u crkvu Svetog Petra 
u šumi jer je mostić u tinjanskoj dragi bio duboko pod vo- 


dom. Župnik je Giacomini bio u velikoj brizi za svojim po. 


moćnikom. Ustao je što više na bolesnu nogu i posjetio 
Križmanića. 

»Kako je?" upitao je, ,,dobro? Nije istina, nimalo nije 
dobro kad ležiš! No sam si kriv. Nisam li ti rekao? ne idi 
u Beram! Sada imaš. Kašlješ i hripaš. Isuse mili! Kakve su 
teškoće s vama Hrvatima! Vi ste sami zanesenjaci. K tome 
tvrdoglavi i svojevoljni! Odmah glavom kroza zid. Jest! Svo- 
jeglav si bio, domine (gospodine)! 

Križmanić se samo smiješio. Znao je i osjećao kako je 
slabašan. A znao je također da nije slabašan samo zbog po- 
sljednjih napora, nego da je bolest već prije nekoliko godi- 
na zapisala smrt na njegovo lice, kad je prvi put bacao krv. 
Već se davno pomirio sa saznanjem da će doskora umrijeti. 

Nekakva vedrina, slična čudnoj lakoumnosti, oduzimala 
mu je tjeskobu koju osjećaju drugi bolesnici. Nije se bojao 
smrti kao drugi. Naučio se prepuštati Božjoj volji. 

»Nego, to je grijeh, domine", rasrdio se župnik Giaco- 
mini. ,,Grijeh da se bezbrižno igraš svojim zdravljem. Prvo, 
kako znaš grijeh proti najvišoj zapovijedi, a drugo zato jer 
si neposlušan. Biskupu sam obećao da ću se brinuti za tvo- 
je tijelo, da ću te vratiti zdravoga u Trst. Lijepu mi juhu ku- 
haš kod ordinarijata. 

»Ne bojte se", rekao je Križmanić kojega je malo pecnuo 
prigovor da se grijšno igra životom. Ali samo za čas. Odmah 
je našao prijašnju vedrinu i uskliknuo: 

»Krivo učite, gospodine župniče. Nisam li u službi? Ni- 
sam li svećenik?" 

Giacomini je nezadovoljno odmahivao glavom i mrmlja- 
jući se oprostio. A Križmanića je mučila još samo nestrp- 
ljivost da li će doći pisma, odgovori na njegova tri upita. 
U tim trenucima čekanja bavio se satima očevim molitve- 
nikom moleći iz njega, pjevajući poluglasno poznate pjesme, 
tražeći tragove očeve ruke i znakove koji bi jasno svjedoči- 
li tko je pravi ubojica. 

Nakon nekoliko dana ustao je. Premda još slab, započeo 
je obavljati svoje plovanske poslove. Opet je listao matice 
krštenih i umrlih. Ponovno je pronašao Gregorićeve uspo- 
mene koje je, nakon čitanja vratio na mjesto. Čitao je: 

»Poniznost, poslušnost, suzdržljivost! Ta to sam već dav- 
no znao. A znao sam samo prazno iz knjige... Sada sam pak 
spoznao u bivstvu, sada osjećam; dosada sam čuo samo u- 
hom, rekao bih s Jobom, sada vidim... 

Kao kod prvog čitanja počelo se Križmaniću bistriti u 
mislima. Trpio je nekoliko trenutaka i razmišljao. 

Je li dakle ipak grijeh ako ne pazim po svim propisi- 
ma na svoje zdravljeć Neću da umrem! Rado bih živio. A 
ako osjećam da ne ću živjeti i ako sam svu svoju žalost usre- 
dotočio jednom štitu, jednoj vjeri: Oče, budi volja Tvoja!" 

Bilo mu je jasno. 

Riječ imam! Duha malo! Svećenik sam, pa tako malo 
znadem. Pa ipak je sve jasno da je samo jedno sve: ljubav. 
Ljubav je život, zdravlje i rad za sve slijepe i nesretne, za 
[stru, za braću, za zavedene i zle. Tako mora biti. Tako ne- 
ka se na meni zbude Božja volja." 

Nije mogao mirnije prosuditi, je li shvatio do dna. U 
taj je naime čas netko zakucao na vrata. Svećenik je podi- 
gao glavu. Pred njim je stajao nepoznat, dobroćudan i lije- 
po ugojen čovjek, donekle gospodske vanjštine, ali zanema- 
ren. Poklonio se i teatralno rekao: 

,Klanjam se reverendissime! Ja sam Brada Tonin." 

.Tonin Brada, kancelar tetke Terezije", pomislio je 
vedro Križmanić. ,,Zašto su mu nadjenuli to ime? Brade ne 
vidim, ali ima usta široka. 7 

Kao da mu čita misli, Tonin se poklonio i rekao: 

Rezumijete li? Ime kao svako drugo. Glupo. Riječi, ri- 
ječi, riječi, rekao bih. Moje je ime časno, umjetničko. Dok 
sam još.bio glumae predstavljao sam same bradonje...? 

Sasuo je niz glumačkih i kazališnih imena tako naglo, 
da ih svećenik nije razumio niti jedno. 

Sjednite gospodine Tonine. Najbrže dolazite iz Ježenja. 
Je li moja tetka zdrava?" 

.Gospa Terezija je zdrava, nadam se", odvratio je To- 


nin. ,,Ali žalim što danas nisam u njezinoj službi. Odredili 


su mi drugu ulogu. 

Tražio je nešto pod svojim iznošenim i mokrim kapu- 
tom. Pri tom se razbrbljao kao da doista glumi na pozorni- 
ci. 


YA 


»Od Pazina do Ježenja je puta za poganske noge, od Je- 
ženja do Tinjana umore se kršćanske duše. Ali preko Drage 
jesen, prek ja >rendissi i : 
uj , pre o Drage, reverendissime! odvratite pogled od 
mre . zakleti, preko Drage je puta za sto bosih vra- 

nića, koji lako gaze i ina“koj 
I j gaze vodu, ali ne za Tonina “kojemu se voda 
gadi. 

Značajno mu zaigraše oči. Križmanić ga shvati. Sjetio se 
dviju boca vina koje mu je gospa Mariutta spremila u ormar. 
Pode po njih. 

JI. revereniljssinie“ ikaoj ški Toni 

o» . , reverendissime“, povikao je glumački Tonin, ,,tako 
mi svih svetaca na kopnu i na moru, istina je. Morao sam 
doplivati u Tinjan". 

Hvala", rekao je Križ ići i 

= .> rekao je Križmanić i otvorio bocu. 

ože!“ usklik j adano Toni 
ž A » uskliknuo je nenadano Tonin sav prestrašen. 
m i a doista izgubio* Ili mi ga je voda odnijela? Ne 
pih se čudio. Sve se je već u Istri dogodi i šk 

stri dogodilo, pa i meni 

eni, ne- 
sretniku ". . ki gi 

Križmanić je prestao točiti. Pogodio je da je Tonin došao 
o. Svećenik još nije imao vremena pomisliti da ga je 
glasnik izgubio kad li se bivši glumac od srca nasmija, ispru- 
ži ruku s pismom, pristojno se nakloni i službeno upita, ima 
li čast govoriti sa Šimom Križmanićem. 

Crni je Tonin izvršio svoju dužnost pa odlazi", reče. 

Ali dakako nije otišao. P j i | 
ah ako nije otišao. Posegnuo je za vinom i ispraznio 
ašu. Nato je emoknuo jezikom, ozbiljno nabrao čelo i 
opet se udobrovoljio. Svečani i 
Pp . u obrovoljio. Svečanim glasom progovori: 

»Plavinac . 

Pijte, samo pijte“ ao j iž ić i 
pe ij Y pijte » rekao je Krizmanić i otvorio pismo. 
Dav se zac ubio u čitanje. Tonin si je sam točio. Kad je sve 
popio, rekao je kao sam za se: 


»Cekam '. 








Samo pijte“, ponovio je svećenik, a da se nije ni oba- 
zreo na glasnika u nuždi. 

Pit ću usput", rekao je Tonin, posegnuvši za još zatvo- 
renom drugom bocom i spremivši je pod kaput. Ustao je 
i ponovio: 

,,Čekam". 

Dakako, dakako", viknuo je svećenik. Što ste zaslu- 
žili? Idete li u Ježenj?" 

Tražio je novac. Tonin mu je položio ruku na rame i 
dobroćudno rekao kao kakav stric u igri: 

Ostavite to. A u Ježenj idem uistinu. Čime da poslu- 
2im? X 
Pa pozdravite tetku Tereziju", rekao je svećenik i našao 
novac. 

Kako sam rekao", rekao je Tonin ponosno i otišao us- 
pravljen. A svećenik se opet zadubio u pismo. Bilo je Gre- 
gorićevo... 

Gregorić je potanko izvještavao kako su bili osumnjićili 
Mateja za Šimunovo ubojstvo, preslušali ga i pustili na slo- 
bodu. A kada su kasnije pronašli štap, baltu i novčarku 
umorenoga kod Mate u drvima, opet su ga zatvorili. Nato 
su preslušavali svjedoke. Saznalo se da je Mate onog kob- 
nog dana bio s pokojnim Križmanićem na sajmu. Nije ku- 
povao jer nije imao novca. S Križmariićem su ga vidjeli u 
dvjema gostionama: Križmanić se još zadržao sa znancima 
iz Novaka a Mate je otišao. Mate je priznao da je sve to 
istina. Zašto je ostavio prijatelja pred večer kad je cijeli dan 
bio s njimež Mate je otvoreno rekao da se je s pokojnim 
bio posvadio. Na: sajam je išao da kupi junicu, ali je Križ 
manić tražio da mu plati dug, a došli su u sukob takoder 
zbog kamata. Kuda je zatim pošao Mate? Išao je u jednu 
gostionu. Sam? Sam. Vidio je stoku pred kućom pa je 

mislio da su još kupci u kući. Zatim? Zatim kao da ga je 
vrag bio opsjeo. Netko mu je ukrao baltu. Uodjedi je 
goste i oni su skočili na nj. Jednoga je pritisnuo ka vrata 

a nato ih je umirila djevojka koja je točila. Poznaje li je?: 
oznata mu je bila po licu, ali čija je i otkuda nije sra 

Zatim? Pošao je kući. Nije li se prije toga htio s onom ko- 

nobaricom još bolje upoznati? " 

»Pripovijedam tako kako mi je sam rekao, pisao je Gre- 
gorić. Odgovorio je, da se je doista nešto šalio ali da se još 
i sada stidi. Pijan je bio: ta već je rekao, da ga je m. a 
vrag. Još je nekoliko dana bio sav izvan sebe da je o. 
osjećala žena Speta te se silno prestrašila. Dakako, : posve 
lako, rekao mu je sudac. Čovjek koji je ubio svojega prija- 
telja ne može a da ne bude sav izvan sebe. Mate se zaklinjao 
da je nedužan. Predstavili su mu onu djevojku." — Sada 
je poznamo obojica, bila je lijepa Mara..." Napisao j hm 
Gregorić Križmaniću. kolja di 
e »Mate je odmah prepoznao djevojku. Čak stidio se pred 
njom i žao mu je bilo što joj je možda priredio neigodniki 
kad je htio biti s njome surov. Kako li se je pak začudio kad 
je djevojka izjavila da ga ona uopće ne poznaje i da ga nika- 
da nije vidjela. Čak se sudac zapanjio. Kako? Zar te služi u 
onoj gostioni* Služi, ali one večeri nije bila ondje. A gdje 
je bilaž Odgovorila je da ima momka. Tko je njezin i | sak? 
Martin Milohanovieh... ' ci 

» Nasuprot općem očekivanju“, pisao je dalje Gregorić 
»proglasili su suci i porotnici Matu krivim. Ništa nije sie 
mogla najbolja svjedodžba. Naprotiv uzelo se u obzir da 

je bio kažnjen zbog namjeravane tučnjave. Povrh toga, još 
si je više naškodio, kad je kušao pobjeći I s til 

odio, šao pobjeći kad su ga vodili 
pred suce. Pročitali su mu osudu. Saslušao ju je mirno. Kad 
su ga vodili iz sudske dvorane, planuo je, srušio na tlo stra- 

egao. Dakako, da su ga odmah opet uhvatili. Iz 


žara i pobj 
danput pobjeći. Zatim je obo- 


tamnice je nato kušao još je 
lio na smrt. Kada je ozdravio. bio je drugi čovjek. 

Tada sam ga prvi put posjetio. Našao sam najnesretnije- 
ga čovjeka. Mate je bio izgubio sve. Kao lud mi se je rugao 
u lice, čemu li učim o Bogu. Ta nema ga", urlikao je. 
Pokažite ga gdje je.“ To neka miu kažem, zašto on mora 
nepravedno trpjeti... 

Zatim sam ga posjetio još pet puta. Uvijek stari, očajni 
ima tamnice. Ne znam 


Mate. Preporučivao sam ga svećenic 
ga posjetio 


kojim sam slučajem bio zamijenio, kada sam 
1 knjigu za Dobrilin molitvenik i ostavio 
mu je u tamnici. Našao sam Matu veoma promijenjena 
kad sam ga nakon tri godine iznova posjetio. Od tada ga 
više nisam posjećivao do preklanjske godine. Što sam tada 
vidio, čitajte u priloženom. Pisao je sam Mate, moj Mate, 
moj uboši istarski Job. A sada se iznova nadam da je moj 
Job okončao trpljenje. Bog \as blagoslovio. dragi prija- 


peti put, Jobovi 


telju!" ' 
Job!" zamislio se zabrinuto Križmanić. ,,Jobe! Moj 


nesretni, sretni brale! * 


16. Job 


Križmanić je razmotao papire, koje je bio priložio Gre- 
Dugo je svećenik gledao u zapise i 


gorić svojemu pismu. 
e. Sa čudnim mu je strahom 


nije se mogao odlučiti na čitanj 
pogled letio preko redaka i stranica. Ispočetka su slova ki- 
pjela u trpkoj strasti, kako se što dalje to više suzuju, sada 
umiru, sada opet divljaju, sada rastu, sada iščezavaju kao da 


bi htjela biti samo sebi prišaptana tajna. 

»Istranin “, pomislio je svećenik koga je obuzela čudna 
samosvijest. ,Istranin, neuk čovjek koji znade opisati ono 
što trpi i zbog čega očajava/ Moj Bože! Zašto mu nisi dao 
škola? Govorio bi Evropi, pisao bi za vjekove. A tako je 
umirao dvadeset godina u tamnici. Bože moj veka Mea 
Tvoja volja! A tko da Te dokuči? Tko da dokuči što si daa 
mjeravao? S Matom, s mojom Istrom, sa svima nama koji 
vjerujemo u Tebe pa ipak te ne možemo dokučiti, * mo- 
žemo... 

mpsao je k svijesti da je svećenik i stao se koriti: 

Gle! Gregorić je Mati donio knjigu o Jobu. A meni ju 
je zaboravio! Ne zna! Nisam li ja kao Fliu Buzećan — do- 
duše iz Ježenja, a ne iz Buzeta, gdje sam upoznao Miloha- 
novicha — ine ponosim li se ludo da ću sada izreći svoju 

mudrost? 
Opet je trpko otvorio Maline zapiske i počeo čitati 
polagano i na glas. o 
Mate Šestan je pisao ovako: 
( »Mate Šestan, sretni pastir ispod Učke, je živio. Mate 
Šestan je umro. Oče, majko, braćo u Istri, naričite da Ma- 
tom! Mate Šestan je umro u onaj čas kad su ga osudili 
zato što je radi novca ubio Šimu Križmanića š ap 
Mate Šestan je odonda još samo broj. Broj Pb Vo i i 
u Kopru“. b š 
»Mate Šestan je umro. Tako je htjela ljudska pravda i 
ljudska mudrost. A Božjoj je mudrosti poznato da bi 
Mate Šestan morao još živjeti jer nije nikada svojih ruk 
okaljao ljudskom krvlju. Jest. Mate Šestan je Miki : 
strašnoj ljutini oborio na tlo nedužnoga stražara. \li ubio 
ga nije. Mislio je još da čini pravo, kad se brani Varkik 
Je pravda sudila za zločin. Zato je Mate Šestan ča # 
Je po ljudskom zakonu zapisano neka Mate ne ubija, ali 

da nije zapisano neka ne ubijaju Matu. Zato Mate proklinje 
ljudski zakon i pravdu. Mate kune također Božju mudrost. 
Ona ga nije branila.“ 

Mate Šestan je umro, živi još samo broj dvadeset i tri. 
Brojka nema ni oca ni majke, ni žene ni djeteta, ni zemlje. 
ni kuće. Brojka ima samo svoje mjesto u vrsti, svoju sobicu 

s vlažnim zidovima, s tvrdim ležajem, s postom jedanput 
na tjedan. Brojka je okovana verigama na nogama i ima 
ograničenu slobodu na dvorištu kaznione, ima polsatnu 
šetnju u redu za drugim brojkama i pred drugima, deset 
puta na desno pokraj zida, pa opet natrag u taman hodnik 
i brlog. Brojka ima još zapovijed da dnevno radi i da u ne- 
djelju moli. Molitva je odvratna. Rad nije odvratan premda 
je prljav. Samo to je nezgodno što mora brojka raditi kako 
hoće stražar koji je rijetko dobre volje, katkada neispavan. 
katkada pijan, katkada takav, da se ruka diže sama od sebe 
da mu što teško baci u glavu. Kad ne bi imao obitelji, žene 
i djece, i kad ne bih znao da je čovjek postao surov otkako 
živi među brojkama bez imena i duše! Odvratan je i sveće- 
nik, prokleti blijedi pop! Neka ostavi u miru brojku dvade- 
set i tri! Nema imena, nema duše!“ 


Onda kad sam pobjegao roditeljima iz grada pasao 
sam ovce pod Učkom. Bio je ondje stari ovčar iz Juršića. 
Pripovijedao mi je kako je bio petnaest godina u Kopru. 
Lijepo je pričao kao da pjeva pjesmu. Bilo mi je ugodno, 
a on se ljutio što se ne zgražam. Zato, rekao sam, jer Kopra 
nema. Blagoslovio je moju vjeru uz želju da je nikad ne iz- 
gubim. Sada sam osjećam kako je u Kopru i žao mi je ovča- 
ra. No ovčar je trpio petnaest godina jer je doista ubio 
čovjeka. Ja trpim dvadeset godina jer nisam ubio. Žao mi 
je što nisam ubio.“ 

Mate Šestan u tamnici 

Ovdje ima redovito šezdeset do sedamdeset brojki. Kat- 
kada je to sama Istra, Juršići i Roverija. Dolaze, odlaze, 
umiru. Nitko ne pobjegne, ali svi sanjaju o bijegu. Sve sam 
već pitao zašto su ih zatvorili. Svaki je rekao: Ni zašto! Je 
li još čudno da sam se odučio tvrditi da sam nedužan? Ne! 
U tom neću da sličim brojkama. Tvrdim da su me zatvo- 
rili zbog jednoga, a ubio sam ih petnaest. Brojke me poštu- 

ju... 

Strašna je pravda svijeta. Nepravedna je. Za ubijen 
život traži sto smrti, umiranje iz dana u dan kroz dvadeset 
i pet godina. Zašto nisu sudili na vješala! Prokleti suci!" 

»Brojka dvadeset i tri! Kako je to glupo: Zar sada ne- 
mam više očiju, srca ni razuma? Vidim! Zima je prošla, 
mlado se zelenilo penje svako jutro sve više na Učku. Osje- 
ćam! Vidalice pjevaju u Istri, mame, plaču: 

,»Spravjaj mi se ti, spravjaj, 
Špeta, žejice moja, 
put mojega stanja. Ti srdašce!"? 

Znam! Postoji Učka, postoji Draga, postoji Beram. U 

Bermu je kuća, u kući je žena s djetetom, ziba i pjeva: 
,,Pospi, pospi va zibčici svojoj 
kako gardelac va gajbici...? 

A otac i majka sjede mladoj majci nasuprot, mašu gla- 
vom žalosno kao žene kad na grobu naricaljku poju: »Lepi 
moj nauku! Mila. majka moja! Koga ste mene učili, mila 
majka moja!" Oči, srce i razum! To je teško. A najstraš- 
nije su sanje. Proklete sanje!" ' 

Dobri moj Bože! Noćas te molim, zagluši moje udarce, 
ne daj da bi čuli i opazili kada budem ispod zida pobjegao 
u slobodu! Samo još jedanput pod Učku, samo još jedan- 
put u Beram, a onda u smrt ako mora biti u smrt pa ma- 


kar na vješalima". 

Križmaniću je klonula ruka, u kojoj je držao Matine 
papire. Suze su mu tekle iz očiju i zasljepljivale ga da nije 
mogao čitati. Mislio je: : 

»To je pisao prije bijega. 

Nato je osjetio najbritkiju sućut te je govorio kao u mo- 
litvi: 

»oJoš jedanput pod Učku, još jedanput u Beram. Daj mu 
daj, Gospodine Bože! I kao što ljubim dan i sunce tako Ti 
željno žrtvujem sebe za nj. Uzmi meni i daj njemu! Malena 
je moja žrtva, godina dana, dvije godine. Gospodine, uzmi 
moje godine i daj ih Mati! 

Opet se u svećeniku pobudila dvojba, ne osjeća li grešno 
i tražio je: 

»Zar sam nepokoran, Gospodine? Zabacujem li opet 
Tvoj beskonačni dar, život? Gospodine, ne kako ja znam 
nego kako Ti znaš neka bude!“ 

Nastavio je čitanje kažnjenikovih uspomena: 

»Mate Šestan bio je osamnaest godina mrtav. Ali je ustao 
od mrtvih. Vidi, osjeća i misli. Mate nije više samo brojka. 
Mate posjeduje dušu. Lako hi bio bježao, a nije. Lako bi 
bio ubio stražara zbog njegove surovosti. Ali nije. Mate je 
obračunao sa svijetom otkako zna da je Špeta u grobu i 
da dijete x uza nju. Bog je tako htio! Blagoslovljen budi, 
svećeniče! Dao mi je knjigu. (citao sam i spoznao, kako je 
vrag mučio poštenoga i bogohojaznoga Joba. Blagoslovljen 
svećeniče Gregoriću! Blagoslovljen! i 

»Bog je vidio! Posve bih sigurno ubio onoga kažnjenika 
Nje stupivši preda me, rekao surovo da me pozna. Oda- 
, e! Iz one krčme, kad sam ga u prepirci pritisnuo o vrata. 
a peto nije svjedočio protiv laži one žene i Milohano- 
vicha? Tko mi je uzeo baltu* Martin? I koliko mu je za to 
platio? Trideset forinti. 

Držao sam u rukama željeznu posudu, dignuo sam je 
da mu je razbijem na glavi. Ali si ti, Špeto, žejice moja, iz 
groba zamahnula bijelom rukom i ruka mi je klonula. Špe- 
to, kako si sva sveta. \ ja sam Le tada kod one djevojčure 
tako zaboravio. Špeto, žejice moja! 

Bolje je kroz cijeli Zivot biti zatvoren kao zločinac, 
nego i samo u mislima željeti komu smrt. Ljudska mu- 
drosti! Mate, brojka dvadeseL i tri, ti se smije! Glupa si! 
Blagoslivlješ rat! Blagoslivlješ umorstvo! Također ubijanje 
za Istru je grijeh. Istro! Pusti se pribiti na križ kao Krist! 
Onda ćeš pobijediti: 

Da li je sam Propeti ubio izdajicu Juduž Nije! Izdajice 
si sude sami! Prepustite osudu Bogu! Ja sam je prepustio, 
Martine Milohanovichu, mene se ne boj! Boj se sebe i Boga, 
koji je u tebi!“ 

Mate Šestan živi. U osamnaestoj godini svojega tamno- 
vanja je ustao od mrtvih. Sada vidi, što živi ne znaju. Mate 
sada znade da bi bio ubio čovjeka kad Božja mudrost ne 
bi bila dozvolila da su ga po ljudskom zakonu nedužna 
osudili.“ 

Sanjao sam. Preda mnom je stajao, kao da je živ, Šime 
Križmanić iz Ježenja. ..Mate", rekao je, moj brate!" Ka- 
ko? rekao sam, ta ti si umro. .Dašto"', rekao je. ,,Došao 
sam svjedočiti, da si nedužan. Slobodan si, Mate Šestane!" 
Primio me je za ruku i isli smo. Vidio sam Učku, Pazin i 
Potok. Pošli smo i pod Beram. U suncu su blještale kuće, 
zvona su pjevala. ..Požurimo ', rekao je Šime, ,,znaš zašto." 
Ne znam, rekao sam. , Gledaj ga", začudio se, ,,za staroga 
svata će me izabrati, idem po Špetu, prosim po običaju za 
ružu iz vrta i za košuticu iz dubrave, a on kaže da ne zna 
zašto." Tako je bilo. L svatove smo išli... Tako sam sanjao 

i dobro mi je. Sada znam da će domalo svršiti moje tamno- 
vanje. Mrtvi me posjećuju. Doći ću, dragi, doći!“ 


ko ko 


Šime Križmanić se zapanjio. Glas zvona ga je trgnuo. 
Svu je noć probdio nad Matinim zapisima. A sada ga je 
zvalo nedjeljno zvono k misi. Stupio je pred oltar i udi 
jestio štenje i evanđelje od prve nedjelje adventa. Još je 
čitao proročke riječi kad li mu se od slabosti trenutačno 
zamaglilo i on se onesvijesti. U nesvijesti mu se javi glas. 

»Dodi, vidjet ćeš“, rekao je poznati glas. Neka ga je 
ruka sigurno vodili kroz mrak. ,,Pogledaj", rekao je glas. 
Progledao je i vidio, da je povrh zelene gore sa zemljama 
pod sobom, sa triju strana utisnutim u more. Prepoznao 
je Istru. »nNe boj se za nju", rekao je glas kraj njega. ,,Bož- 
je je oči vide i anđeli Božji je čuvaju i giražate, Ne čuješ 
li njihovih svatovskih pjesama?" Šime je čuo svatovsku 
pjesmu visina. Sretan se okrenuo za glasom koji mu je to 
bio otkrio. Ugledao je kraj sebe čovjeka u istarskom odi- 
jelu. Tko si? upitao je. Istranin se osmjehnuo i rekao: 
Žnojem i krvlju sam mu gnojio Istru, a sada me vlastiti 
dk Šime je tada prepoznao oca i uzviknuo: 
,Oče! 


Kod kuće je Križmanić našao dva pisma. Otvorio je prvo. 
Pisao mu je kažnjenički svećenik Franjo Švara da je Mate 
među najuzornijim kažnjenicima i da ga misle predložiti 
za pomilovanje. Naveo je također što je sve potrebno za 


obnovu istrage radi davnoga ubojstva zbog kojeg Mate trpi 
nedužan već godinama. 

»Franjo Švara, još jedan Kranjac koji je radio za moju 
Istru", osjetio je zahvalno Križmanić. ,Kakav narod su ti 
Slovenci? Šaka ih je kao i nas Istrana, nemaju ni topova ni 
pušaka, pa i jezik im je stvoren nedavno. A osvajaju posvu- 
da i imaju učitelje koji su probudili i našega Jurja, imaju i 
ljubav, kao da su svi jedna obitelj. I pamet! Da, pamet, 
koje Istra nema. Blagoslovljeni Slovenci!" 

Otvorio je drugo pismo. Pisao mu je biskup: 

»Preporučio sam Tvoju stvar u vezi M. Š. uglednom 
pravniku. Očekuj, da će Te u kratko pred sudom saslušati. 
Svjedoči, što kao čovjek moraš i kao svećenik smiješ. 

Bog je već znao, zašto Te je uputio u Istru. Hoće Tvo- 
jom pomoći spasiti nedužnoga brata. Nastavi ga slaviti i 
moliti za pomoć. Pazi na zdravlje! Za božićne blagdane 
Te očekujem u Trstu. 

»Za blagdane", promrmljao je Križmanić. » Vrijedi, ako 
je Božja volja". 


17. Oproštaj 


Križmanić je molio iz brevira: 

Molitva Isusa, sina Sirahovog. Častit ću te, Gospodi- 
ne, bealju, i hvaliti te Boga, svojega Spasitelja. Častit ću tvo- 
je ime, jer si mi bio pomoćnik i čuvar, jer si riješio moje ti- 
jelo propasti iz spona krivičnog jezika i ustiju lažljivaca te 
si mi pomagao proti neprijateljima..." 

Križmanić je još otvorio evanđelje po Mateju, onaj dio 
o deset djevica, pročitao je i ponovio na glas: 

Čujte, dakle, jer ne znate ni dana ni sata!" 

Svećenik se zamisli. ,,Ni sata ni dana ne znaju", rekao je 
sam sebi, ,,ali se baš ništa ne straše. Griješe, opijaju se, li- 

jegaju s grijehom u krevet, polaze na put, na more, pače u 
ratove, ne znaju, da li će se vratiti, ali se nisu pripravili na 
dan, na sat. O, moj oče!" 

Postalo mu je još tijesnije oko srca. 

90, ta vrijedni su pomilovanja! Ta smilio bi mi se, Mar- 
tine Milohanovichu! A kakav život provodiš! Ne možeš ni 
minute biti sretan. Niti minute, kad si trijezan. Tako letiš 
iz grijeha u grijeh. Neumoljivo te vrag drži u svojim šakama. 
Sav si propao. Iz vraga mrziš. Svećenika, biskupa, crkvu. Ni- 


jesi li možda već gađao propelo kraj puta? To sam također 


već čitao, da se je dogodilo u Istri. 

U grozi se strese; 

»Progledaj, nesretniče! I Božje strpljenje ima svoje gra- 
nice! Progledaj! Već se nad tobom nadvija osuda, i ja, koji 
sam postao oruđe u Božjim rukama, o ću ti otvoriti 
oči prije nego udari sat za koji ne znaš"? 

A tada se u svećenikovu nutrinu orukla neobično brit- 
ka misao. Njegov se odnos prema Martinu Milohanovichu 
pokazao u novom svjetlu, pred njegovim duhom. Preletio je 
u misli sve susrete se Martinom, sve svoje osjećaje iz misli na 
njega. Morao si je predbaciti da se je prepustio osjećaju mrž- 
nje i daje u Martinu prezirao čovjeka od prvog susreta. ,,Je- 
sam li mrzio ili nisam?" umorno je tražio odgovor u sebi. 
»Jesam li razlikovao medu griješnim čovjekom i grijehom? 
A što sam učinio da bih Martinu dokazao da sam svećenik 


. i ne samo običan čovjek koji po ljudskom običaju traži 


samo zadovoljštinu? Jesam li, pa makar i silom, pošao k nje- 
mu i predočio mu kako je s njime? Jesam li pokušao uzbu- 
diti mu savjest? Nisam! Pri prvoj sam se zapreci okrenuo, 
pošao i prepustio ga sudbini. 

Tiha je noć vladala nad zemljom. A svećenik se bez sna 
mučio sa svojim mislima. Živo se je pred njim javljalo Mar- 

tinovo lice i rugalo mu se. ,Da, to je dakle tvoje sveće- 
ništvo! Poput svjetovne si vlasti razapleo mrežu oko mojih 
nogu, nahuckao suce protiv mene, a da mi prije ni riječi nisi 
rekao u obraz. Lijepu si ljubav pokazao, himbeniče! Ako 
sam kriv, dobro, ali me ti nećeš suditi, hvatati i vezati. Sra- 
mi se, svećeniče! Takav si, kao i svi mi. Svoje pravo tražiš, 
a ne Božje!" 

U svećenikovoj je sobi visjela slika getzemanskog vrta. Na 
nju se obazrije Križmanić u svojoj britkosti. Vidio je, kako 
se u svjetlu baklja približava Iškarijot s cafima. Stari je apo- 
stol posizao za mačem... a 

Gospodine", uskliknuo je svećenik i kao da mu se je 
odvalio kamen sa srca. ,,Gospodine, sada znam što mi je či- 
niti. Već sutra ću poći k Martinu u Žminj. Neka me baci na 
cestu, neka nahucka psa na me, govoriti moram s njime, pri- 
je nego išta iskažem o njemu pred svjetovnom vlasti“. 

Ali obuzele su ga teške misli i čudan strah pred putom 
na koji se je bio odlučio. 

Je li vrijedno? Misliš li da će te poslušati. Kako si smi- 
ješan? Jože Velikanje, hajdučki pop, nije mu mogao zapovi- 
jedati, a ti ćeš?" 

»Možda hoću? vjerovao je Šime, ,,molitvenik koji mu je 
kao znak poslala pokojna Mara rastrijeznit će ga. U vlaku 
ga je rastrijeznilo samo moje ime koje je očevo". 

Križmanić je nakon duge unutarnje borbe došao do od- 
lučnoga zaključka. Ali miran nije bio. Još nikada nije se o- 
sjećao tako slabašnim, osamljenim. Sjeti se svojeg biskupa u 
Trstu. Uzeo je list papira i počeo pisati biskupu. Od slova 
do slova postajalo mu je srce lakše. 

,»Presvijetli biskupe", pisao je, ,,moj dobrotvore! Primio 
sam Vaše pismo te Vam se od sveg srca zahvaljujem za po- 
moć i nadu koju ste mi pobudili rekavši da me je, naime, 

Ježenj 


sam Bog uputio u Tinjan da doznam tajnu umorstva pod 
Bermom. Usprkos uvjerenju da je Božja volja vodila moje 
putove, ja sam, što je bliže odluka, nemirniji. Upravo sam 
proživio jedan od najtežih časova u životu. Bog kojem sam 
se utekao da me prosvijetli, pomogne i utješi, nadahnuo 
mi je misao koja me umiruje. Sutra ću osobno još jed- 
nom stupiti pred onog zločinca. Možda mu ipak, ne znam 
još doduše kako, probudim savjest, i možda on sam pro- 
nađe put kako da spasimo nedužnog Matu. A ako ne 
bude htio, reći ću mu otvoreno da se pripravi na obranu. 
Osjećam da će ovaj zadatak biti za mene silno težak, ali o- 
sjećam također da se ne smijem plašiti. A spreman sam na 
sve. Dobrotvoru moj! Molite za mene jer predobro osjećam 
kako mi je potrebna jakost. Čini mi se da polazim u boj 
protiv zvijeri što je tako lijepo opisuje sv. pismo u Jobu. Po- 
sižem u ždrijelo divljoj zvijeri. Presvijetli! Tako sam si olak- 

šao srce pišući Vam ove retke u kasnoj noći. A sada mi ne 
da srce a da Vam se, presvijetli, još jedanput ne zahvalim za 
sve dobrote i svu brigu za mene. Neka Vam, vrati Bog! Ne- 
ka Vam, Bog vrati također sve što ste dobra učinili svojim 
sunarodnjacima, Vašoj i mojoj nesretnoj Istri. O, kako je još 
potrebna ljubavi, pomoći i pouka! Zbogom! Bog i Istra! 
Vaš uvijek vjerni, ali slabašni Šime Križmanić, ? 

Završio je pisanje i umiren savio pismo. Nije mogao 
suzdržati suzu. Kanula je na pismo. Tužno je promrmljao: 


Da se vidimo za Božić u Trstu! A ako se ne vidimo, bi- 


skupe... neka bude Božja volja, a ne naša!" 


Zapečatio je pismo i legao. Poluglasno je u tami molio 
žalosni dio krunice na čast sv. Barbare, svečarice drugoga 
dana i zagovornice u smrtnom času. Kad je molio za vjerne 
duše, mislio je na oca. Među molitvom pobrkale su mu se 
misli te je sam sebi prigovarao. ,,Pa mislim takoder na maj- 
ku, ali kao da mi je nekako teže govoriti o njoj. O, Bože, 
la doista svi smo divlji, mi Istrani. Kako se stidimo ljubiti 
nježno. Tako, kako ljube Talijani kojima je uvijek na jezi- 
ku samo riječ majka, majka. Oprosti mi, draga pokojnice! 
Oprostite, jadne Istranke!" 

Završio je molitvu i zaspao. Probudio se ojačan, ustao i 
pošao misiti. Iza mise stupio je u župni stan i župniku se 
opravdao da mora u Žminj. Začudio se što se Giacomini ni- 
je protivio. Naprotiv, bio je dobre volje. Pokušao je napra- 
viti prve korake po sobi i bio je veseo, ponosan na svoj hod 
i odlučnost. 

Hodam“, kliktao je. ,,Pa u Žminj, kažeš? \e, tako dale- 
ko još ne mogu. Morat ćeš sam. A domine* Za takav put mi 
se nisi dosta obukao. I odmah bez ikakvog jela misliš poći“ 


Nećeš, brate. Gospo Mariutta! " 

Križmanić je rekao da će i onako počivati u Ježenju a 
daje u Žminju gostoljubiv plovan Mate. 

»Gostoljubiv. \e kažem da nije? prigovorio je Giacomi- 
ni, ali ukusa nema. Moj Bože! Znam ja kako živi plovan 
Mate. Jede napola sirovo kao Kranjci. Hranu bijeli maslom 
premda sjedi među maslinama: uopće Mate Čiribirac! Bra- 
vetina mu ide u slast, a što je dobro nije znao niti će znati. 

Sa čudnom žalosti u grudima pošao je Križmanić na put. 
Tajno ga je ganuće obuzimalo kad je prolazio mimo zadnjih 
kuća u Tinjanu i zaokrenuo nizbrdo u Dragu. Dan je bio 
mučan. Jednolično, suho, sivo nebo pružalo se nisko nad 
zemljom. Puhao je mrzli vjetar, mirisalo je po snijegu od 
Učke i Cićarije. Tišina je ležala nad I)ragom i samotnim 
mostom. Sumornost prirode ozuzela je i svećenikovo srce 
što se stisnulo u nepoznatoj i nejasnoj grozi koja se prelila 
živcima i moždanima. Nehotice se ogledao i lecnuo. Neda- 
leko je stajao usamljen čovjek i promatrao ga. 

Jože“, dahnuo je svećenik. »Gledaj, ne bih ga prepoz- 
nao. Oslabio je. Brada mu je narasla. 

Mahnuo mu je rukom. Jože je kimnuo i približio se. 

I »Hajdemo", rekao je svećenik uspinjući se uzbrdo. Jože 
je išao pred njim po strani. Nenadano se zaustavi, pljesnu 
rukama, čudno zatuli i uze kamen. Nekoliko vrana zagrak- 
talo i poletjelo. ' 

Jože“, rekao je svećenik i kazao mutavom rukama. »Ne 
boj se crne ptice. Zlokobna je samo u pismu i pjesmi, inače 
je Božji stvor. Zar ne znaš da je u pustinji hranila proroka? ? 
' Jože je razmišljao, a nato je stresao glavom. Što je o- 
sjetio nije znao kazati. 

. Tada su se putnici uspeli na brdo a pred njima je bio Je- 
ženj. Iza Ježenja su letjela veća jata vrana. Jože je nijemom 
srditošću zamahnuo rukom za njima... ' 

Kao po običaju uzavrijeli su Križmaniću kod tetke mli- 
jeka. On je tetki ponudio od jela što mu ih je naprtila za put 
župnikova poslužiteljica u Tinjanu. Uvjerio je tetu da je do- 
nesao upravo za nju. Dobro joj je učinilo. Bezbrižno se 
razgovarala o sebi i tinjanskim plovanima. Ispitivala je bri- 
šu li u crkvi paučinu s križnoga puta, njezinoga" križnoga 
puta, .koji je toliko stajao da ljepšega nemaju u svoj Istri. 
Brinula se je za trinaestu postaju kako Gospodina s križa 
skidaju. Skoro bi je bili razbili kad su je obješali na zid... 

Svećenik se je ljupko smješio ženinoj samohvali. A kad se 
sada dosjetio kamo mu je poći, postao je neustrpljiv. 

Idem, tetko ", rekao je i ustao. 

Tiktočeno ga je pogledala. 

Vidiš, tetko", rekao je, »poći mi je u Žminj. Tebe sam 
pohodio samo usput. Imam posla". 

,,Siromah"', rekla je. ,,A zašto moraš u Žminj? Ni kratak 
put. Nećeš doć nazad do večeras". 

Možda hoću", rekao je te si raskopčavao kaput. Do- 
taknuo je molitvenik i izvukao ga iz džepa. Trenutačno 
mu je kod srca postalo čudno i teško. Sam sebe nije razu- 
mio. Rekao je iz potrebe htijući se povjeriti. 

2Vidiš tetko, zbog te knjige moram na put. Blagoslovi 
me, tetko! 7? 

Protegnuo je ruku. Žena je po nagonu posegnula za knji- 
gom. 

»Ne znaš čija je nekada bila. Pogledaj je. Dao bih ti je za 
uspomenu, ali ne smijem", rekao je svećenik. Starici je pro- 
blijedilo lice, ruka uzdrhtala. 

Isuse, Šimetova knjiga", zavapila je, zateturala i klonu- 
la. Svećenik ju je uhvatio. A knjiga je odletjela preko sobe. 
Žena je doskora došla k sebi. Šime podigne knjigu. 

Daj mi" molila je tetka Terezija. 

A svećenik je nije čuo. Dignuo je knjigu kojoj se otkinuo 
hrbat kad je silom odletjela na tlo. Iza otkinutih korica na 
hrptu odletio je savinut list. Svećenik se bio sav zadubio u 
nj. 

»Daj mi knjigu, unučić", molila je tetka po drugi put. 
Tada se je Križmanić osvijestio i uskliknuo: 

»Tetko, Bog će svjedočiti! 

»Ča govoriš? upitala je zabrinuto. 

KA pravedni i i sveznajući koji je sve vidio predao mi ga 
je u vlast“, govorio je svećenik još uvijek kao samom sebi 
dok je žena luilkaa gledala i ispitivala: 

»Pak ča ti je, unučić? Ča to govoriš? Ja te ne razumen. 
Reci, daj, po istarski! Ali se šališ? 

»Tetko", pristupio je Križmanić bliže ženi i govorio kao 
da se tek probudio" 

»Kako da ti kažem, tetkož Ne mogu, ne znam ti riječi- 
ma ispričati da bi odmah razumjela. Kasnije, tetko, kad se 
vratim iz Žminja čut ćeš čudnu pripovijest kojoj sada još 
ne znam svršetka. Gledaj, sada moram na put. Žuri mi se. 
Nestrpljiv sam. Tetko, moli za me! Znadem doduše da i je 
sam Gospodin Bog sa mnom i da mi je dao jako oružje u 
ruke ali ipak neće biti lak posao. Daj, tetice! Još ću te samo 
zagrliti. A ti moli za me i ostaj zdrava“. 

Žena se je tijesno priljubila uza nj kao da nešto tajanstve- 
no sluti te je zaplakala: 

»Unučić, imam još samo tebe..." 

»I ja samo tebe, tetko" odgovorio je. 

Nekoliko časaka bili su nijemo zagrljeni. Križmanić šap- 
nu: 

»Vidiš, idem čovjeku koji je ubio mog pokojnog oca". 

Zabrinuto je gledala i još ga čvršće privinula na srce. 

»Unučić...? 

»Zloban i nasilan je čovjek. Dozvolio je da nedužan čo- 
vjek dvadeset godina trpi u tamnici", počeo se svećenik po- 
vjeravati. Ona uskliknu: 

Ne hodi k njemu, boj ga se, unučić. Bog ga je zapuš- 
ti." 

Mene neće", odvratio je svećenik i dignuo onaj listić ko- 
ji je prije ispao iz molitvenika. ,,Time ću ga, tetko, uplašiti“. 

Oslobodio se njezinog zagrljaja, spremio molitvenik i li- 
stić i otputio se. 

.Sinko ", molila je, ,,zami domaćega človeka za druš- 
tvo, zami, da budeš sigurno hodi, zami Jureta, Jožeta, vi- 
diš, pozvat ću ih, susede, unučić! Neka gredu s tobom, ćete 
se vrnut*. 

Uzet ću Jožu", rekao je svećenik, nijem je, ali vjeran. 
Ne bih s onim rado govorio pred svjedocima. Tetko, zar 
ne želiš znati tko je ubio Šimu Križmanića kojega je Terezi- 
ja Defar tajno ljubila? 

,,Bog mu prosti! Neću!" odvratila je. 

,,Da?', rekao je svećenik, ,i ja sam mu oprostio. Ali po- 
trebno je da s njim govorim. Mate Šestan trpi nedužan. 
Idem zbog Mate, tetko". 

»Neka te vodi i čuva Bog", rekla je potresena, dignula 
ruku i blagoslovila mu obraz križem... Ša 

Križmanić je pošao i potražio Jožu koji je čekao na ob- 
ližnjoj kamenitoj ogradi. Svećenik namigne, a Jože mu od- 
govori kimanjem glave i krenuše na put. 

Da. Bog mi je predao Martina u vlast", razmišljao je 
Križmanić. ,,A što sam prije imao u rukama? Očev molitve- 
nik! Da ga ne poznaje, Martin bi rekao. Bih li mu mogao do- 
kazati zločin? Ali sada otkako imam u rukama njegovu ne- 
plaćenu namiru, sad sam pravi utjerivač: Martine Milohano- 
vichu! Plati što duguješ pokojnom Šimi Križmaniću čije te 

ime plaši. Plati! Sam znaš da si dužan, i tražio si taj papir 
kod umorenoga. Uzeo si mu čak molitvenik jer si vidio da 
je u nj spremio zadužicu. A kasnije nisi ništa našao. Ha! Nisi 
znao kako Šime Križmanić sakriva važna pisma. Nisi znao! 
A ja znam, ja koji sam deset puta vidio prije nego li sam za- 
boravio. Deset puta, dapače sam sam se povađao za ocem 
pa sam svoj ispovijedni listić tako sakrio da mi je dobri fra 
Frane na lukav način morao pripomoći do drugoga dok 
sam još bio u školi u Pazinu. 

Dalje je razmišljao: ,,Čudni su to slučajevi. Skoro smi- 


oješni, kad ne bih vjerovao u Božju Providnost. Čitao bih u 


pripovijesti i rekao da se što takvo ne može dogoditi, ipak 
se dogodilo. O Bože! I tek sad osjećam kako je prava istina 
da ni vrabac ne pada s krova bez Očeve volje. Amen! Tvo- 
ja volja neka bude, Oče, Oče, Oče!“ 

Žurio je ustrajno za mutavim Jožom kad li se Jože izne- 
nada zaustavi kao prikovan. 

2 3 , + . . . 2 . 

»Podimo rekao je svećenik kad ga je dostigao. Jože je 
ozbiljno zatresao glavom i pokazivao ispred sebe. 

»Gdje opet vidiš te tvoje glupe ptice?" pitao je svećenik. 
Jože je pokazivao rukom. Svećenik je doista opazio da me- 
du hrastovima sjedi nešto slično ptici. 

»Hajde potjerat ćemo je kamenjem “, rekao je svećenik i 
posao svojim putom. Podignuo je kamen i bacio ga. Ptica 
nije odletjela. Šime se okrenuo za mutavim Jožom. Vidio je 
da je krenuo postrance. ,,Obići hoće strašilo i izbjeći mu", 
pomislio je Šime i pošao, a da se nije ni osvrtao. 

Kad je već bio odmakao, okrenu se. Zlokobna ptica, 
ME veni sokol, letio je prema Jožinom zaklonu. »Iako 

sA . pe ; sop: i. Loon 
e » rekao je svećenik, ,,sada će se natjecati, tko je brži“. 
omilovao je mutavoga. Usred bijeloga dana htjela je još u 
nom njemu prevladavati nepoznata groza. ,,Lud sam? 


? 

rekao je. ,,Nisam li u Božjim rukama? Polazim doduše na 
zvijer, a idem drzovito. Ustani, Martine Milohanovichu! Go- 
vori i plati, što duguješ. Tjeram! Danas me nećeš baciti iz 
kuće“. 

Bio je na cesti kod Zgrabljići..... 


18. Vukodlak. 


Križmanić je pred sobom ugledao Milohanovichevu ku- 
ću. Zaustavio se nekoliko časaka da odahne. Izmolio je 
kratku molitvu, obazreo se, ali Jože još nije bilo. Onda je 
koraknuo odlučno prema kući. Stao je u hodniku iz kojega 
ga je posljednji put izbacio Martin. Očekivao je da će svaki 
čas stupiti preda nj surovi čovjek psujući i podižući ruku na 
nj. Svećenik je u neprilici smišljao što da učini u tom sluča- 
ju. Pogledom se osvrtao lijevo i desno. Nikoga nije bilo, nit- 
ko mu nije došao u susret. Pokucao je na vrata sobe, gdje 
je posljednji put vidio Milohanovichevu ženu s namješteni- 
kom njezina muža. Nitko se nije javio. Svećenik je nato od- 
lučno otvorio vrata dućana. Zvonce nad vratima je zazvoni- 
lo. Šime je istog časa začuo korake na katu iznad sebe. 

Tko je?" upitao je uznemiren ženski glas. 

»Njegova žena“, pomislio je Križmanić i rekao svoje ime. 
Odmah zatim je začuo brze korake po stepenicama; pre- 
da nj je gotovo dotrčao onaj mladi Milohanovichev namješ- 
tenik. 

Čime mogu poslužiti?“ upitao je i nezadovoljno i ra- 
doznalo mjerio svećenikovo lice. 

»Želio bih govoriti s gospodinom Milohanovichem, od- 
govorio je Krizmanić. 

»Žalim, gospodina nema kod kuće, ,rekao je namješ- 

tenik. Kad je Šime rekao, da je stvar hitna, viknuo je prema 
katu: 

»Gospo, izvolite doći dolje na čas! 7 

»oto je?" upitala je žena još nezadovoljnije nego prije. 
Malo zatim je stajala pred svećenikom. Nije ga prepoznala. 
Rekao je još jednom da bi želio govoriti s Martinom. 

»Porazgovorite se s ovim gospodinom“, odgovorila je i 
pokazala na namještenika. 

»Moram govoriti upravo s gospodinom Milohanovichem ?, 
rekao je Križmanić. 

»Ja sam Milohanovicheva žena", odgovorila je žena, ,,pa 
mi možete vjerovati da muža kad je odsutan zastupa ovaj 
gospodin ". 

Pokazala je na namještenika, koji se uljudno naklonio i 
nešto porugljivim izrazom oko usnica rekao : 

»Tako je, dragi gospodine. Gospa je sama kazala. Zastu- 
pam gospodina Milohanovicha kad ga nema kod kuće". 

»Obavite dakle posao s gospodinom, Angelo", rekla je 
žena i okrenula se da pode natrag po stepenicama. 

»Dozvolite“, uskliknuo je tada Angelo prema svećeniku. 

»Ako se ne varam vi ste već bili ovdje pred malo vremena". 

»Bio sam!* rekao je Šime. 

Žena se živahno okrenula i uskliknula: 

»5to? Vi ste to? Pa što hoćete od mojega muža? Već po- 
sljednji put ste opazili da mu niste po volji. Ne znam dodu- 
še, što imate s njim. Ali recite čemu uopće dolazite! 

»Gospodin Milohanovich znade", odvratio je svećenik ,,i 
danas se ne dam otjerati. Moram govoriti s njime". 

Žena ga je pogledala nekako sažalno i rekla: ,,Prije ve- 
Ččera ga nećete dočekati". Dodala je: 

»A ni ne savjetujem Vam, da ga čekate. Posljednji put 
ste ga strašno rasrdili. A kada odlazi od kuće, nema šale s 

njime. Bog zna, hoće li se vratiti trijezan. Ne biste li obavili 
bez njega? Lako se možete povjeriti bez straha. Moj muž ne 
sakriva preda mnom ništa *. 

,»Ne vjerujem?,osmjenu se Križmanić, usiljeno i gorko. 
Žena se zagledala u nj i upitala? 

»Pa kako to da poznajete mojega muža? Tko ste Vi?" 

Zla savjest se javlja u tebi", pomislio je svećenik kad 
je opazio njezin nemir. ,,Ne boj se. Tvoj odnošaj prema mu- 
žu ne brine me. Vidim da mu vraćaš onako, kako je on uči- 
nio svojoj braći u Istri. Ali to mene ne brine. Samo ne mogu 
vjerovati da ti znaš ono što znamo samo tvoj muž i ja“. 

Odgovorio je ženi: 

,,S Vašim mužem se poznam slučajno, gospo. A vjerujte 
mi da bih Vam, rado kazao razlog svoje posjete kad bih doi- 
sta znao da Vam nije nepoznato“. B 

»Angelo, he?" izbjeglo je ženi i okrenula se je živo pre- 
ma namješteniku. 

Molim ", zinuo je taj uljudno, ,,možda su kakvi trgovač- 
ki poslovi? " 

,Sada ću vidjeti, znate li štogod", sinula je nova misao 
u svećeniku te je rekao: i 

»Neki stari posao, da! Došao sam da utjeram neki dug." 

Milohanovicheva žena se zapanjila, a namještenik se na- 
smijao: 

,,Gospodin Milohanovich nema nikakvih dugova". 

»Ja znam jedan dug. Dvadeset je godina star, dobacio je 
svećenik. 

»To nije moguće", uskliknula je žena i približila se prija- 
teljski namješteniku. 

,Javite mu kad se vrati", rekao je hladno svećenik, ,,da 
sam u Žminju i da ga čekam". Postalo mu je odvratno u 

njihovom društvu, to više kad je vidio da im nije više stalo 
do toga, da se pred njim kriju. 

Pošao je u župni stan da ondje počeka dok se vrati 
Milohanovich. Župnika Mateja nije našao kod kuće. Doznao 
je, da su ga službeno pozvali u Pazin. Pokušao je prikratiti 
vrijeme kako je znao i mogao. Sati su prolazili, dan se bližio 
morati vraćati noću. ,,[ onaj će se vratiti pijan", mislio je, 
žena ga poznaje. Hoću li mu sada uopće moći kazati nešto 
više nego posljednji put da sam došao utjerati dug. Reći ću 
mu sa osmijehom. O, vidim ga, kako će se uzrujati i odve- 
zati psa na me čim me ugleda". 

»Ni župnika Mateja nema još kod kuće", osjetio je gor- 
ko". Bit će umoran kad se vrati pa ću mu biti samo na 
smetnju. Pa neću mu moći ni kazati zašto sam opet u Žmi- 
nju. Ne! Još večeras moram natrag!" 

Obuzela ga je strastvena čežnja za dragim Ježenjem, za 
tinjanskim krajem. Sjetio se je i mutavog Jože. Kud li je za- 
lutao, gdje siromah čeka da ga otprati natrag? U tom osjeća- 
nju postalo je svećeniku jasno, da je beskorisno svako čeka- 
nje. Račune s Martinom neće urediti kratkim razgovorom. 
Što li je mislio u svojoj brižljivoj revnosti! Urediti s Marti- 
nom račune moguće je samo tako da ga iznenadi. Da, treba 
ga iznenaditi. Pismom! To je jedino što može učiniti. 

Uzeo je papir i napisao kako je mislio da će najviše po- 
tresti zločinčevom savješću. Pročitao je što je napisao, ali 
nije bio zadovoljan. 

»Sve je to previše nesigurno. Žena koja je Martinu ne- 
vjerna može pismo otvoriti i pročitati" mislio je; ,,moram 
pisati tako da uzmogne samo Milohanovich razumjeti što 
mislim "'. 

Uzeo je novi list papira i napisao : 

Martine Milohanovichu! Platite što ste vlastitim potpi- 
som i još sa dva svjedoka potvrdili da ste dužni pokojnomu 
Šimi Križmaniću iz Ježenja. Mate Šestan, brojka dvadeset 
i tri u Kopru". 

Smotao je pismo, oprostio se u župnom stanu, predao 
pismo kod Milohanovicha i krenuo odlučno na put kući... 

Martin Milohanovich se vratio mrakom. Bio je u Juršići- 
ma. Tek što je skočio s kola i dao sluzi uzde, došla mu je 
žena u susret licemjerno ljubezno ga pozdravila i rekla: 

Pa da nisi mogao doći ranije! 

Ta još nije noć", rekao je nezadovoljno muž. A ona ga 
je počela tješiti: . 

Ne zato, moj dragi! Nego onaj odvratni pop te je opet 
tražio i čekao. Čuvaj se! Što radiš? Ostavio ti je pismo i 
rekao da mora utjerati neki dug. Lijep si mi! Popovima o- 
staješ dužan". 

Vratit ću s kamatima“, zamrmljao je bijesno Martin i 
preletio Križmanićevo kratko pismo. Onda je upitao da li je 
svećenik odavno otišao. 

Žena je rekla, da će biti iza žminjskih pašnjaka ako je 

. pošao cestom. Martin je istrgnuo uzde sluzi iz ruku i sjeo 
opet na kola. Žena se zabezeknula: 

Martine, jesi li mu doista dužan?" 

Pitaj, kada se vratim na večeru", rekao je i potjerao ko- 
nje prema Pazinu. Žena je ušla u kuću i susrela svojega po- 
uzdanika. 

Angelo", rekla je slatko i značajno ga pogledala. Neće 
skoro biti natrag. Onaj je dobra pola sata pred njim“. ,,Mo- 
ja obožavana" uskliknuo je namještenik i poljubio joj ru- 
ku... 

A Martin Milohanovich je tjerao konje glatkom i tvrdom 
cestom. Nije bio posvema trijezan, ali ga je razbistrilo ta- 

janstveno Križmanićevo pismo. Razmišljao je jasno premda 
u strašnoj srdžbi, surovo iz svoje nasilničke ćudi, odlučno 
u svojoj gorkoj skrbi i vidio da je protiv njega jak protivnik 
s kojim mora obračunati oči u oči, i to odmah što prije i 
bez svjedoka. Škrinuo je zubima sjetivši se, kako ga je pred 
nekoliko dana upitao u Pazinu stari sudac kod kojega je 
imao nešto obaviti sjeća li se Mate Šestana. Milohanovich je 
tada odlučno rekao da se ne sjeća. Sudac je promrmljao da 
čovjek može u dvadeset godina koješta zaboraviti. 

Milohanovich je bijesno udario konje i povikao: 

,»,Dostignite ga ili crknite!"? ; 

Tjerao je konje cestom pažljivo motreći svaki zavoj, 
svaku ogradu uz cestu računajući da će dostići svećenika 
prije nego li skrene s ceste prema Ježenju. Da bi Križmanić 
krenuo kamo drugamo, na to nije ni pomišljao. Znao je da 
je svećenik sin pokojnoga Šime iz Ježenja. 

Bivao je sve nestrpljiviji. Predočio si je svećenikov lik, 
kojeg je zapamtio za vrijeme vožnje od Buzeta. Zločinačka 
mu je zloba uskipila u srcu. ,,Tri takva“, rekao je sam sebi: 
ovidjet ću hoće li šutjeti ili ne. Hoće! Ovako ili onako!" 

Stisnuo je usnice, udario konje i ponovio: 


1? 


»Šutjet ćeš, pope! Ovako ili onako! 
* 
Šime Križmanić sam samcat je žurio pustom cestom. 


Osvrtao se ne bi li opazio Jožu. Nije ga bilo. Mrak koji se 
spuštao nukao ga je da ubrza korak. Nije se bojao ali se 


“nikako nije mogao oteti čudnoj tjeskobi. Gorko mu se u 


misli navraćalo zadnje putovanje pokojnoga oca. Govorilo 
mu je grozno iz tajanstvenog osjećanja; dugo je razmišljao 
prije nego se sjetio da je jednom o tome sanjao. Morao se 

A tada je nešto strašno zatulilo u tami 





je nehotice obazrijeti. Cesta iza njega bila je prazna. ,,Još 
nekoliko puškometa ceste", umovao je, ,pa ću biti kod 
Zgrabljići. Putovi odanle su teži ali ljepši, bliže su Ježenju"'. 
Za časak mu se je pričinilo daje čuo udaljeno zvono; ,,An- 
deoski pozdrav zvoni u Sv. Petru", pomislio je, otkrio se i 
počeo moliti. Usred molitve je osluškivao. Za njim su do- 
lazila kola; konjska kopita su srdito ropotala. Svećenik je 
nehotice požurio. Ugledao je u blizini maleno naselje kod 
Zgrabljići. Kola su se približavala. Svećenik se po običaju 
uklonio s ceste. Časak mu je bilo teško pri srcu, i najra- 
dije bi skrenuo s ceste u šikarje i sakrio se u osamljenu 
hrastovu šumicu. Ali više nije bilo vremena za razmišljanje. 
Kola ga stigoše. Križmanić se okrenuo i prepoznao Miloha- 
novicha. ,,Bog je tako htio", pomisli. 

Smjesta je zaustavio konje.i povikao: ,,Stoj!? 

Svećenik. je stao. Milohanovich je skočio s kola i stao 
pred njega. 

,.Što sam dužan i komu?" upitao je izazovno. 

»sami to dobro znate. Platite!" odgovorio je svećenik. 

Martin je posegnuo u džep i izvadio lisnicu. 

»Koliko? Odmah!" 

e!" rekao je svećenik, »toga duga ne utjeravam. Moj 
otac je mrtav i ja, njegov sin, oprostio sam Vam krivicu i 
dug. Zahtijevam samo da platite što dugujete nesretnom 
Mati Šestanu ". 

»Ne poznam ga", uskliknuo je Milohanovich. 

»Ne lažite, sve znam!" rekao je odlučno svećenik. ,,Po- 
mislite na Boga, koji je sve vidio i zna da ste ubojica. 

»Lažeš, lopove!" uskliknuo je Milohanovich i ispružio 
ruke, kao da će pograbiti svećenika za vrat. 

Križmanić se sklonio s ceste i zapanjeno odskočio pre- 
ma ogradi kraj ceste. 

»Stoj! Vraže! Pucat ću!" divlje je poviknuo Milohano- 
vich. 

»Isuse! Marijo! Josipe!" pomislio je svećenik, stao i 
obazreo se. Martin je ciljao ispruženom rukom. Svećenik se 
kušao baciti za gomilu kamenja i zazvao pomoć. Onda je na- 
gonski skočio preko ograde prema kućama. Tada je vidio 
da je sa strane sijevnulo. Pucanj se razlijegao uvalama, a 
svećenika je zapeklo kao da mu je tkogod otkinuo teški po- 
voj s rane. Posrtao je bez jasne misli još nekoliko koraka uz 
ogradu. Osjećao je da mu je ubojica za petama. Uhvatila ga 
je tjeskoba, slična neshvatljivoj čežnji za domom. Još mu 
se činilo da vidi kako pred njime iza kamenja čuči mutavi 
Jože. Osjetio je poziv da zavapi na glas. Nato se srušio na 
tlo. Milohanovich, koji je bio ispalio još jedan hitac, bacio 
se na svećenika. Nešto je strašno zatulilo u tami. Težak ka- 
men udario je Milohanovicha u leđa da je iznenađen sko- 
čio u vis i pojurio za preplašenim konjima. Dostigao je ko- 
la i već se rukom uhvatio za njih, kadli ga pograbi nešto teš- 
ko i bijesno mu se zarilo u zatiljak gušeći ga i stiskajući. U 
nečovječnoj se grozi Milohanovich za trenutak istrgnuo pro- 
gonitelju, skočio na kola, pograbio uzde i divlje bježao u 
noć. Ali začas su ga one dvije bijesne ruke iznova pograbile 
za vrat i grčevito ga stisnule. Milohanovich je izgubio svijest 
i srušio se s kola na cestu. Slobodni i preplašeni konji div- 
lje su jurili prema Lukšetićima. Tek pred Pazinom su im 
stala na put dva žandara i zaustavila ih. Umirili su ih i pove- 
li natrag: Kod Lukšetići su doznali, da su to Milohanoviche- 
va kola iz Žminja. 

»Ča vranića!" zapanjeno je pogledao žandar žandara. 
Iz Pazina su ih bili poslali u Žminj upravo po — Martina... 

Tamna je noć pokrivala istarsku zemlju od Golića od 
Čulekbrega, od Turkovca i Gromače do Veloga brega i Ve- 
loga vrha. Noć gluha kao zločin i grozna kao zločinčeva 
smrt. A usred gluhe noći probudilo se iznenada srdito grak- 
tanje i prenosilo se iz šikare u šikaru, od jednoga luga do 
drugoga. Čudna strahota budila je ptice iz noćnog sna. Blje- 
sak koji je sijevnuo iznenada u noć, hitac koji se zasjekao u 
muk. Zatim je buka utihnula. Nešto je zavijalo kao vuk ili 
pobješnjeli pas. Nadaleko su to čuli ljudi i preplašili se. 

»Cuješ, Mate?" upitala je žena. 

Ča, Mare?" upitao je muž. 

,,Vukodlak laje..." 

»E pa laje..." 

»,Bože moj! Strah me je, Mate! ?.... 


19. Zadnje Toninovo pismo 


Barba Tonin, ,,kancelar" botre Tereze u Ježenju, djelo- 
mice je stanovao u Zgrabljićima gdje je od rodakinje koju 
nije niti poznavao naslijedio siromašnu kućicu u samoći, 
upravo toliku da se je mogao zakloniti u nju otkako ga 
je život nemilo šibao. Tu je mogao u zimsko i kišovito 
vrijeme mirno razmišljati o događajima iz svojeg nemirnog 
života, bez predbacivanja i bez velikoga kajanja. ,,Ča je, 
je", običavao je govoriti. ,,Rodio sam se pod takvom zvi- 
jezdom, da nisam nikada našao staleža koji bi mi odgova- 
rao. Rodio sam se za sve i ni za što. Brada mi nije izrasla 
i život mi nije htio procvijetati. Ali nešto imam. Doživio 
sam roman, istinitu pripovijest. Kad bih sve zapisao; ljudi 
bi plakali čitajući da je Tonin bio/ učenik latinskih škola, 
kuhar na lađi, pisar, pjevač i glumac prije negoli su mu 


oduzeli pošteno ime tako da je morao u samoću bez služ- 
be gdje šuteći trpi i živi kao ljiljani u polju. Ne sije, ne 
žanje, ali je ponosan i ljudi ga ljube. Ha! Što kažem? Ljube. 
Kaži, trebaju te, Tonine, pa ćeš reći pravo, trebaju... Da li 
plaćaju? Pfui!" 

U svojoj šezdesetoj godini bio se je Tonin ipak toliko 
priučio misliti na se, da je nekoliko tjedana prije zimskih 
kiša počeo nositi zasluženo i naprošeno blago u kuću kod 
Zgrabljića. Kad je zatim pritisnula zima, zatvorio se u 
kuću i živio u njoj kao poljski miš u svojoj rupi. Zakopan 
u stare, oguljene ovčje kožuhe i rastrgane ženske ječerme 
podavao se tada najrazličitijim mislima, govorio sam sa 
sobom i tako ,,počivao" dok ga slučajno nije tko trebao 
i pozvao. Pustio je da ga zovu, ali glumio je srditost jer ga 
ometaju u važnom poslu. »Čovječe", vikao je, ,,da znaš, 
kako si mi na nepriliku. Knjigu pišem. Ljudi će se otimati 
za njom jer će iz nje naučiti što je prava sreća na svijetu. 
A ti si došao i buniš me". Obilnija plaća bila mu je redo- 
vito dar za njegovu uslužnost. 

Te večeri bio se Tonin upravo vratio s takvoga ,,drago- 
ga" puta iz udaljenog sela gdje je bolesnu seljaku napisao 
oporuku. Dobio je vedro vina što ga je posebno veselilo. 
Naložio je vatru i predao se uživanju. Kada mu je vino 
udarilo u glavu, neprisiljeno je počeo predstavljati kao u 
kazalištu. Predstavljao je Rimljanina Kasija kako se pre- 

* pire s Brutom. Brut se ljutio da ne može pristati na izdaju 
i da će braniti posljednjega Rimljanina Cezara. Kasije je 
prigovarao i psovao ga da je ,kukavica", čovjek bez zna- 
čaja. Onda je dokazivao da je Cezar najgori izdajica do- 
movine. ,,[ ti, Bruto, hoćeš li braniti izdajicu?" srdio se 
niskim glasom. Višim glasom je odgovarao Brut: ,,Izda- 
jicu mrzim, prijatelja branim!“ Prijatelja..." produljio 

je porugljivo Kasije praveći se kao da prisluškuje, a onda 
je rekao: ,,Čuj! Netko kuca. — »Nitko ne kuca", odvratio 
je Brut. Tada je Tonin, zaboravivši svoje dvije uloge, doista 
neprisiljeno prisluhnuo i uskliknuo je: 

»To je bio pucanj, ha! A ovo je još jedan pucanj!" 

Iznenada je oživio, skočio k vratima i zatvorio ih kra- 
čunom. Nepoznat divlji krik i štropot oglasio se pokraj 
njegove kuće. Tonin se dugo nije mogao umiriti. 

»Noć ima svoju moć“, snašao se konačno i zijevnuo. 
Još. se jednom zalio vinom i pošao u postelju. Već j je htio 
zgasnuti svjetiljku kad li mu je netko sada uistinu zaku- 
ćao na vrata. 

Samo kucaj", pomislio je Tonin, ,,iz kuće me nećeš iz- 
mamiti". Pritajio se i puhnuo u svjetiljku. Nije ugasnula. 
Na vratima je opet tuklo. Tonina je uhvatila groza. Pa tko 
bi ga sada u noći mogao trebati? Pošteni ljudi spavaju u 
noći, umovao je. Hici koje je prije čuo uzburkali su mu 
misli. Više nije mislio na svjetiljku koja je svjedočila da je 
u kući. Sav zbunjen pokušao je glumiti. 

»Iko kuca?" oduljio je promuklo, da glas bude što 
strašniji. Nitko nije odgovorio. Samo j je u vrata srdito uda- 
ralo. 

»Daj mir!" odazvao se Tonin, oponašajući glas odraslo- 
ga mladića. A kada kucanje na vratima i prozoru nije pre- 
stajalo, Tonin je zajauknuo kao žena i ljutio se: 

»Hote dalje k susedu. Pet nas je u kući s malom dicon. 
Ne plašite hi za Bojžu ljubav!" 

Nepoznati ni tada nije odgovorio. U mutnoj svjetlosti 
opazio je Tonin, da se vrata krive, ječe i škripe. Kračun je 
Popuštao i najednom je zinula noć u kuću. Vrata su od- 
letjela. 


\ 


.»U pomoć, susjedi, prijatelji, braćo..." uskliknuo je To- 

nin, stisnuo se za postelju i pokrio si glavu ječermom. U 
kuću se uvalio neki čovjek, pao je nauznak i dignuo se. 
Kroz izlizan ogrtač Tonin ga je prepoznao i skočio na noge. 
Nekoliko trenutaka nije mogao do riječi. A nato je počeo 
vikati kao srdit junak u svečanoj igri: 

»Vranić te, zločesti provalniče, slabo seme, razbojnik 
bez duše, crni duše tmine! 

Ratoborno je planuo na protivnika. 

»Glupan mutavi, kadč si se navadi silom provaljivati u 
kuće i mirne ljude buditi iz sna, budalo gluha? Van, van, 
van!" 

Čovjek koji je stajao pred njim zabezeknuto je gledao, 
kimnuo glavom i nato u znak molbe sklopio ruke. Bio je to 
mutavi Jože. 

Van, Van! Smrzni se ako hoćeš u noći. Kod mene ne- 
ćeš noćiti", vikao je Tonin i junački ga gurao prema vrati- 
ma. Jože se tada sabrao, izašao u noć, iščeznuo za čas, ali 
se odmah opet pokazao. Na rukama je nosio onesviještena 
čovjeka. 

Sveta Device", uskliknuo-:je Tonin i uzmaknuo. A mu- 
tasti je pošao sa svojim bremenom k postelji, položio je 
onesviještena čovjeka na nju i pao pred posteljom na ko- 
ljena. Rukama je pokrio obraz i strahovito zaplakao. 

,Mladi plovan iz Tinjana?, viknuo je Tonin kad je po- 
gledao u lice čovjeka koji je onesviješten ležao na postelji. 
Promatrao je svećenikovo lice i usklik nuo: 

Živi!" 

Spremno je pristupio k posudi s vinom, zagrabio i po- 

, nio ranjeniku. 

Tako vraćam plavinac u Tinjanu, plovane", promrm- 
ljao je; ,,ni jednako vrijedno, ali je istarsko i vratit će dušu 
natrag". 

Nekoliko kapljica orosilo je usnice onesviještenomu: 
curkom je vino poteklo preko podbratka. Možda je mrzlo 
piće osvijestilo ranjenika. Uzdahnuo je i osvijestio se za 
kratko. Tražio je naokolo očima. 

»Reverendissime, budite bez straha", htio je reći Tonin. 
Ranjenik je slabašno uzdahnuo: 

»Pišite... biskupu u Trst..." 

Nato se opet onesvijestio. Jože koji je bio ustao i nijemo 
buljio u svećenika, položio je tada svoju ruku Toninu na 
rame i pokazao mu torbicu koja je visjela na zidu. U torbici 
je bio pribor za pisanje, crnilo u lončiću, pera i crtalo. To- 
nin je nezadovoljno pogledao mutavoga i rekao: 

»Prijatelju, pisma se pišu danju". 

Ali Jože je odlučno dohvatio pero, papir i crnilo, met- 
nuo sve to na šepav stol, pograbio Tonina i pritisnuo ga na 
klupu. Nato je posegnuo u svoj džep i nasuo pred pisara 
šaku sitnog novca, davao je znakove i tjerao ga milom i 
prijeteči,da piše. Tonina je hvatala groza. 

»Što hoćeš, pobješnjeli čovječe?" rekao je. ,,Ta pisat ću 
noćas, ako moram; hvala Bogu ta nisan bez papira. Ali daj, 
dušo, reci, ča da pišem? Znaš li ti? Znadeš? To je dobro". 

Razmotao je pred sobom list i pobrao novac što mu ga 
je istresao mutavi. Jože je odobravajući kimao glavom. 

Tonin je naslovio pismo: 

,»Prečasni i mudri gospodine biskupe! 

Zatim je napisao, da kod njega na ,,bijednoj" postelji 
umire Božji svećenik, mladi plovan Šime Križmanić. Već 
je htio potpisati svoje ime, kad ga je mutavi čudnim kret- 
njama upozorio na se. 

»Ča?" upitao je Tonin, ,,o tebe da pišen? Razumen li 
te pravo? Samo kako ćeš mi povedat da te moren razumet 
i to napisat? "? 

Gledao je Joži u obraz, buljio u nj i mrmljao: 
Neka sa Bog razumije! Ali ja ne. Ili mi se meša u glavi 
pa ne vidin pravo“. Počeo je ispitivati znakovima. [znena- 


da mu je bljesnulo u očima te je potegnuvši Jožu tik uza 


se mraka ' R 

«Govori i gledaj mi na usta kad buden govori. Razumiš 
me“ 

MuLa-ti je kimnuo. Obojica su zaboravili na ranjenika. 

»Pišen , rekao je Tonin. Ja mutavi i bedasti Jože, po 
svoj Pazinštini i Tinjanštini dobro poznat... Je li tako?" 
Mutasti je kimnuo. Tonin je govorio i pisao: 

»Ja, dakle, mutavi Jože, kazujem Toninu, po domaće 
Bradi, ovo pismo i izjavljujem... Ča? Da želiš svidočit za 
plovana* Dobro. Pišimo! Svidočin... Ča vranića* Da si ga 
ubi? Ne! Nego kako? Da se je sam ustreli? Ni to ne. Neka 
le vranić razume! Kega si zadavi? Govori pomalo i pamet- 
no! Nu, hoće li ča bit? Aha! Ti si zadavi? Onega ki je u plo- 
vana puca? Pa ki je to? Ča? Tvoj otac? Otkad san na svetu, 
nisam zna da imaš oca. Nu dakako, po sveh ljudskeh i Boj- 
žeh zakoni ga moraš imat. Samo, ki je, ki je! To ćemo već 
doznat, ako si ga uistinu zadavi..." 

Prestao je pisati i promrmljao: 

,Siromah, zmešala mu se pamet od straha i groze! A ti, 
Tonin, ne draži ga. Piši kako da pametnom pišeš..." 

Gledajući Joži u lice začas je zašutio. Pritajeno se začu- 
dio i pisao. Onda je podignuo lice i rekao: 

»Jože! Kažem ti. Tvoj otac je Martin Milohanovich iz 
Žminja." 

Mutavi je potvrdio kimanjem glave. Tonin je ozbiljno 
shvatio svoj posao. 

Pa kažeš da je ta Martin puca na plovana? To ti veru- 
jem. Tr ču san hitac. Pa da li bi mi Li Jože reka zač je ta 

gad strelja? ... Znaš li* He! Čujmo! Da ga se je boja? Za to 
jer je plovan ima kod sebe nešto* Nešto je zna? He! Da je 
ta Martin još nekega drugega ubl? Plovanovega ocat Bog 
ti da pamet! To bi moglo hit istina. Iz Ježenja san ču. Križ- 
manića iz Ježenja su našli uistinu ubijenega. Pa kako da ti 
to znaš? Da li ti je to reka plovan? Ne! Pravo je učini. 
Gluhe bukve bi se bi ispoveda. Pišem, pišem. Ma kako si 
ti to dozna? Ki je tebe to reka* Morat ćeš sam napisal, a 
reć nikad." 

Gledao je bez straha, potpuno umiren u lice mutavoga. 
Ali se iznova prestraši. Čitav se Jožin lik iskrivi od tuge. 
Lsnice su igrale i najednom je Tonin čuo odlučno i jasno: 

Mati! 

Tonin je planuo od čuda. Još prije negoli se je snašao, 
uznemirio ga je nov štropot na vratima. Obazro se je i po- 
viknuo. Na vratima su sinule dvije bajunete. Dva klobuka 
s pijetlovim perjem ušla su kroz niska vrata. 

U ime zakona! 

Jože se je stresao. Nato je predano složio ruke i pružio 
ih prema žandarima. 

»Smilujte mu se, luda je", molio je u trenutačnom sa- 
žaljenju Tonin i dohvatio je papir što ga je bio ispisao. 

Tada se je iza žandara pojavilo novo lice. Unišao je 
žminjski plovan Mate i sav usopljen pozdravio: 

»Hvaljen Isus! " 


20. Oče, budi volja Tvoja! 


Šime Križmanić še osvijestio i začudio. Ležao je u pro- 
stranoj bijeloj sobi s likom Raspetoga pred sobom na stije- 
ni izmedu dva prozora, koji su sijevali u blijedom svjetlu 
kasnog predvečerja. Tada je bolesnik opazio uza se mno- 

go poznatih lica. Tu je bio župnik iz Tinjana s nabuhlim, 
potpuno izobličenim licem od suza koje su curkom curile 
niz lice. Pokraj njega je stajala začuđena gospa Mariutta. 
Uz Mariuttu je bila teta Terezija. Uz nju je stajao žminjski 
župnik Mate i micao usnicama, kao da nešto guta. ,,Plakati 
mu se hoće", pomislio je Križmanić i opazio sebi s lijeve 
strane beramskoga župnika. ,Pjesnik naš, Manzonija je 
preveo na naš jezik", sjetio se ranjenik i nasmjehnuo se. 
Onda mu je postalo sve jasno. Šapnuo je: 

»Biskup...? 

Žminjski župnik mu je grčevito potvrdio, a Kalac se sag- 
nuo nad bolesnika: ' 

Brate u Božjem vinogradu", rekao je i pokazao na štolu 
koju je imao preko ramena. Križmanić je uzdahnuo. Zna- 
naca je nestalo. Kalac je poklenuo uz postelju i stao moliti. 
Križmanić je šutke sam u sebi ponavljao za njim ispovijednu 
molitvu. 

Onda je zapao u sanje. Gubio se, nekamo padao, sanjao, 
slušao, ljubio i bojao se. Jato vrana graktalo je u nevidlji- 


vu prostoru. Nato su ptice ušutile. Neki je čovjek govorio. 


odvratno i. porugljivo. Pripovijedao je o psu koji se odaziva 
na biskupovo ime... Bilo je gorko. A tu je opet Tinjanska 
Draga tiha, tjeskobna. U neizmjerno mračnu dubinu boles- 
nik tone sve dublje i dublje... U jami je, ne zna kuda. Ža- 
lostan je, ne zna zašto, Tko bi ga utješio? Čuj istarske vida- 
lice! Što poju? ,Martin ubojica, Martin proklet"... ,,Neću 
njegove smrti" moli bolesnik. Vidalice poju milo: ,,Sprav- 
jaj mi se ti, spravjaj, Mare, žejice moja..." Tko otpjeva? 
,»Spravna sam ti ja, spravna, Ive, žejice moja, put tvojega 
stanja. Ti si srdašce!“" ' 

Bože, Bože, Bože! Kako je težak put iž Drage u Ježenj. 
Na prsima leži, probada ga u plućima, guši... Što? Komu 

poju naricaljku? Teti u Ježenju? Tetice, blagoslovljena 
moja druga majko! Ne! Ta ne poju naricaljku. Zvone. Za 
imendan i na čast gospodinu Jurju, koji dolazi pohoditi 
svoju Istru... : 

»Zdravo, veliki Istranine! Zdravo biskupe Jurju!" 


koOkok 


Bolesnik se je ponovo osvijestio i pogledao u svjetlost. 
Svijeća gori kraj postelje, na stolici kraj svijeće sjedi netko 
sam, nijem, s krunicom među prstima. Sada je ustao, stoji. 
Zdravo, veliki biskupe, dobrotvore cijele Istre. 

»Za Božić, presvijetli, ako Bog da..." moli kao za opro- 
štenje bolesnik. : 

»Za Božić", kimne biskup i položi svoju desnicu na ra- 
njenikovo čelo. 

»Boli li?" 

»,Dobro je..." 

Križmanić vidi, da se biskupu zalijevaju oči suzama i 
da se okrenuo prema raspelu na zidu. 

»Oče, budi volja Tvoja!" 

»Na vijeke!" šapne bolesnik. 


koko 


Opet je budan i gleda. Jutarnje svjetlo prodire u sobu. 
Pred njim, ispod Raspetoga na zidu, malen je oltar. Šest 
svijeća gori na oltaru. Između svijeća miče se svećenik, za- 
živa mir Gospodinov. Križmanić poznaje svećenika i znade 
da moli za nj. ' 

»Biskup... dobrotvor!" 

' Svećenik podiže. Svećenik moli Očenaš, Jaganjče Božji 
i udara se u prsa: 

Gospodine, nisam dostojan... * 

Šimi je netko pridignuo glavu. Šime vidi, da ga biskup 
želi pričestiti i da se je okrenuo pred oltarom. 

Šime moli i kaje se iz sve duše: 

.Ispovijedam se... moj grijeh, moj preveliki grijeh...“ 

Šime ponavlja: 

»Evo, Jaganjca Božjega... Gospodine, nisam dostojan..." 

Meka ruka mu uzdiže glavu više. 

»Teto Terezo, majčice! Žejice moja! 

Šime sluša. Mole. Krunicu mole. Ne, ta nariču. Čudno 
pjevaju. Najglasnije župnik Kalac, pjesnik s nedokučivom. 
slatkom rijeci. 

-Opaši kao muž svoja leđa, ja ću te pitati i ti mi reci. 
Hoćeš li zabaciti moj sud i osuditi me, da opravdaš sebe? 
Je li u tebe desnica kao u Boga i da li je u tebe glas kao 
grom? Okruži se ljepotom i visoko se digni i okiti se čašću 
i obuci lijepe haljine. Rasprši preuzetne u svojoj srdžbi. 
obazri se na sve ohole i ponizi ih! Pogledaj sve preuzelne. 
osramoti ih i satri zle...“ 

..Vidalice Božje“, pomisli Križmanić i moli odano. 

Oče, budi volja Tvoja! “ 

| kao da je već na drugom svijetu, ustaje pred njim vide- 
nje: Navrh zelene gore stoji. Pod nogama mu se je prostrla 
zemlja kao uspavano valovlje i spušta se niže, prema zapadu 
i jugu sve do mora... [stro, sirotice Istro! Žejice moja! Po- 
zdravlja te Mate Šestan. Osamnaest godina je bio na pravdi 
Boga mrtav, a sad je ustao iz groba... 

Šime dolazi k svijesti, ali je sav slabašan. Ne vidi. kamo 
će u magli, ne čuje. 

»Primite, podignite! 

Šime je miran, vidi, ljubi sa zahvalnošću u srcu do kraja. 

»Presvijetli... Oče moj!" 

Zbogom, sine!" 

«LU visine, oče! K Bogu! 

,.Iz tamnice u slobodu! "... 

Tako je umro mladi plovan Šime Križmanić iz Ježenja. 


Biskup Juraj mu je sam zaklopio oči... 


koko 


> ooBraćo i sestre! \ mi zapojmo naricaljku za plovanom 
Šimom iz Ježenja! 

Mi braća i sestre žalosno naričemo za Tobom, Šime, 
Zejice naša! 

Mi bijedni tvoji Istrani plačemo gorko, Šime, žejice 
naša! 

Otac u grobu i majka nariču nad tobom, Šime, žejice 
naša! 

Živac kamen nariče i ježenjsko selo, Šime, žejice naša! 

Jadikuje crkvica, gdje smo te kao dijete krstili, Šime, 
Zejice naša! 

Jadikuju putovi i pašnjaci, jadikuje žalosna Draga, Šime, 
Žejice naša! 

Jastrijeb je planuo s jasna neba, Šime, žejice naša! 

Pa ti je raskljuvao srce u grudima, Šime, žejice naša! 

Kletva neka padne na jastreba s jasna neba, Šime, žejice 
naša! 

EI 37 . . e . & s .. 

1 tice lete... Žalost u pjesmi neće usahnuti, Šime, žejice 
naša! 

Moli, golupče, za svoje kod Boga, Šime, žejice naša! 
E. Braćo i sestre! Još zapojmo naricaljku za plovanom 
Simom iz Ježenja!" 

21. U pokrajini Hus 


U Bermu. U kući kod Šestanovih pokraj groblja. Jutro 
je studeno, ali vedro. Sunce se je prelilo preko Lindarštine 
kao rastopljeno zlato. Za deset venecijanskih dukata imade 
ga u prozorima kod Šestanovih. Za prozorima su stari 
. Šestanovi. Zaboravili su i sliku na zidu, sliku s lijepim 
vojnikom u šarenu odijelu, s klobukom pod perjem. Dvoje 
staraca čekaju. 

Čuješ, Mate?" , 

»Ča je, Mare?" 

»E pa, mi se je sanjalo... 7 

»E pa je. Sanjalo mi se je... ? 

,,Da će doć danas. 7 

Danas za Božje rođenje sutra. 

Mate." 

vE pa, Mate ...? 

Da li će doć zaspravlje!" 

»Kako ne, kad san sanja. 7 

»Oni put će doć zaspravlje!? 

,,Mate!"... 

Mate je došao. Nisu ga prepoznali. \ kad je uzeo ječer- 
mu njihove pokojne nevjeste Špete i još k tomu dječju 
košuljicu pokojnog djeteta te zaplakao, prepoznali su ga 
i zagrlili. f 

Mate, žejice naša! ? 

,,Oče, majko, Bože!" 


I onda je prošlo sedam godina. U Ježenju, u nekadašnjoj 
kući dobre tete Tereze Defarove buja novi život. Mate 

Šestan je ovdje našao sreću nakon osamnaeštogodišnje 
gorke kušnje u tamnici. Kao što je Gospodin Bog nagradio 
Joba, tako je na svojoj smrtnoj postelji nagradila teta 
Tereza Matu: ,,Baštinu, koju san jedanput bila zapisala 
svojemu dragemu unučiću Šimi“, rekal je, ,neka dobije 
Mate. Ali nevestu neka si najde, pa neka lepo živi i uči 
svoju dicu ljubit Boga i Istru. I još neka se domišljaju na 
mene i na mojega dragega unučića. U ime Oca i Sina i Duha 
Svetoga. Amen! 

1 sada kad je prošlo sedam godina u Ježenju, u kući tete 
Tereze je nov gospodar, nova gospodarica i kuća puna mile 
djece. Badnja je večer. Na ognjištu leži panj (cok) Badnjak 
i prosi: Daj mu, daj!" Pa prosi li doista Što hoće Bad- 
njak* Djeca su radoznala. 

»Čaća, a zač je božičnjak žedan? 

»beto ga je osušilo, dite!" 

.Čaća, a zač je lačan?" 

»,Celo leto ni je. 7 

»Čaća, a je li živ“ 

»Kako bi moga bit kad gori." 

Majka se puna ljubavi obazrela na dobrog prijatelja djece. 
Onda je pošla i napunila bukaletu vinom. Srknula je neko- 
liko kapi. 

> \a sreću i zdravje, Mate!" 

Odzdravio joj je: 

»Ya sreću i zdravje. Špeta!" 

Matina druga žena doduše nije Špeta. Mare je. Samo iz 
poštovanja prema svojoj prvoj nesretnoj ženi naziva je 
Mate tako. | dobra je Mare zadovoljna. Razumije nježnu 
ljubav muža i nastoji mu svaki sat, svakoga dana nado- 
mjestiti ljubav one jadne mučenice na groblju u Bermu. 


1: 


»\a sreću i zdravlje, Špeta! 

Oko uglova kuće zavija vjetar. Djeca se plaše. 1 Šime, i 
Tereza, i Mate, i Mare... 

»Ča, ćaća“ Vukodlak laje. Martin iz Juršići. 

E pa laje Marlin, zač ga svetac goni.7 

»Svetac, brat Šime iz Ježenja, ča ne, ćaća#“ 

»Svetac Šime. Molimo, dica!" 

Mole, pjevaju: 


»U sej vrime godišća 
Mir se svitu navišća 
Porodjenje Ditića 
Od Device Marije..." 


Slava Bogu Višnjemu, 
Gospodinu našemu, 

Mir človeku smernomu! 
Svetom Devom Marijom. 


Lavež psa pred vratima. U Kuću banu putnici. Mutavi 
Jože i Brada Tonin: Jože koji je nekoć progovorio, Tonin 
koji više ne piše. 


*# # + 


.Srećan Božić! Srećan na vike!“ 

Istro... Okamenjeno valovlje koje se spušta sve niže do 
mora. Istro, tko ti piše sudbinu? Istro, uzdaj se u riječ 
svojega biskupa Jurja: Oče, budi volja Tvoja! _ 

